
ভূমিকা 


আধুনিক মানুষের জীবনযাত্রায় আধিক প্রচেষ্টা অনেকখানি স্থান 
অধিকার করে আছে। এই প্রচেষ্টা বহুমুখী এবং বহুরূপী। গ্রামের 
চাষীর রুষিকার্ষ, তাতীর তাঁত চালানো, কামারের হাতুড়ি ঠোকা থেকে 
আরম্ভ করে বিরাট যন্ত্রশিল্প, পৃথিবীব্যাপী বাণিজ্য-- সব-কিছুরই প্রধান 
নার্থকতা ব্যক্তির এবং সমাজের স্বাচ্ছন্দ্যবিধানে। মানুষের অভাব 
অনেক; সে অভাব মেটাতে গেলে নানারকম কর্মপ্রচেষ্টার প্রয়োজন । 
এই বিভিন্ন প্রকারের প্রচেষ্টার মূল উদ্দেগ্র এক হওয়াতে সহজেই অনুমান 
করা দায় বে এগুলির আলোচনা করলে হ্য়তে। সর্বত্র প্রযোজ্য কয়েকটা 
পাঁধারণ নিয়ম বার করে নেওয়া যেতে পারে। আপাতবিভিন্ন বনহুর 
সপ্য থেকে সাধারণ নিয়ম বার করে বিজ্ঞান। নানাপ্রকারের জড়পদার্থ 
শরীক্গ! করে এমন কতগুলি সহজ কার্ষকারণ সম্বন্ধ খুজে পাও যায়, যা 
নব ক্ষেত্রেই খাটে, নেমন মাধ্যাকর্ষণ; যে শান্ধ এই কার্যকারণ-সম্বন্ধ 
প্রতিষ্ঠিত করে তাকে আমরা বলি পদার্থবিজ্ঞান। ঠিক সেইরকম, 
মানুষের নিজের এবং সমাজের স্বাচ্ছন্দ্যবিধানের জন্য যে নানারকমের 
চষ্টা চারদিকে চলেছে ভার মধ্যেও কয়েকটি নহজ কার্যকারণ-সম্বন্ধ 
ধুঁজে পাওয়া যাঁয় ; যে আলোচনা! দিয়ে এগুলিকে আবিষ্কার করে নেওয়া 
ধায় তার নাম ধনবিজ্ঞান | 


ধনবিজ্ঞানের ঠিক বিষয়বস্তরটি কি, মানুষের প্রচেষ্টার পর্যালোচনাকে 
বিজ্ঞান নাম দেওয়া চলে কি ন! ইত্যাদি নানীপ্রকারের অনেক বিতর্ক 

গত শতাকীতে এবং আধুনিক কালে হয়ে গেছে । এসব তর্কের ভিতরে 
না গিয়েও কয়েকটা সহজ কথা বুঝে নেওয়৷ যেতে পারে । আমাদের 
চারদিকে তাকালে প্রথমেই আমাদের চোখে পড়ে যে, কোনে! ব্যক্তির 
নিজের স্থাচ্ছন্দ্যবিধানের চেষ্টার ফলাফল সে নিজে একাই ভোগ করে না, 
সমাজের উপরেও তার একট! প্রভাব আছে। অবশ্ত প্রত্যেকের কাছে 
তার নিজের স্বার্থটাই বড়, অন্ঠের উপরে কি প্রভাব হয় মেদিকে লক্ষ্য 
অনেকেরই থাকে না। চাষী চাষ করে তার নিজের অভাব মোঁচনের 
চেষ্টায়, সমাজের উপকার করবে এমন কোনে! মহৎ উদ্দেস্ত নিয়ে সে 
কাজ আরম্ভ করে নী। যদি ধান দিয়েই তার সব অভাব মিটত, 
কিম্বা তার নিজের প্রয়োজনের সব জিনিসই যদি সে নিজেই তৈরি করে 
নিতে পারত, তবে তার পক্ষে সম্পূর্ণ সমাজনিরপেক্ষ হওয়া সপ্তব হত। 
তার স্বাচ্ছন্দ্যপ্রচেষ্টার মধ্যে একদিকে শ্রমের কষ্ট এবং অন্যদিকে শ্রমের 
ফলে পরিতৃপ্তি, এ ছাড়া আর কোনে-কিছুরই স্থান থাকত না। কিন্ত, 
আজকালকার সমাজ শ্রমবিভাগের সমাজ । এমন কেউ আজকাল নেই 
যে তার নিজের প্রয়োজনের সব জিনিপ নিজেই তৈরি করে নেয়, ষে 
কোনো-কিছুর জন্তই অন্ত কারো দ্বারস্থ হয় না। চাষীর ধানের ফসল 
তার অভাব মোচন করে গৌণভাবে__- ধানের বদলে কাপড় আসে, 
ধানের বদলেই আসে তেল হন ইত্যাদি নিত্যপ্রয়োজনের জিনিস। 
চাষীর অভাবমোচন সম্ভব হয় এইজন্তে যে তার উৎপন্ন ধান অন্ত অনেকের 
প্রয়োজন মেটায়; তাঁতী ধনের বদলে কাপড় দিতে রাজি, কামার যদি 
ধান পায় তবে খুশি হয়েই একটা লাঙল তৈরি করে দেবে । 

চাষীর' ক্ষেতে যে ধান উৎপন্ন হল তা আরে। অনেকের তৃপ্তির কারণ 
হতে পারে বলেই চাষীর পক্ষে তার নিজের প্রয়োজনের সব জিনিস পাওয়া 
সম্ভব হয়। একথা সকলের বেলায়ই খাটে। শ্রমবিভাগের সমাজে 

জীবিকা অর্জন করতে গেলে অন্তের অভাবের তৃপ্রিসাধন করতেই হবে । 
একের ব্যয় থেকেই অন্যের আয়ের উৎপত্তি, এবং ব্যয় লোকে কত্রে 
তখনই যখন তার কোনে! প্রয়োজনীয় জিনিস সে পায় । আমি যদি 
আয় করতে চাই তবে আমাকে এমন কিছু করতে হবে যাতে অন্ঠে ব্যয় 
করে, অর্থাৎ আমার দেওয়! জিনিস বা আমার কর! কাজ মূল্য দিয়ে 
কিনে নেয়। সেটা সম্ভব হবে যদি আমি আমার শ্রম দিয়ে, আমার 
কাজ দিয়ে, আমার উৎপন্ন জিনিস দিয়ে তাদের কোনোরকমের তৃষ্রি- 
বিধান করতে পারি) ূ 
অনেককাল আগে যখন শ্রমবিভাগ এখনকার মত বিস্তৃত ছিল না, 
তখন অনেকেই নিজেদের প্রয়োজনের অধিকাংশ জিনিস নিজেরাই উৎপন্ন 
করে নিত, কিন্বা' ছোট সমাজ বা গোষ্ঠী গঠন করে স্বয়ং-সম্পূর্ণ হবার চেষ্টা 
করত। গোঠীর মধ্যে হয়তো একটা সরল শ্রেণীবিভাগ থাকত এবং 
যেটুকু আদানপ্রদানের প্রয়োজন হত সেটা অল্প কয়েকজনের মধ্যেই 
সীমাবদ্ধ থাকত। ক্রমে সমাজের প্রসার বাড়ল, আদানপ্রদানের 
জটিগ্গতা বেড়ে গেল, শ্রমবিভাগ আগের চেয়ে অনেক বিস্তৃত হয়ে এল 
এবং জিনিসের বদলে জিনিন বিনিময়ের অস্থবিধা দূর করতে গিয়ে 
অর্থের আবিষ্কার হল। অর্থ জিনিসের মূল্যের পরিমাণ করে এবং 
প্রত্যেক বিনিময়ে মধ্যস্থতা করে) অর্থের প্রচলনে বিনিময়ের কাজে 
ধাপের সংখ্যা বাড়ল, কিন্তু মোট কাজটা সহজ হয়ে গেল অনেক। যে 
সমাজে অর্থ ছিল না, সেখানে চাষীর যদি লাঙল দরকার হত তবে তাকে 
এমন একজন কামারের খোজে বেরতে হৃত যে ঠিক সেই সময়ে লাঙল 
দিতে রাজি এবং ধান নিতে রাজি । তা ছাড়া আরো অনেক অসুবিধা 
ছিল। একটা গরুর বদলে যদি দশ মণ ধান পাওয়া যায় তবে যার গরু 
আছে সে এক মণ ধানের বদলে কি দেবে? বেগুন চাষ করে চাষী যদি 

দেখে তার হাতে উদ্ব,ত্ব পাঁচ সের বেগুন রয়ে গেছে তবে সেটাকে সে 
আগামী বছরের জন্ত রাখে কি করে? অজন্মার বছরে প্রতিবেশীকে 
যদি পাঁচ সের ধান ধার দেওয়া! যায় তবে পরের বছরের অজআ্র ফদল 
থেকে কতটুকু পেলে সে ধার স্তায়সংগত ভাবে শোধ হয়? 

এমন অনেক অস্থ্বিধার মধ্যে মানুষকে কাটাতে হয়েছে দীর্ঘকাল। 
তার পরে যখন অর্থের প্রচলন হল তখন এসব অসুবিধার 'অনেকগুলিই 
অপস্যত হল। চাষীকে এখন আর সোজ। কামারের খোজে বেরতে 
হয় না, বাজারে ধান বিক্রি করে যে টাক পাওয়া যায় তা দিয়েই লাঙল 
কেনা চলে। এক মণ ধান পেতে হলে গরুটাকে বাজারে বিক্রি করে 
যে টাক পাওয়া বায় তার এক-দশমাংশ সহজেই দেওয়! যাবে। পাঁচ 
সের বেগুন উদ্ব.ত্ত থাকলে সেটাকে জমিয়ে না রেখে বেগুন বিক্রির 
টাকাটা জমানো অনেক সহজ । পাঁচ টাকা ধার নিয়ে পাঁচ টাকা ফেরত 
দিলে গরমিল বেশি হবে না, কারণ অন্ত জিনিসের চেয়ে অর্থের মূল্যের 
পরিবর্তন হয় অনেক কম। 

অর্থের প্রচলনের পর থেকে মানুষের কর্মপ্রচেষ্টারও পরিবর্তন এসেছে । 
নিজের স্বাচ্ছন্্যবিধানের চেষ্টায় নানারকম দ্রব্য উৎপাদনের চেষ্টা আর 
কাউকে করতে হয় না; কোনো উপারে একটা আথিক আয় স্থজন করতে 
পারলেই আর চিন্তা থাকে না। শ্রমের বিনিময়ে পাওয়া যায় অর্থ, 
অর্থের বিনিময়ে অন্তের শ্রমের ফল নিজের হাতে আনে । মূলতঃ আগে 
না ছিল তাই রয়ে গেলেও, কাজের ক্ষেত্রে অনেকটা রূপান্তর এসে গেছে 
এবং সঙ্গে সঙ্গে সুবিধাও বেড়েছে বিস্তর | 

আধুনিক মানুষের স্বাচ্ছন্দ্যলাভের চেষ্টার প্রধানতঃ ছুটি দিক আছে। 
প্রথমতঃ নিজের শ্রম বা বুদ্ধি বা উভয়ের বিনিময়ে একটা আধিক আয় 
শজন করতে হবে : প্রত্যেকেই চেষ্টা করবে যাতে এই আয়টাকে যথাসম্ভব 


ভূমিকা ৫ 
বাড়ানো যায়। দ্বিতীয়তঃ আথিক আয়কে স্বাচ্ছন্দ্যে "পরিণত করতে হবে 
ব্যয়ের ভিতয় দিয়ে ; এই ব্যয় এমন ভাবে করতে হবে যাতে যথাসম্ভব 
বেশি পরিতৃপ্তি পাওয়া! যায়। ব্যয়ের পথ অনেক এবং যতই আমরা 
উৎপাদন বাড়াতে থাকব, ব্যয়ের পন্থা ততই আরো এবং আরো বহু- 
মুখী হতে থাকবে। যদি আমাদের আয় অসীম হত তবে প্রত্যেক 
জিনিসই আমরা বত খুশি বাবহার করতে পারতাম; পরিতৃপ্তিকে পূর্ণতম 
করে তুলতে পাঁরতাম অনায়াসে। অসীম আয় কারে। নেই ; অধিকাংশ 
লোকের আয়ই অল্প, অত্যন্ত অ্প। একদিকে এই অল্প আয় এবং অন্ঠদিকে 
অসংখ্য ব্যয়ের পন্তা, এ ঢইয়ের মধ্যে সামঞ্জন্ত এনে কি ভাবে ব্যয়ের বণ্টন 
করলে পরিতুপ্তি ও স্বাচ্ছন্দ্য বুলতম কর! যেতে পারে এ সমস্ত1 প্রত্যেকের 
জীবনে দিনের পর দিন নূতন করে দেখা দিচ্ছে। 

আমাদের জীবনের সব ক্ষেত্রেই আমর! দেখি যে অনেক কিছু আমর! 
পেতে চাই, করতে চাই, কিন্তু উপায়ের সংখ্যা কম। অনেক জিনিস 
কিনে আমাদের আনন্দ বাড়িয়ে তুলতে চাই, কিন্ত যা! দিয়ে কিনব তার 
পরিমাণ অল্প। হয়তো অনেক জিনিস আমর উৎপন্ন করতে চাই, কিন্ত 
যা দিয়ে জিনিস তৈরি হর তার পরিমাণ যথেষ্ট নয়। জিনিস কিনতে 
গেলে আয় থাকা! দরকাঁর । আয় কারোই অপীম নয়, তাই একটা জিনিস 
কিনলে আর একট! কেনা হয় না) তখন ভাবতে হয় কোন্টা কিনি আর 
কোন্টা ছাড়ি। জিনিস তৈরি করতে গেলে দরকার জমি, কীচামাল, 
কয়লা, শ্রম, যন্ত্রপাতি ইত্যাদি। এর কোনোটাই অপর্যাপ্ত পরিমাণে 
পাওয়! যায় না, এবং সেইজন্যেই' একটা জিনিস তৈরি করতে গেলে আর 
একটার অভাব থেকে যায়। ঘে জমিতে ধান হয় সেখানে পাটও বোনা 
যায়; এত জমি আমাদের নেই যে- পাট ও ধান দুই-ই থেষ্ট উৎপাদন 
করতে পারি, তাই পাটের চাষ বাড়াতে গেলে ধানের ঘাটতি পড়ে যায়। 


৬ ধনবিজ্ঞান 


যে লোহা দিয়ে কামান বন্দুক হয় তাই দিয়েই কৃড়িবরগা, রেল লাইন, 
পেরেক, সেফটি পিন সব তৈরি হয়; যুদ্ধের অস্ত্র নির্মীণে যদি বেশি লোহা 
লাগে তবে ততটা লোহার ঘাটতি পড়ে অন্যদিকে__কামান বন্দুকের চাহিদা 
বাড়লে সেফটি পিনের দাম বাড়ে। এরোপ্নেন চালাতে গিয়ে অনেক 
পেট্রল যদি লেগে যায় তবে কলকাতার রাস্তায় মোঁটরগাড়ির সংখ্যা কমতে 
বাধ্য । ভোগের পন্থা অনেক, উপায় কম; উৎপাদনের পদ্থাও অজস্র, 
কিন্তু যা দিয়ে উৎপাদন কর] ঘেতে পারে তার কোনোটাই যথেষ্ট পরিমাণে 
পাওয়া যায় না। 

ধনবিজ্ঞানের মূল সমস্তার উৎপত্তি এইখানে । মানুষের বৈষয়িক 
জীবনের উদ্দেশ্ত তৃপ্তিলাভ, স্থাচ্ছন্দ্যভোগ, সহজ ভাষায় আরামে থাকা । 
ব্যক্তি হিসাবে প্রত্যেকেরই এই সমস্তার সমাধান করবাঁব চেষ্ট! করতে হয়__ 
কি করে ব্যয়ের অর্থাৎ তৃপ্তিলাভের বহু পথের মঙ্গে নিজের স্বর্ন জায়ের 
সামঞজন্ত বিধান করা যায়, কোন্‌ জিনিসটা! কিনতেই হবে, কোন্টা 
ছাড়লেও চলে, যেগুলি কিনতে হবে তার কোন্টা কতথানি পেলে সীমাবদ্ধ 
আয় থেকে বহুলতম পরিতৃপ্তি পাওয়া যাবে । 

যে সমস্তা ব্যক্তির সে সমস্তা সমাজেরও। সমাজের দিক থেকে 
আমাদের সমস্তা, ধন উৎপাদনের বহু পথের মধ্যে সীমাবদ্ধ পরিমাণে 
প্রাপ্তব্য উপাদানগুলি কি ভাবে বণ্টিত হলে সব চেয়ে বেশি উপকার হয়। 
বাক্তির সমন্তা সমাধানে একটা সুবিধা এই যে প্রত্যেকে তার নিজের 
বুদ্ধিবিবেচনা অনুযায়ী ব্যয়ের বা! তৃপ্তির পথ বেছে নিতে পারে । সমাজের 
বেলা সে কথা ধলা চলে না। যে 'আণব' সমাজে আমরা বাস করি, সে 
সমাজ ব্যক্তিনামধারী অসংখ্য অণুর সমষ্টি মাত্র; অসংখ্য ব্যক্তির পৃথক 
পৃথক্‌ বুদ্ধির চালনায় যা হয়ে ওঠে তাঁই সমাজের অভিজ্ঞতা । প্রত্যেকের 
বুদ্ধির গরিষ্ঠতম গুণনীয়ক খুঁজে বার করে যদি সে বুদ্ধি দিয়ে সমাজ 


ভূমিকা রণ 


চালানো সম্ভব হ'ত তবে সমস্তা সমাধানের অস্থতঃ একট সুনির্দিষ্ট পথ 
পাওয়া যেত। আমাদের বর্তমান সমাজে প্রত্যেকে তার নিজের সমগ্য। 
সমাধানে ব্যস্ত__ সবঙ্থদ্ধ যেটা গিয়ে হয়ে দীড়ায় সেটা কারে পূর্বচিস্তিত 
নয়, সেটাকে একটা আকস্মিক যোগফল ছাড়! আর কিছু বল! চলে ন1। 
এককালে অর্থনীতিবিদ্রা বলতেন, অসংখ্য লোকের স্বার্থচিস্তার ফলে 
মমগ্রভাবে ষা হয়ে দাড়ায় সেটা সকলের স্বার্থেরই অনুকুল। গত পঞ্চাশ 
বছরের অভিজ্ঞতায় সে বিশ্বান অবশ্ঠ ভেঙে গেছে । আমর! আজকাল 
বুঝি যে ব্যক্তিবিশেষ তার নিজের স্বাচ্ছন্দ্যবিধানের চেষ্টায় অগ্রসর হতে 
পারে, কিন্ত তার ফুলে সমাজের প্রভৃততম উপকার হবে কি না সেকথা 
কেউ বলতে পারে না। তবু, 'এখন পর্যন্ত অসংখ্য ব্যক্তির অনুস্থত পথের 
লরবফলই সমাজেব পথের ধারা একে দেয়) ভাল হোক, মন্দ হোক, 
জিনিসটা শেষ পর্যন্ত কি গিয়ে দাড়ায় সেটা বুঝতে চেষ্টা করাই ধন- 
বিজ্ঞানের প্রধান উদ্দেষ্ত | 

স্বাচ্ছন্দ্য প্রচেষ্টার আলোচনায় «বিজ্ঞান, কথাটার ব্যবহারে আপত্তি 
উঠতে পারে। অনেকেরই ধারণা আছে যে পরীক্ষাগারে যন্ত্রপাতির 
সাহায্যে য| চচা কর! হয় তারই নাম বিজ্ঞান, এবং সে ধারণা অনুসারে 
আমাদের ধনস্বপ্পতার পর্যালোচনাকে বিজ্ঞান বলা নিশ্চয়ই চলে না। কিন্ত 
যিনি বৈজ্ঞানিক তিনি জানেন যে বিজ্ঞান কোনে বিষয়ের নাম নয়) 
একটা বিশেষ দৃষ্টিভঙ্গী বা উদ্দেশ্ত নিয়ে আলোচনা করলে সবক্ষেত্রেই 
বৈজ্ঞানিক সিদ্ধান্ত সম্ভব । বিজ্ঞানের প্রধান উদ্দেশ্তু কার্য ও কারণের মধ্যে 
সম্বন্ধ স্থাপন । কৌনো জিনিসকে মাটি থেকে তুলে ছেড়ে দিলে সেটা 
পড়ে ঘাবে এটা যেমন বৈজ্ঞানিক সত্য, জিনিসের দাম কমে গেলে লোকে 
সেটা আগের চেয়ে বেশি পরিমাণে কিনবে এটাও তেমনি বৈজ্ঞানিক সত্য। 
প্রথমটার কারণ খুঁজে পাওয়1 যাবে বিশ্বপ্রকৃতির মধ্যে অন্তনিহিত কয়েকটি 

মৌলিক সাঁমঞ্জস্তের মধ্যে। দ্বিতীয়টির কারণ খুজতে হবে মানবপ্ররুতির 
অনেক বিভিন্নতার মাঝখানে ও যে মূল একত্বটুকু আছে তার মধ্যে । মানব- 
প্রকৃতির সহম্ররূপের মধ্যেও কয়েকটি সহজ সামঞ্ীশ্ত খুঁজলেই ধরা পড়ে 
এবং সেগুলিকে ভিত্তি করেই আমর বৈজ্ঞানিক সত্যে উপনীত হতে 
পারি। একটা জিনিস বেশি বেশি ব্যবহার করলে সেটার জন্য আকাঙজ্জ 
কমে যায়, দাম কম-বেশি হওয়ার সঙ্গে সঙ্গে চাহিদার পরিবন হয়, 
চাহিদা! ও যোগান সমান হলে জিনিসের দাম স্থির থাকে এগুলির 
প্রত্যেকটিই সহজ, সরল বৈজ্ঞানিক সত্য, কার্য ও কারণের মধ্যে যুক্তিসংগত 
সম্বন্ধ-প্রতিষ্ঠা | 

অবশ্তঠ একথা বল! যায় যে পদার্থবিজ্ঞানে বা রসায়নে বে কার্ষকারণ- 
সম্বন্ধগুলি প্রতিষ্ঠিত হয় সেগুলি অবিচ্ছেগ্ঠ, সর্বত্র প্রযোজ্য এবং সঠিকভাুব 
পরিমেয়। জড়বিজ্ঞানের নিয়মে ব্যতিক্রম নেই এবং অনেক সিদ্ধান্ত 
ফুট-পাউও্ড-সেকেণ্ডে নিতূর্লভাবে প্রকাশ করা যায়। ধনবিজ্ঞানে 
ততথানি নিরলতা নিশ্চয়ই সম্ভব নয়, আর একথাও আমরা বলতে পারি 
না যে বাঙারের নিয়মে কোনে! ব্যতিক্রম নেই । দাম কমলে চাহিদা 
বাড়ে এটা ধনবিজ্ঞানের একটা মূলহুত্র। কিন্তু এমনও হতে পারে 
যে একটা জিনিসের দাম কমল এবং সঙ্গে সঙ্গে ক্রেতার আয় কমে 
গেল; কেক্ষেত্রে চাহি! বাড়ে কি না সন্দেই। কিম্বা যে জিনিসটার দা 
কমেছে সেটা হয়তে! আগে ফ্যাশনে ছিল, এখন নতুন ফ্যাশনের জিনিস 
বাজারে আসগাতে পুরানো জিনিসটা কম দামেও লোকে কিনবে না। 
ফাঁউণ্টেন পেনের কালির দাম কমলেও তার বিক্রি বাড়বে না ঘি 
ইতিমধ্যে কলমের দাম বেড়ে থাকে । মাছের দাম এক টাক! থেকে 
ব।রো৷ আন। হলেও চাহিদা না বাড়তে পারে যদি দেদিনই মাংসের দাম 
পাঁচ দিক! থেকে দশ আনায় গিয়ে দাড়ায় । 

একথা অস্বীকার করে লাভ নেই যে ধনবিজ্ঞানের নিয়মগুলি একেবারে 
অবিচ্ছেষ্ নয় বা সেগুলির ঠিক পরিমাপ অসম্ভব । তেতলার ছাদ থেকে 
একটা মারবেল আস্তে ছেড়ে দিলে এক সেকেণ্ডে সেটা কতদূর নীচে যাবে 
তা প্রাথমিক বিজ্ঞানের ছাত্র আধমিনিটে বলে দিতে পারে। ঘড়ির দাম 
শতকরা পঁচিশ টাকা কমে গেলে কয়টি ঘড়ি বেশি বিক্রি হবে সেটা অস্ক 
কষে কেউ বার করতে পারবে না। কিন্তু তাই বলে একথা প্রমাণ হয় না 
যে ধনবিজ্ঞানের সিদ্ধান্তগুলি বৈজ্ঞানিক সত্য নয়। সিদ্ধান্তের বিগুদ্ধতাই 
বদি বিজ্ঞানের একমাত্র পরিচয় হত তবে জীববিদ্ধা চিকিৎসাশান্ত্র 
আবহতত্ব মনোবিজ্ঞান প্রর্ভতিকে বিজ্ঞানের পর্যায় থেকে দূরে রাখতে 
হত। চিকিৎস্যবিজ্ঞানের কোনো! সিদ্ধান্ত ষোল আন] নিভূর্লি একথা 
জোর করে বল! অসম্ভব। জোয়ার-ভীটার মূল কারণগুলি আমরা জানি, 
পূণিমা-অমাবগ্তার সঙ্গে জোয়ার-তাঁটার কার্যকারণ-সন্বন্ধও বার করতে 
পারি, কিন্তু সঙ্গে সঙ্গে একথাও মানতে "হয় যে অভিজ্ঞতার ক্ষেত্রে সব 
সময়ে ছুই আর দুইয়ে চার হয় না। আর, আজকাল পদাথ।বজ্ঞানেও 
সন্দেহ ঢুকেছে__যে মাধ্যাকর্ষণ, যে সরল জ্যামিতি এতদিন নিঃসন্দেহে 
মেনে নেওয়া হয়েছে তাতে আজকালকার বৈজ্ঞানিক ফাক খুজে বার 
করেছেন। স্থানকালপাত্র ভেদে শুধু যে ধনবিজ্ঞানের সিদ্ধান্তের পরিবর্তন 
প্রয়োজন হয় তা নয়; স্থান ও কালকে বহুদূর প্রসারিত করে দেখলে 
ইউক্লিডের সরলরেখ বঙ্কিম হয়ে যায়, মাধ্যাকর্ষণ সংকীর্ণ স্তরে নেমে আসে, 
অবিচ্ছিন্ন সাবলীল গতিচ্ছন্দে কোয়াণ্টমের তালভঙ্গ দেখা দেয়। 

আসল কথা, বিজ্ঞানের পরিচয় সিদ্ধান্তের বিশুদ্ধতায় নয়, বিজ্ঞানের 
পরিচয় সিদ্ধান্তের প্রকৃতিতে, সিদ্ধান্তে উপনীত হবার পন্থায়, আলোচনার 
দৃষ্টিভঙ্গীতে। যেখানে সম্পূর্ণরূপে, সত্য কোনো তথ্য পাওয়া গেল, 
সেখানে অবস্ত বৈজ্ঞানিকের পুর্ণ সার্থকতা; কিন্তু ব্যবহারিক জীবনের 

অধিকাংশ ক্ষেত্রেই এই সার্থকত৷ লাভ হয়ে ওঠে না। য৷ হয়ে উঠতে 
পারে সেটা হল সত্যের দিকে অগ্রগতি । সেই অগ্রগতির সুনির্দিষ্ট 
পন্থা আছে এবং সেই পন্থা অবলম্বন করে আলোচনা! যেখানে সম্ভব 
সেখানেই বিজ্ঞান। 

ধনবিজ্ঞানের সিদ্ধান্তে ষোল আনা বিশুদ্ধতার অভাব কেন, এ 
প্রশ্নের উত্তর দেওয়া সহজ। বৈজ্ঞানিক :ত্য আবিষ্কার হয়' আরোহী 
পদ্ধতিতে অনেকগুলি আলাদা উদাহরণ দেখে সাঁধারণ নিয়মে উপনীত 
হবার কয়েকটি উপায় আছে । লজিকের ছাত্রদের শেখানো হয় যে, সব 
মানুষই মরবে এ সিদ্ধান্তে আসতে গেলে প্রত্যেক লোকের মৃত্যু প্রত্যক্ষ 
করার প্রয়োজন নেই । যথেষ্ট সংখ্যক উদাহরণ ভালো করে দেখলে এবং 
যাচাই করে নিলেই সাধারণ নিয়মে উপনীত হওয়। যার। প্রত্যক্ষ এবং 
পরীক্ষা, এই ছুটি হল তত্বসন্ধানীর পাথেয়। বৈজ্ঞানিক প্রথমে প্রত্যক্ষ 
থেকে অনুমান করেন এবং পরে সেই অন্ুমানকে পরীক্ষা করে, যাচাই 
করে শেষ সিদ্ধান্তে আসেন। ঠিক এই জায়গায়ই ধনবিজ্ঞানে একটু 
খুত থেকে যায়। রাসায়নিকের মত বীক্ষণাগারে গিয়ে অন্ুমানকে 
যাচাই করে নেওয়া আমাদের পক্ষে অসম্ভব । বিরাট পৃথিবী এবং অসংখ্য 
মানুষের সাধারণ জীবনযাত্র! ধনবিজ্ঞানের নিয়মের কার্যক্ষেত্র-_ সে নিয়ম 
আবিফারে অভিজ্ঞতার স্থান আছে, পরীক্ষার স্থান নেই বললেই হয়। 
মাধ্যাকর্ষণের অন্ুমানকে পরীক্ষা দিয়ে যাচাই করে নেওয়া নিউটনের 
পক্ষে সম্ভব ছিল; চাহিদার সাধারণ নিয়ম যাচাই করতে গিয়ে 
দোকানদারকে দাম কমাতে বলা আমাদের পক্ষে সম্ভব নয়। 

ধনবিজ্ঞান এবং অন্ট সব মমাজবিজ্ঞানই নিরীক্ষণ এবং অভিজ্ঞতার 
উপরে প্রতিষ্ঠিত, এবং সেজন্যই যোল আনা নিভূর্লতা আমরা হাজার 
চেষ্টা করলেও পাই না। আমাদের দেখাতে অনেক সময় ভুল এবং 

ফাক থেকে ফায়। যতকিছু দেখে নেওয়া উচিত তার সব আমাদের 
চোখে নাও পড়তে পারে ; যা! দেখলাম তার ঠিক স্বরূপটি আমরা যথাসময়ে 
না-বুঝতে পারি। জ্ঞাত কারণের সঙ্গে সঙ্গে অজ্ঞ।ত কারণ মিশে থাকতে 
পারে এবং ষে ক্ষেত্রে অজ্ঞাত কারণের সংখ্যা বেশি সে ক্ষেত্রে সাবধানে 
কথা বল৷ ছাড়া আমাদের উপায় নেই। 

কিন্তু, এ থেকে একথা বল! চলে ন! যে ধনবিজ্ঞানের নিয়মের কোনো 
মূল্য নেই। অধিকাংশের বেল! যে নিয়ম খাটে সমাজে সে নিয়মের মূল্য 
অনেকখানি । আমরা সবাই প্রায় সাধারণ মানুষ আমরা প্রায় একই 
কারণে আনন্দ পাই এবং ছুঃখ পাই, আমাদের কার্ষধারাও প্রায় 
একরকমেব। অধিকাংশের বেলা যে নিয়ম প্রযোজ্য, সে নিয়মকে 
অতিক্রম কর! মামাঁদের কারে! পক্ষেই সহজ নর । বিশেষ কারণ থাকলেই 
নিয়মের ব্যতিক্রম ঘটে ; নিয়মটাকে ঘি আমর! জেনে রাখি এবং যদি 
যত্ব নিয়ে জানবার চেষ্টা করি ঠিক কোন্‌ কোন্‌ বিশেষ কারণে নিয়মের 
ব্যতিক্রম ঘটে তবে আমাদের উপলব্ধিকে সহজ বৈজ্ঞানিক সত্যের 
পর্যায়ে আমরা অনায়াসে আনতে পারি। 

ধনবিজ্ঞানচর্চায় স্থান কাল পাত্র ও পরিবেশের গুরুত্ব-নির্দেশের 
সঙ্গে সঙ্গে আরে! ছ-একটি কথা৷ বলে রাখা দরকার । মান্থুষের সামাজিক 
জীবনে অনেকগুলি দিক আছে-__ ধনবিজ্ঞানের চর্চায় এর মধ্যে মাত্র একটি 
দিককে আমরা আলাদা করে নিয়ে দেখি। কিন্তু একথা ভূললে চলে না 
যে আথিক রাষ্ট্রীয় নৈতিক ইত্যাদি সব রকম প্রচেষ্টাকে নিয়েই মানুষের 
জীবন। ধনবিজ্ঞান মানুষকে বোঝবার চেষ্টা করে একদিক দিয়ে, 
অন্তান্ সমাজবিজ্ঞান সে চেষ্টা করে অন্তদিক দিয়ে। এইজন্রেই শুধু 
ধনবিজ্ঞান আলোচন! করেই মানুষের জীবনের সমস্তাঁর সমাধান বলে 
দেওয়! সম্ভব নয়। এমন অনেক জিনিস আছে যা একদিক দিয়ে 

সমর্থন করা যায় কিন্তু আর একদিক দিয়ে দেখলে বায় না। এক দেশ 
যদি সন্তায় কোনো জিনিস তৈরি করতে পারে এবং অন্ত কোনো! দেশে 
যদ্দি সেটার চাহিদা থাকে তবে প্রথম দেশ থেকে জিনিসটা! দ্বিতীয় দেশে 
চালান দ্রিলে ছুই দেশেরই লাভ । এদিক দিয়ে দেখলে ভারতবর্ষ থেকে 
চীনে আফিম চালান দেওয়া উচিত। কিন্তু সমাজতত্রেরই আর এক 
দিক থেকে দেখলে আফিম চালান দিয়ে চীনের সর্বনাশ করার সমর্থন 
অসম্ভব। এক্ষেত্রে আমাদের উচিত কি সেটা ঠিক করতে গেলে মনে 
রাখতে হবে যে আথিক লাভই মানুষের বা জাতির সবচেয়ে বড় আদর্শ 
নয়, যদিও কার্যকরী আদর্শ হিসাবে এটাই সমাজে মুখ্যস্কান অধিকার 
করে আছে । আথিক লাভের লোভ মানুষের জীবনে সবচেয়ে কার্যকরী 
এটা সত্য; এবং এট| সত্য বলেই এই লাভের আকাঙ্ষায় মানুষ যা যা 
করে তা বৈজ্ঞানিক আলোচনার বিষয়ীভূত। এ সত্যকে আমরা স্বীকার 
করে নেব, কিন্ত আদর্শের উচ্চতা সম্বন্ধে মনে কোনো গর্ব পোষণ 
করব না। 

দ্বিতীয়তঃ আমাদের মনে রাখতে হবে যে যদ্দি সত্যিসত্যিই মানুষের 
অর্থপ্রচেষ্টা৷ বা স্বাচ্ছন্দ্যপ্রচেষ্টাকে বৈজ্ঞানিক দুষ্টি দিয়ে আলোচনা করতে 
হয তবে বিশেষ কোনো সমাজব্যবস্থাকে সমর্থন করা চলবে না। 
বর্তমানে যুগের সমাজব্যবস্থার নাম ক্যাপিট্যালিজম বা ধনিকতন্ত্র এবং এর 
প্রধান রূপ ধনিকের প্রাধান্ত, ব্যক্তিস্বার্থের পারস্পরিক সংঘর্ষ, প্রতিদ্বন্দিতা 
ও অপাম্য। সমাজের বিবর্তনে ধনিকতন্ব একটা অধ্যায় মাত্র। জমিদার- 
প্রধান সমাজ যন্ত্রসভ্যতার চাঁপে ধনিকপ্রধাঁন সমাঁজে পরিণত হতে বাধ্য ; 
কিন্ত এই ধনিকপ্রধান সমাজই ইতিহাসের শেষ নয়, বা বিবর্তনের 
পথে উচ্চতম শিখর নয় । ক্যাপিট্যালিজম যতদিন আছে ততদিন তাকে 
অস্বীকার করা চলে না; সুতরাং এই ধনিকপ্রধান সমাজে মানুষের আচরণ 

কি রকম, কোথায় তাদের কর্মের উৎস, কোন্‌ দিকে তার। চলে, তাদের 
কর্মধারার নিশ্চয় ফল কি, এসবই আমাদের আলোচনার বিষয় হবে? 
কিন্ত আলোচনার মধ্যে যাতে পক্ষপাত না ঢোকে সে বিষয়ে ধনবিজ্ঞানীর 
সাবধান থাকতে হয়। গণিতবিদের পক্ষে যতটা সমাজনিরগেক্ষ 
হওয়া সম্ভব, ধনবিজ্ঞানের তথ্যানুসন্ধানীর পক্ষে ততটা নিশ্চয়ই সম্ভব 
নয়; কিন্তু পক্ষপাত.বা বিশেষ কোনো! সমাজব্যবস্থাকে সমর্থনের 
চেষ্টাকে দূরে রাখা সকলের পক্ষেই সম্ভব হওয়া উচিত। বিজ্ঞানের 
কাজ বুঝতে শেখা এবং বোঝানো, কোনো-কিছুকে দীড় করাবার চেষ্টা 
উকিলের কাজ । 


দ্বিতীয় পরিচ্ছদ 
অভাব ও চাহিদ। 


কোনে! বিষয় নিয়ে আলোচনা করতে গেলে প্রথমে এক্টা 
শ্রেণীবিভাগ করে নিলে সুবিধা হবার সম্ভাবনা। ধনবিজ্ঞানের বিষয়- 
বস্তুকে আমর! চারটি বড় বড় ভাগে বিভক্ত করে নিতে পারি। প্রথম, 
জিনিসের ব্যবহার বা ভোগ এবং তা থেকে চাহিদার উৎপত্তি ; দ্বিতীয়, 
জিনিসের সরবরাহ ; তৃতীয়, বিনিময় ও মূল্যনিরূপণ, অর্থাৎ চাহিদা! 
ও যোগানের পারস্পরিক ক্রিয়া; এবং চতুর্থ, উৎপন্ন ধনের ব্টন। 
একথা অবস্ত এখনো৷ কেউ জোর করে বলতে পারে না যে আমরা এমন 
স্তরে এসে পৌছেছি যেখানে কোনে তর্কের অবকাশ নেই। জ্ঞানচর্চায় 
পবদাই নূতন মতবাদ পুরাতনকে স্থানচ্যুত করে ; ধনবিজ্ঞানেও যে তাই 
হবে তাতে আশ্চর্য নেই। কিন্তু তবু সমস্ত তর্কবিতর্কের মধ্য থেকেও 

যদি কয়েকটি সর্ববাদিসম্মত সিদ্ধান্ত বার করে নেওয়! যায়, তাহলে 
সেগুলিকে আমরা ধনবিজ্ঞানের মূলনুত্র বলতে পারি। এই অধ্যায়ে 
এবং পরের তিনটি অধ্যায়ে আমরা সেই মূলস্ত্রগুলির আবিষ্কারের 
চেষ্টা করব। 


আমর! ব্যবহার করি নানা জিনিস। কোনোটা আমাদের বিশেষ 
প্রয়োজনের, কোনোটা! হয়তো! নেহাত শখের ; কোনোটা ব্যৰহার করি 
দীর্ঘকাল ধরে, যেমন ঘড়ি, ফাউণ্টেন পেন, বাড়ি, আসবাব ; আবার 
কোনোটা একবার ব্যবহারেই কার্ধকারিতা৷ হারায়, যেমন খাদ্য এবং 
পানীয়। যে-কোনে। জিনিসের ব্যবহার বা ভোগের উদ্দেশ্ত হল 
তৃপ্তিলাভ এবং এর মূলে রয়েছে অভাববোধ। অভাববোধ থেকে 
কর্মপ্রচেষ্টা আসে, কর্মপ্রচেষ্টা সফল হলে আসে পরিতৃপ্তি; তার পরে 
আবার নূতন অভাব জেগে ওঠে এবং নূতন করে কাজে নামতে হয়। 
এমনি করে আখিক জীবনের চাকা গড়িয়ে চলে । 

আমাদের অভাবের অন্ত নেই। হয়তো আদিমযুগে ক্ষুধা তৃষ্ণা 
আবরণ ও আশ্রয় এই কয়টি অভাবই মানুষকে কর্মপ্রচেষ্টায় প্রেরণা 
দিয়েছে । ক্রমে সভ্যতা ও জ্ঞানের বুদ্ধির সঙ্গে সঙ্গে অভাব বেড়েছে, 
নৃতন জিনিস, নূতন ভোগ্য, পুরানো জিনিসের রকমফের, অনেক কিছুই 
মানুষের প্রয়োজন হয়েছে। আজ আর মানুষের অভাবের সম্পূর্ণ তালিকা 
কেউ করে উঠতে পারবে না) আমরা যাঁযা চাই বলে মনে করি তার 
সবও যদি কেউ আমাদের এনে দেয় তখন দেখব নুতনতর অভাব 
আমাদের মনে দেখা দিয়েছে । মানুষের অভাবের প্রথম বিশেষত্ব 
অভাবের সংখ্যার অসীমত্ব। | 

সব অভাব কিন্ত ঠিক এক জাতের নয়। বাঙালীর জীবনে ভাতের 
অভাব, গরম কাপড়ের অভাব আর সিক্কের রুমালের অভাব তিন স্তরের 

জিনিস। ভাত না হলে বাঙালী জীবনধারণ অসম্ভব মনে করে, যেমন 
করেই হোক সে অভাব মেটাতেই হবে। গরম কাপড় না হলেও 
বাংলা দেশের মূ শীতে চলে যেতে পারে, তবে পেলে আরাম সনে 
নেই। আর সিক্কের রুমাল ব্যবহার করে আরাম যতটা, লোক-দেখানোর 
স্থথ বোধ হয় তার চেয়েও বেশি । যেসব জিনিস দিয়ে অভাবমোচন 
সম্ভব হয় সেগুলিকে প্রয়োজনীয়", “আরামপ্রদ” ও “শৌখিন” মোটামুটি 
এই তিন ভাগে ভাগ করে নেওয়া যেতে পারে। যার আয় অল্প সে 
প্রথমে প্রয়োজনীয় জিনিস সংগ্রহের ব্যবস্থা করে পরে অন্ত জিনিস 
কিনবার চেষ্টা করবে। প্রয়োজনীয় জিনিস বলতে প্রধানতঃ আমরা 
বুঝব সেই সব জিনিস যা ছাড়া জীবনধারণই অসম্ভব ; যেগুলি পুষ্টির 
জন্ত প্রয়োজন নেগুলিকেও ক্ষেত্রবিশেষে আমর! ধরে নিতে পারি। 
কখনো দেখ! যায় অনেক জিনিস জীবনধারণ বা পুষ্টির জন্ত একাস্ত প্রয়োজন 
নয়, তবু সেটান্ন ব্যবহার অপরিহার্য; যেমন ধুমপায়ীর কাছে সিগারেট 
অভ্যাসের জোরে প্রয়োজনীয় হয়ে দাড়িয়েছে, কিম্বা দেশাচারের অন্ুশাসনে 
ব্রাহ্গণকে উপবীত ব্যবহার করতেই হয়। এমন “আচারগত প্রয়োজনের, 
জিনিসও আমাদের রোজকার জীবনে অনেক খুঁজে পাওয়া যাবে। 
অভাববোধের আরো! কয়েকটি বিশেষত্ব দেখতে পাওয়া যায়। 
কোনে! কোনো অভাব এমন যে একটি জিনিস ব্যবহারে সে অভাব মেটে 
না, একসঙ্গে ছুটি বা তিনটি বা! তারও বেশি জিনিসের ব্যবহারে তৃথ্থিলাভ 
সম্ভব হয়। চা, চিনি ও দুধ একত্রে নিলেই সকালবেলার উষ্ণ পানীয়ের 
প্রয়োজন মিটতে পারে, কলম হাতে নিলে কালি চাই, মোটরকার থাঁকলে 
পেট্রলের প্রয়োজন, রুটির সঙ্গে চাই মাখন, ইটের সঙ্গে চুন বালি শুরকি। 
্রব্যমূল্য-নিরূপণের ক্ষেত্রে এই বিশেষত্ব বিশেষ করেই লক্ষ্য করতে হয়, 
কারণ মোটরগাড়ির অভাব হুলে পেটুল অনেকেই কিনবে না, ফাউন্টেন 

পেন সস্তা! হলে কালির চাহিদ। বাড়বে । পেট্রলকে আমরা মোটরকারের 
“অনুপূরক' আখ্যা দিতে পারি। আবার অনেক ক্ষেত্রে দেখ! যায়, একই 
অভাব ছুটি বা ততোধিক জিনিসের যে-কোনো একটি দিয়ে মেটানো যেতে 
পারে। সকালবেলা যদি একটা গরম পানীয় ছাড়া আমার না চলে তবে 
চা! বা কফি যে-কোনোট! দিয়েই আমার অভাব মিটতে পারে; যদ্দি কফি 
সন্তা হয়ে যায় তবে চায়ের চাহিদা কমে যাঁবার সম্ভাবনা । মাছের সঙ্গে 
মাংসের, বিদ্যুতের সঙ্গে গ্যাসের, ব৷ টুথপেস্টের সঙ্গে দাতনকাঠির এরকম 
প্রতিদ্ন্বিতার সম্পর্ক দেখতে পাওয়া যাবে। কলার আর নেকটাই 
পরস্পরের “অন্ুপুরক' ; কিন্তু শাট আর পাঞ্জাবি পরম্পরের 'প্রতিদবন্দ্বী” | 
আলুপিদ্ধ না খেয়ে পটলসিদ্ধ খেলে আলু ও পটল প্রতিদ্বন্দ্বী; আলু- 
পটলের তরকারি রীধলে একটি অপরটির অন্থুপুরক। 

যেখানে অভাববোধ সেখানেই অভাবমোচনের চেষ্টা, এবং সে 
চেষ্টা সফল হলে অভাববিশেষের অবসান ঘটতে পারে। মানুষের সব 
অভাব নিশ্চিহ করা অসম্ভব, কিন্ত কোনো এক সময়ে বিশেষ একটি 
অভাবের সম্পূর্ণ তৃপ্তি অসম্ভব নয়। আমার সব অভাব কোনোকালেই 
মিটবে না, কিন্তু আমি যদি বসে বসে আপেল খেতে আরম্ভ করি, 
বিরামহীনভাবে একটার পর একটা, তবে কিছুক্ষণের মধ্যে এমন অবস্থ। 
আসবে যে৯আমি বলে উঠব, এখনকার মত আমার আপেল খাওয়ার 
আকাঙ্কার পূর্ণ পরিতপ্তি হয়েছে । অভাবের এই বিশেষত্বটি থেকেই 
চাহিদার প্রধান নিয়মগুলির উৎপত্তি এবং সেজন্যই এটাকে খুব ভালো 
করে বুঝে নেওয়া প্রয়োজন । কিন্তু তার আগে অন্য দু-একটা ধারণ! 
পরিফার করে নিতে হবে । 

আমাদের ব্যবহৃত প্রত্যেক জিনিসেরই অভাবমোচনের ক্ষমতা বা 
তৃপ্তিদান-ক্ষমতা” আছে; আলো-বাতাস থেকে আরম্ভ করে প্রয়োজনের 

আরামের এবং শখের সব জিনিসই আমাদের কম-বেশি মাত্রায় তৃপ্তি 
দিতে পারে। সে তৃপ্তি উচুদরের না৷ নীচুদরের সেটা আমাদের 
দেখবার কথ! নয়-_ মোটরগাড়ির যেমন তৃপ্তিদান-ক্ষমতা আছে, মদেরও 
সে ক্ষমতা আছে, অন্ততঃ মাতালের কাছে। এই তৃপ্ডিদান-ক্ষমতাকে 
প্রয়োজনীয়তার সঙ্গে একার্থক মনে করলে ভুল করা হবে। যে জিনিসের 
তৃপ্রি দেবার ক্ষমতা আছে সে জিনিসই লোকে চায়; তৃপ্তিদান-ক্ষমত৷ 
থেকেই জিনিসের “বাঞ্চনীয়তা” ব৷ “কাম্যতা” আসে । 

যেসব জিনিসের তৃপ্রিদান-ক্ষমতা বা কাম্যত৷ আছে স্বাচ্ছন্দ্যবর্ধনে 
সেগুলির প্রত্যেকটিই সহায়তা করে। এদের মধ্যে যেগুলি আলোবাতাসের 
মত যথেচ্ছ পরিমাণে পাওয়া যায় সেগুলি নিয়ে সমাজে কোনো সমস্ত 
ওঠে না। যেগুলির পরিমাণ সীমাবদ্ধ, বেগুলি মানুষের শ্রমের ফলে 
পাওয়া যায় এবং যেগুলির হস্তান্তর সম্ভব কেবল সেগুলিই সমস্তার স্থষ্টি 
করে। আমাদের শাস্ত্রে আমর। “ধন” কথাটি এই ধরনের জিনিস বোঝাতে 
ব্যবহার করি__ সেই সব জিনিস ঘাঁদের তৃপ্তিদান-ক্ষমতা ব। কাম্যত৷ আছে, 
বাদের পরিমাণ অসীম নয় এবং বেগুলর হস্তান্তর সম্ভব । আলো বাতাস 
বা জল সাধারণ অবস্থায় ধনের পর্যারে পড়বে না। জমি ধান তেল নুন, 
নোনা, বইয়ের কপিরাইট, দোকানের সুনাম- এর সব জিনিসই কাম্য, 
সামাবদ্ধ পরিমাণে প্রাপ্তব্য এবং হস্তান্তরের উপযুক্ত; ধনের সংসার মধ্যে 
এদের সবগুলিই পড়বে । 

কোনো জিনিস একবার ব্যবহার করলে তখনকার মত সেটার জন্ 
কামনার কিছুটা অন্ততঃ উপশম হয়; এবং যদি জিনিসটা ব্যবহার করেই 
চলতে থাকি তবে কামনা বা অভাববোধও ক্রমেই কমতে থাকবে। 
জিনিসের পৌনঃপুনিক ব্যবহারে তার তৃপ্তিদান-ক্ষমতা বা কাম্যতা দ্দীণতর 
হয়ে আসে। শীতের আরম্তে প্রথম কমলালেবুটি হয়তো৷ আমি চার আন! 

দিয়ে কিনে খেয়ে ফেলতে পাবি; কিন্তু ঠিক পরক্ষণেই যদি লেবু-বিক্রেতা 
আর একটা লেবু আমাকে বেচতে চায় তথন চার আন! আর আমি দেব 
'না। ছ-সাত মাস লেবু না খেয়ে যে তীব্র অভাববোধ আমার মনে 
সঞ্চিত হয়ে ছিল, প্রথম লেবুটা খাবার পরে তাঁর অনেকটাই চলে গেছে। 
হয়তো ছু-আনা। দিয়ে দ্বিতীয় লেবুটা আমি কিনব এবং তৃতীয়টা এক 
আনায়, এবং এ থেকেই প্রমাণ হবে যে প্রথম লেবুটি থেকে ষে তৃপ্তি আমি 
পেয়েছি, দ্বিতীয়টি থেকে পাব তার চেয়ে কম এবং তৃতীয়টি থেকে 
আরো কম। 

এই তিনটি লেবুর কাম্যতা-হ্বাসে মানবচরিত্রের একটা সাধারণ 
নিয়মের ক্রিয়া দেখা যায় : আমরা যে জিনিসট1 পাই তাঁর জন্ক আমাদের 
আকাঙ্ষা কমে যাঁয়। যদি তৃপ্তিকে পয়সা দিয়ে মাপা যেত তবে বল! যেত 
যে আমি এক্ষেত্রে প্রথম লেবু থেকে চার আনার তৃপ্তি, দ্বিতীয়টি থেকে 
-আনার এবং তৃতীয়টা থেকে এক আনার তৃপ্তি পেয়েছি, এবং তিনটি 
লেবু খাওয়াব ফলে আমার মোট সাত আনার তৃপ্তি লাভ হয়েছে । 

তিনটি লেবু খাওয়ার ফলে যে মোট তৃণ্তি আমি পেয়েছি, তাতে 
তৃতীয়টির অংশ মাত্র এক আনার। এক্ষেত্রে এই তৃতীয় লেবুটি থেকে 
পাওয়া তৃপ্তিকে আমার পপার্যস্তিক' ব প্রান্তিক” তৃপ্তি বলে অভিহিত করতে 
পারি 'ঞ্ং বলতে পারি যে এখানে লেবুর “গ্রাস্তিক কাম্যতা*র পরিমাপ 
এক আনা। ধনবিজ্জানের নানাক্ষেত্রে এই প্রান্তিক কাঁম্যতার গুরুত্ব 
'দেখতে পাওয়া যাবে। যখন আমি মোটে একটা লেবু কিনেছি তখন, 
পয়সার মাপকাঠিতে, মোট তৃপ্তি চার আনার, এবং যেহেতু প্রথম লেবুটিই 
এক্ষেত্রেই শেষ, প্রান্তিক কাম্যতার মাপও চার আনা; যখন দুটি 'লেবু 
'আমার হাতে এল তখন মোট তৃপ্তি ছয় আনার, এবং দ্বিতীয় 'লেবুটি 
এখন প্রান্তিক" হওয়াতে, প্রান্তিক কাম্যতার মাপ ড-আনা ; তৃতীদ্ন 

লেবুটি যখন আমি পেলাম তখন আমার মোট তৃপ্তি সাত আনায় গিকে 
দাঁড়িয়েছে এবং প্রান্তিক তৃপ্তি এক আনায়। 

একটা জিনিস একটু বেশি ব্যবহার করলে বাড়তি যে তৃপ্তিটুকু পাওয়! 
যায় সেটাই প্রান্তিক তৃপ্তি বা জিনিসটার প্রান্তিক কাম্যতা । তিনটি লেবু 
ব্যবহারের সঙ্গে সঙ্গে মোট তৃপ্তি, পয়সার হিসাবে, চার আন থেকে ছক 
আনায় এবং পরে সাত. আনায় উঠল; আর প্রান্তিক তৃপ্তি নেমে এল 
চার আনা থেকে ছু-আনায় এবং পরে এক আনায় । আরো একটা লেবু 
কিনলে মোট তৃপ্তি আবার কিছুটা বাড়বে, কিন্তু প্রান্তিক কাম্যতা আরো 
মীচে নেমে আসবে। প্রান্তিক কাম্যতা এভাবে কমতেই থাকবে এবং 
ক্ষেত্রবিশেষে শুন্ভ বা খণাত্ুকও হতে পারে। মোট তৃপ্তি বাড়তে থাকে 
বটে, কিন্তু বৃদ্ধির হারটা ক্রমেই কমে আসে; স্থতরাৎ কিছুদূর গিয়ে মোট 
তৃপ্তির বৃদ্ধি বন্ধ হয়ে যাবে, এবং প্রান্তি+ কাম্যত৷ খণাত্মক হয়ে গেলে 
মোট তৃপ্তি বর্ধমান হারে কমতে থাকবে। 

এই প্প্রান্তিক কাম্যত৷ হাসের নিয়ম ধনবিজ্ঞানের গোড়ার শ্ৃত্র ৷ ঠিক 
ভাবে বুঝলে স্বীকার করতে হবে যে এই নিয়মের কোনো সত্যিকারের 
ব্যতিক্রম নেই । একই সময়ে একই ব্যক্তি যদি পুনঃপুনঃ একই জিনিস 
ব্যবহার করে তবে সে জিনিসের প্রান্তিক কাম্যতা কমতে বাধ্য । বে 
দু-একটি ব্যতিক্রম পাঠ্যপুস্তকপ্রণেতার! দেখিয়ে থাকেন সেগুলির উদ্ভব 
বুঝবার ভূলে ক্ষিঘ! কষ্টকল্পনায়। টাঁকার বেলায় এই নিয়মটি খাটে না 
এটা অনেকেরই ধারণা । কিন্তু একথা সহজেই বোঝা যায় যে টাকা 
আমর প্রথমে খরচ করি প্রয়োজনের জিনিস কিনতে, এবং তার পরে 
আরে! টাকা পেলে কম দরকারি জিনিস কিনি। দশট! টাক! থেকে 
একট! টাক! হারালে যা কষ্ট হয় একশ টাকা থেকে এক টাক! হারালে 
কষ্ট হয় তার চেয়ে অনেক কম। অল্প টাকার প্রান্তিক কাম্যতার চেয়ে 

বেশি টাকার প্রান্তিক কাম্যত নিশ্চয়ই কম। ত] ছাড়া আর একট কথা 
আছে। টাকা ঠিক “একটা” জিনিস নয়, টাকা সর্বপ্রকার জিনিসের 
প্রতিনিধি । যদি টাক! দিয়ে কেবল পেনসিল ছাড়া আর কিছু কিনতে 
না পাওয়া যেত তবে প্রথম টাকাটার পরে দ্বিতীয় টাকার কাম্যত| অনেক 
কমে যেত। প্রথম টাকা দিয়ে চাল কিনে দ্বিতীয় টাক! দিয়ে মাছ 
কিনতে পারি বলেই টাকার প্রাপ্তিক কামাতা হাস আমরা সহঞ্জে উপলব্ধি 
করতে পারি না। 

একট! কথা এখানে মনে রাখা প্রয়োজন । প্রান্তিক কাম্যতা হাসের 
নিয়ম প্রত্যেক ব্যক্তির বেলা আলাদাভাবে কাজ করে। একজনের 
পাওয়। তৃপ্তির সঙ্গে আর একজনের পাওয়! তৃপ্তির কোনে। তুলন। চলে না__ 
পয়সার মাপকাঠিতেও না, কারণ দাম দেবার ক্ষমতা সকলের সমান নয় । 
আমি যদি লেবু খেয়েই যাই তবে একথা বল! চলে যে চতুর্থ লেবুটির চেয়ে 
পঞ্চম লেবুটি আমাকে কম তৃপ্তি দিয়েছে । কিন্তু আমি যদি চারটি 
লেবু খাই আর রাম খায় পাচটা তাহলে একথা বল! চলে না যে আমি 
চতুর্থ টি থেকে যে তৃপ্তি পেয়েছি, রাম পঞ্চমটি থেকে তার চেয়ে কম 
পেয়েছে। 

এই প্রান্তিক কাম্যতা. হাসের নিয়মটিকে আজকাল কেউ কেউ 
সহজতর করে আনবার চেষ্টায় আছেন। তৃপ্তি বা কাম্যতাকে সোজাম্থজি 
মাপবার কোনে৷ উপায় নেই-__- কোন্‌ জিনিপটার জঙ্গ্জমামর! কি দাম 
দিতে রাজি আছি সেটাই মাত্র আমরা দেখতে পাই। অতএব তৃপ্তির 
হিসাব ছেড়ে দিয়ে একট! জিনিসের কাম্যতাকে আর একটা জিনিসের 
মাপকাঠিতে দেখা যেতে পারে। ধর! যাক, আমার হাতে পাচটা আপেল 
আর ছুটি লেবু আছে । আমি যদি আর ছুটো৷ লেবু পেলে একটা আপেল 
দিয়ে দিতে রাজি হই তবে বলা যায় যে পাঁচটা আপেল ও ছুটি লেবু 

একত্রে আমার কাছে চারটি আপেল ও চারটি লেবুর সমান। এরকমে 

তিনটি আপেল ও কয়টি লেবুকে আমি ঠিক পাচটি আপেল ও ছুটি লেবুর 

সমান ধরব সেটাও জেনে নেওয়া যেতে পারে । প্রথম বারে যখন আমি 

আরো ছুটি লেবু পাবার আশায় পাঁচটি আপেলের একটি ছাড়তে রাজি 

হলাম তখন ছুটি লেবু - একট! আপেল, এই হারকে “বিনিময়ের প্রাস্তিক 

হার” আখ্য। দিতে পারি। এই. হারটা আস্তে আস্তে বদলাতে থাকবে, 

কারণ দ্বিতীয় বারে ছুটি লেবুর চেয়ে বেশি না পেলে আমার চতুর্থ আপেলটি 

আমি ছাড়তে রাজি হব না। 

মোট কথা অবশ্ত একই দঁড়াল। তৃপ্তির দিকে একেবারে ন! 

তাকিয়ে যদি কেবল ক্রেতা-বিক্রেতাঁর বাহ্‌ আচরণের দিকে দৃষ্টিক্ষেপ করা 

যায় তবে প্রাপ্তিক কাম্যতার চেয়ে বিনিময়ের প্রান্তিক হার আমাদের কাছে 

বড় হয়ে ওঠে। কিন্ত যেদিক দিয়েই দেখি না কেন, যে সিদ্ধান্তে আমর! 

উপনীত হতে পারি তা এই যে, অল্প জিনিস বাঁজারে থাকলে আমর! বেশি 

দামে কিনতে রাজি হব, আর যদি বাজারে জিনিস থাকে অনেক তবে তার 
প্রান্তিক কাম্যতা বা বিনিময়ের হার নীচে নেমে যাবে এবং কম দামে ন' 

পেলে সে জিনিস আমরা কিনব না। পয়সার মাপকাঠিতে কাম্যতা মাপা 

যায় ধরে নিলে স্বীকার করতে হবে যে শেষ পর্যন্ত জিনিসের দাম প্রান্তিক 

কাম্যতার সমান হতে বাধ্য। যদি প্রান্তিক কাম্যতা বাজারদরের চেয়ে 

বেশি হয় তর্কে জিনিসটা আরো কেনা লাভজনক, এবং তাতেই প্রান্তিক 

'কাম্যতা নেমে আসবে, যতক্ষণ না সেটা দামের সমান গিয়ে দীড়ায়।, 
আবার যদি প্রান্তিক কাম্যত৷ বাজারদরের চেয়ে নীচে হয় তবে ক্রেত। 

কম করে কিনবে এবং প্রান্তিক কাম্যত| বেড়ে গিয়ে আবার দামের সমান 
হবে। অবগত ক্রেতার পক্ষে এরকম কেন! বাড়ানো বা কমানে! সম্ভব তখন 
যখন অন্ত সব জিনিসের দাম ঠিক থাকে এবং যখন তাঁর আয়ের অতি 

সামান্ত অংশ কোনো একটি জিনিস কিনতে ব্যয়িত হয়। অনেক ক্ষেত্রেই 
এরকম ধরে নেওয়া যেতে পারে, এবং যে-কোনো ক্ষেত্রেই এটা ঠিক যে, 
বাজারে প্রাপ্ব্য জিনিসের পরিমাণ যত বেশি হবে, প্রান্তিক কাম্যতা হবে 
তত কম, এবং ক্রেতাও কম দামে না৷ পেলে জিনিসটা কিনবে না। 

এটাকেই “চাহিদার নিয়ম? নাম দেওয়া যেতে পারে। সহজ কথায় 
নিয়মটটি এই যে দাম কমলে চাহিদা বাড়বে এবং দাম বাড়লে চাহিদ। 
কমবে । দামের প্রত্যেক পরিবর্তনের সঙ্গে বিপরীত, দিকে চাহিদার 
পরিবর্তন হবে। “মবরোহী” পদ্ধতিতে এ নিয়মটি কাম্যতা হাসের নিয়ম 
থেকেই অনুমান করে নেওয়া যায় ; “আরোহী” পদ্ধতিতে বাজারে গিয়ে 
কয়েকটা জিনিসেব দামের ওঠানামাব ফলাফল লক্ষ্য করলেই এ সিদ্ধান্তে 
আস! সম্ভব হয়। ফ্যাশন, রুচি, আয়, বাজারের সাধারণ অবস্থা, ভবিষ্যুৎ 
সম্বন্ধে অনুমান ইত্যাদি যদি অপরিবতিত থাকে তবে বাজারদরের 
ওঠানামার সঙ্গে সঙ্গে চাহিদার হাসবুদ্ধি দেখতে পাওয়া যাবেই। 

অবশ্ঠ, হ্বাসবুদ্ধির পরিমাণ বা অন্তপাত সব ক্ষেত্রে একরকম হবে না। 
ন্ূনের দাম 'একটু বাড়লে চাহিদাৰ বিশেষ ভাস অন্ভূত হবে না, কিংব 
দাম একটু কমলে লোকে বেশি করে নুন খেতে আর করবে না। কিন্ত 
বিঢ্যতের কারেণ্ট যদি সস্তায় পাওয়। যায় তবে লোকে প্রত্যেক কাজে 
বেশি করে এবং অনেক নুতন কাজে বিদ্যুৎ ব্যবহার করবে; কারেণ্টের 
দাম বাড়লে লোকে ব্যবহার কমাবে এবং যেখানে সম্ভব সেখানেই অন্থ 
জিনিস দিয়ে কাজ চালাতে আরন্ত করবে। মুনের দাম ছু-আনা থেবে 
দশ পয়সা হলে চাহিদার যতটা কমতি দেখা যাবে, বৈছ্যতিক কারেণ্টের 
দাম সেই পরিমাণ বাড়লে চাহিদার কমতি হবে অনেক বেশি । বিছ্যু 
এবং নুন, দুটির চাহিদাই পরিবর্তনশীল, কিন্কু পরিবর্তনের অন্ুপার্ 
বিভিন্ন । এই ছুটি উদাহরণকে আলাদা করে দেখতে হলে আমরা বলতে 


অভাব ও চাহিদা] ২৩ 


পারি যে বিদ্যুতের চাহিদা! “অতিপরিবর্তনশীল” এবং হ্ুনের চাহিদা 
একেবারে অপরিবর্তনশীল ন। হলেও 'অনতিপরিবর্তনশীল* নিশ্চয়ই । 

সুতরাং চাহিদা ছু-রকমের-_ "অতিপরিব্তনশীলঃ ও অনতি- 
পরিবতনশীল'। যেজিনিন আমাদের একান্ত প্রয়োজনীয় তাঁর চাহিদ। 
দ্বিতীয় শ্রেণীতে পড়বে; যে জিনিস আমাদের না হলেও চলে, যার: 
পরিবর্তে অন্ত জিনিস ব্যবহার করা চলে, এবং যে জিনিসটা ইচ্ছ! করলে 
কমবেশি রকমের কাজে লাগানো যায় তার চাহিদা হবে “অতিপরিবর্তন- 
নীল” । প্রয়োজনীয় জিনিসের প্রান্তিক কাম্যত৷ প্রথমটা। খুব বেশি, কিন্ত 
জিনিসটা কিছু পরিমাণে পাওয়া গেলেই প্রান্তিক কাম্যতার হাল হয় 
খুব দ্রুত। আরামের বা শখের জিনিসের প্রান্তিক কাম্যতা খুব বেশি 
না হলেও কমে খুব ধারে ধীরে ; সুতরাং দাম একটু কমে গেলেই চাহিদা! 
অনেকটা বাড়বার সম্ভাবন। থাকে। 

পরিবর্তনশীলতার মাপকাঠি পাওয়া যাবে মূল্য-পরিবর্তনের অন্ুপাতের 
সঙ্গে চাহা-পরিবতনের অনুপাত তুলনা করলে । দাম কমার সঙ্গে সঙ্গে 
ঘদি চাহিদার এত বুদ্ধি হয় মে ক্রেতার মোট ব্যয় বেড়ে যায় তবে সে 
ক্ষেত্রে চাহিদাকে বলব অতিপরিবর্তনশাল বা পরিব্নশীলতা এককের 
চেয়ে বেশি; যদি দাম কমবার ফলে চাহিদার বুদ্ধি এত কম হয় যে- 
(করতাদের মোট ব্যয় কমে যায় তবে চাহিদা! অনতিপরিবত্তনণীল বা! 
পরিবর্তনশীলন্তা এককের চেয়ে কম; আর দাম কমলে যদি দেখি ক্রেতার 
মোট ব্যয় বাড়েওনি, কমেওনি, তবে প্রিবততনশীলতাকে এককের 
মমান ধরে নেব। চার আনা দামে একশটি জিনিস বিক্রি হলে ক্রেতাদের 
মোট ব্যয় পঁচিশ টাকা । দাম যদি তিন আনায় নামে আর ফলে 
টাহিদ। বেড়ে হয় একশ কুড়ি তবে ক্রেতাদের মোট ব্যয় ২২॥০ ; চাহিদার 
পরিবর্তনশীলতা৷ এক্ষেত্রে এককের চেয়ে কম। তিন আন৷ দামে চাহিদা 

যদি ১৫০-এ উঠত তবে ক্রেতাদের মোট ব্যয় হত ২৮%০ এবং 
পরিবতনশীলতা এককের চেয়ে বেশি। চাহিদা যদি হত ১৩৩ তবে 
ক্রেতাদের মোট ব্যয় হত ২৪৪০, অর্থাৎ আগেকার ব্যয়ের সমানই ; 
এক্ষেত্রে পরিবতনশীলত! এককের সমান ধরে নেওয়া যায়। 

মূল্য-পরিবর্তনের সঙ্গে সঙ্গে যেমন চাহিদার পরিবর্তন হয় তেমনি 
আরো অনেক কারণে চাহিদার হাঁসবৃদ্ধি হতে পারে। বিশেষত; ক্রেতার 
আয়ের সঙ্গে চাহিদার একটা মুখ্য সম্বন্ধ আছে। মাছ সস্তা হলে আমি 
বেশি করে মাছ কিনব; কিন্তু মাছের দাম না কমলেও ( বা এমন কি 
বাড়লেও ) আমার মাছের চাহিদা বাড়তে পারে যদি ইতিমধ্যে আমার 
আয়বৃদ্ধি হয়ে থাকে । মূল্য-পরিবর্তনের অন্ুপাতের সঙ্গে চাহিদার হ্াস- 
বৃদ্ধি তুলনা করে যেমন আমরা চাহিদার “মূল্যান্ুগ পরিব্নশীলতা” মাপতে 
পারি, তেমনি আয়-পরিবর্তনের অনুপাতের সঙ্গে চাহিদার হাসবৃদ্ধি তুলন! 
করে আমরা চাহিদার “আয়ান্ুগ পরিবর্তনশীলতা” পরিমাপের চেষ্টা করতে 
পারি। মুল্য-পরিবর্তন এবং চাহিদার পরিবর্তন হবে বিপরীতমুখী; 
আয়-পরিবর্তন ও চাহিদার পরিব্ন হবে সাধারণত একমুখী । 

প্রান্তিক কাম্যতা হ্রাসের নিয়ম থেকেই আর একটি মূলস্যত্রে পৌছনো 
যাবে। আমার হাতে যদি একটা টাঁকা থাকে এবং সে টাকাটা নিয়ে 
মাছ আর তরকারি কিনতে আমি বাজারে যাই তবে আমার মনে 
এই সমস্তাটা উঠবে যে ক'আনাঁর মাছ কিনব আর ক'আনার তরকারি । 
অতিরিক্ত মাছ কিনে ফেললে সবজি কেনার জন্য বেশি পয়সা থাকবে 
না; ফলে মাছের প্রান্তিক কাম্যত! হবে কম, আর সবজির প্রান্তিক 
কাম্যতা বেশি। যদি একটু কম মাছ কিনে আর একটু বেশি তরকারি 
কিনতাম তবে তৃপ্তি একদিকে যতটা কমত আর একদিকে বাড়ত তার 
চেয়ে বশি। যতক্ষণ একটা জিনিসের প্রান্তিক কাম্যতা কম এবং আর 

একটা জিনিসের প্রান্তিক কাম্যতা বেশি, ততক্ষণ প্রথমটার ব্যবহার 
কমিয়ে দ্বিতীয়টার ব্যবহার বাড়ালে মোট তৃপ্তি বাড়বে । কিন্ত” প্রথমটার 
ব্যবহার কমালে সেটার প্রান্তিক কাম্যতা উপরের দিকে উঠবে আর 
দ্বিতীয় জিনিসটার ব্যবহার বাড়ালে সেটার প্রান্তিক কাম্যতা নেমে 
আসবে-- এবং যতক্ষণ ন! ছুটির প্রান্তিক কাম্যতা৷ সমান হয়ে যায় ততক্ষণ 
পরিবঙনের ফলে মোট তৃপ্তি বাড়বে । স্থতরাং মোট তৃপ্তি বুলতম 
হবে তখন, যখন মাছের প্রান্তিক কামাতা ও তরকারির প্রাস্তিক কাম্যত। 
সমান সমান। | 

ঢটি জিনিসের উদাহরণ নিয়ে য। দেখানো! হল, তিনটি বাঁ ততোধিক 
জিনিসের বেলাঁও তাই খাটে । যতক্ষণ আমাদের আয় বা উপায় সীমাবদ্ধ 
ততক্ষণ নান! দিকে আয় বা উপায়কে বুদ্ধিমানের মত ছড়িয়ে দিয়ে 
তৃপ্তিকে প্রভৃততম করে তোলাই আমাদের উদ্দেশ্ঠ, এবং তৃপ্তি প্রভৃততম 
হবে তখনই খন বিভিন্ন জিনিসের ব্যবহারে সমান সমান প্রান্তিক তুণ্ধি 
পাওয়া যাবে। এটাকে আমর! প্রান্তিক কাম্যতার সমতার নিয়ম নাম 
দিতে পারি। জিনিসের ব্যবহারের সব ক্ষেত্রে_ ভোগে এবং উৎপাদনে-- 
এই প্রান্তিক কাম্যতার সমতা আসবার দিকে একটা প্রবণতা দেখা 
যাবেই। 

আমরা আগেই দেখেছি জিনিসের দাম নির্ভর করে প্রান্তিক কাম্যতাঁর 
উপরে, মোট তৃথ্থির উপরে নয় : এবং প্রান্তিক কাম্যত! সর্বদাই মোট তৃপ্তির 
চেয়ে কম। সুতরাং যে দামে আমরা জিনিস কিনি সেটা মোট তৃপ্তির 
পরিমাপ নয়; কিছুটা! “উদ্দত্ব তৃপ্রি” আমরা পেয়ে যাই । জিনিসটা ব্যবহার 
করতে পারলে একদিকে একটা মোট তৃপ্তি আমাদের পাওনা ; অন্ত 
দিকে দাম দিতে হয় বলে একটা অতৃপ্তিও আছে। ব্যবহারের তৃপ্তি যদি 
মূল্যদাানের অতৃপ্তি থেকে বেশি হয় তবেই একটা উদ্ব্ত তৃপ্তি ভোগ করা 

সম্ভব। অধিকাংশ ক্ষেত্রেই ব্যবহারের তৃপ্তি মূল্যদানের অতৃপ্তি থেকে 
অনেকটা! বেশি, এবং ক্রেতাও তাই খানিকট! উদ্বত্ত সুখ পেয়ে 
থাকে। 

একটা সহজ উদাহরণ নেওয়। যাক । আজকাল ছু-আন৷ দিয়ে আমরা 
খবরের কাগজ কিনছি; আগে কিনতাম এক আনায় এবং সে কাগজে 
পৃষ্ঠাসংখ্যাও বেশি থাকত। যে কাগজের জন্য ছু-বছর আর্গ আমরা 
এক আন দিয়েছি মে কাগজ এখন আমর! দ্ব-আন। দিয়ে বা তারও 
বেশি দিয়ে কিনতে রাজি আছি। অতএব যখন এক আনায় কাগজ 
কিনেছি তখন কিছুটা উদ্বৃত্ত তৃপ্তি আমাদের ভোগে এসেছে । এখনো 
বোধ হয় উদ্বন্ত একবারে নিম্ল হরনি, কারণ ছু-আনার বেশি দাম 
হলেও তে! আমরা কাগজ কিনতে পারি। যে জিনিসটা ছুশ্রাপ্য হলে 
আমি পাচ টাকাও দিতে রাজি হব সেটা যদি বাজারের অবস্থাগুণে আট 
আনায় পাই তবে আমার ভোগের তৃপ্তি মূল্য দানের অতৃপ্তি থেকে 
অনেক বেশি; প্রায় বলা যায় যে সাড়ে চার টাকা পরিমাণের উদ্ব.স্ত 
তৃপ্তি এক্ষেত্রে আমি পেয়েছি । বাজারে সাধারণ অবস্থায় এমন অনেক 
জিনিস পাওয়া যাবে যা আমরা সম্তায় কিনি, কিন্তু দাম হলেও কিনতাম। 
দরকার হলে যে জিনিসের জন্ত আমি বেশি দাম দিতাম, মে জিনিসটাই 
যদি কম পয়সায় মেলে তবে আমার স্বাচ্ছন্দ্যের পরিমাণ বাড়ে। 

অবশ্ঠ এই তৃপ্তির উদ্বৃত্ত মাপতে গেলে গোলমালে পড়তে হবে। যে 
দাম দিয়ে জিনিস কিনি সেটা জানি; দরকার হলে যে দাম দিতাম সেটা! 
কে বলে দেবে? অন্ত জিনিসের দাম ঠিক থাকলে হয়তে৷। একটা জিনিস 
বেশি দাম দিয়েও কিনতাম ; কিন্তু সব জিনিসেরই অভাব হলে কোন্টার 
জন্য কৃত দাম.দিতাম বলা শক্ত । নিতান্ত প্রয়োজনীয় জিনিসের অভাব হলে 
কী দাম আমরা ন|! দেব সেটা বলাই কঠিন। যেজিনিসের বদলি পাওয়া 

যায় বা যে জিনিসটা আর একটা অনুপূরক ন! হলে ব্যবহারই করা যায় না, 
তার দেওয়৷ তৃপ্তির মাপ হয় কি করে? আমি হয়তো বিশেষ প্রয়োজনের 
ক্ষেত্রে হুনের জন্য এক টাকা পর্যস্ত দেব আর চন্ত্রপুরের মহারাজ বোধ হয় 
পঞ্চাশ টাক! দিতেও আপত্তি করবেন না; বাজারের অবস্থাগুণে ঘদি 
আমর দু-জনেই ছু-আন। দামে নুন কিনি তবে কি উদ্ব-ত্ত তৃপ্তি আমার কম 
আর মহারাজার বেশি? প্রান্তিক কাম্যতা৷ দিয়ে মূল্য নির্ণাত হয়, কিন্তু 
দাম আমরা দিই কি শুধু প্রান্তিক কাম্যতার জন্যই, না মোট তৃপ্সিটা 
লাভের আশায়? এসব প্রশ্নের কয়েকটার উত্তর দেওয়া চলে, কিন্ত 
একথ| মেনে নেওয়াই ভাল যে উদ্বত্ত তপ্ির ধারণ] যত সহজে করা যায়, 
পরিমাপ তত সহজে করা যায় না। শুধু এক বল! বেতে পারে যে 
বাজারে জিনিসের মূল্যবুদ্ধি ক্রেতার কাছে আয় কমারই নামান্তর ; 
আর আয় কমলে ঘে ক্ষতি তবার সম্ভাবনা দাম কমলে সেটা প্রষিয়ে 
যেতে পারে। 

এক প্রান্তিক কাম্যতা হাসের নিয়ম থেকে আমরা অনেক কিছু পেয়ে 
গেলাম-_ চাহিদার নিয়ম, চাভিদার পরিবর্তনশীলতা, বহু জিনিসের 
ব্যবহ্থারে প্রান্তিক কাম্যতার সমতী, এবং সর্বশেষে, মোট তৃপ্তি ও প্রান্তিক 
তৃপ্তির মধ্যে পার্থকাজনিত উদ্ব.ত্ত তৃপ্তি। ব্যবহার ও চাহিদার সাধারণ 
নিয়ম সব এরই মধ্যে খুঁজে পাওয়া যাবে। এবারে উৎপাদনের দিকে 
দুষ্টি দিলেই আমরা ছুটি দ্িককে এক করে আনতে পারব । জিনিসের 
ব্যবহার সম্ভব হয় উৎপাদনের ফলে এবৎ ব্যবহার করা মানেই আরো 
উৎপাদনের প্রয়োজন স্ষ্টি করা । একট! জিনিস ব্যবহার করলে তার 
তপ্ডিদান ক্ষমতা কমে যাঁয়_- কোনো ক্ষেত্রে একেবারে, কোনে ক্ষেত্রে 
আস্তে আস্তে । ব্যবহার ঘখন সম্পূর্ণ হয় তখন তৃপ্রিদান-ক্ষমতার সম্পূর্ণ 
অবসান ঘটে। একটা আম একবার খাওয়! হয়ে গেলেই তার ব্যবহার 

সম্পূর্ণ, কারণ আর তার তৃপ্তি দেবার ক্ষমতা থাকে না। একটা শার্ট 
ব্যবহার করলে আস্তে আস্তে তার তৃপ্তিদান-ক্ষমত! চলে যেতে থাকে এবং 
এক বছর পরে হয়তো দেখা যাবে যে শার্টটা আর ব্যবহার করা যায় না, 
অর্থাৎ তার তৃপ্তিদানের ক্ষমতা সম্পূর্ণ তিরোহিত হয়েছে; আবার তখন 
বাজারে ছুটতে হবে নূতন জামার সন্ধানে, নূতন উৎপাদনের জন্য, চাহিদা 
নিয়ে। ব্যবহার মানে কাম্যতাব বিলয় ; উৎপাদনের উদ্দেশ্ঠ কাম্যতা বা 
তৃপ্তিদান-ক্ষমতার স্থজন। 


তৃতীয় পরিচ্ছেদ 


উৎপাদন ও সরবরাহ 


উৎপাদনের প্রধান উদ্দেশ্ঠ তৃপ্রিদান-ক্ষমতা হ্থজন করে ভোগ বা ব্যবহার 
সম্ভব করা। নূতন জিনিস বা পদার্থ স্ষ্টি কেউ করতে পারে নাঁ__ যা 
করতে পারে ত! হল পুরানো জিনিসের নূতন রূপ দিয়ে সেটাকে ভোগ্য 
বা ব্যবহার্য করে তোলা। যে কাঠ আর লোহা পৃথিবীতে আছে তাকে 
টেবিলের বা রেল-লাইনের রূপ দিলে ষে কাজ আগে করা যেত না তা 
করা সম্ভব হবে। এই নূতন কাম্যতা সুজনের নামই উৎপাদন । 

জিনিসের রূপ বা আকার বদলানে! ছাঁড়। অন্ত উপায়েও কামাতা স্থজন 
সম্ভব হতে পারে । রেল-কোম্পানি রাঁনীগঞ্জ থেকে কলকাতায় কয়ল! নিয়ে 
আসে এবং কয়লার স্থান পরিবর্তন করেই তার অভাবমোচনের ক্ষমতা 
বাড়িয়ে দেয়; রানীগঞ্জের কয়লা কলকাতার লোককে তৃপ্তি দেবার ক্ষমত। 
অর্জন করে। দোকানদার অগ্রহায়ণ মাসে চাল কিনে রেখে যদি সে চাল 
চৈত্র মাসে বিক্রি করে তবে সেও কাম্যতা স্থষ্টি করে, কারণ অগ্রহায়ণ 

মাসের চালকে চৈত্র মাসে ন। আনতে পারলে চৈত্র মাসের অভাব মিটবে 
না। কাম্যতা “আকারগত”, “স্থানগত” ও “কালগত” হতে পারে, এবং 
এর যে-কোনে! রকমের কাম্যতা৷ স্জনকেই আমরা উৎপাদন বলতে 
পারি। আবার জিনিসে হাত না] দিয়েও কাম্যতা শ্জন কর। যায়। 
যে গায়ক গান গেয়ে আমাদের তৃপ্তি দেয় সেও উৎপাদক ; তার গান 
শোনা হয়তে! বহুলোকের কাম্য এবং পয়সা দিয়েই তারা গান শোনে। 
উকিল ডাক্তার বিচারক অভিনেতা মাস্টার এদের কেউই স্পশনীয় 
জিনিস তৈরি করে না) কিন্তু এর সকলেই কাম্যতা শ্জন করে, 
এমন তৃপ্তি দের যার জন্ত লোকে দাম দিতে রাজি আছে। কামার 
কুমার ত্াতী চাষী রেল-কোম্পানি বা দোঁকানদারের মত এদেরও 
উতপাদকের পর্যায়ে ফেলতে হবে। চোর বা গাটকাটা উৎপাদক নয়, 
কারণ তাদের শ্রমের ফল সমাজের পক্ষে কাম্য নয়; গাঁটকাটার কাজের 
জন্য যদি খোল! বাজারে মূল্য জুটত তবেই তাঁকে আমরা সমাজের 
চোখে উৎপাদক বলতে পারতাম । 

উৎপাদনের প্রধান “উপাদান” তিনটি-- জমি ও প্রকৃতিদত্ত অন্যান্য 
সম্পদ, মানুষের শ্রম এবং সঞ্চিত মুলধন। এই তিনটির সংযোগ না 
হলে কোনো উতপাদনই আজকাল সম্ভব নয়। যান্ত্রিক উৎপাদনের 
ফলে উৎপাদন-প্রতিষ্ঠানে আয়তন বড় হয়ে এসেছে এবং সঙ্গে সঙ্গে 
উপাদানগুলির যথাধথ সংযোগের গুরুত্ব বেড়েছে! অনিশ্চয়তা ও 
ঝু'কিও আজকাল আগের চেয়ে অনেক বেশি! উৎপাদনের জন্য কি কি 
আবশ্যক তার তালিকা! করলে “জমি”, শ্রম” ও “মূলধনের” সঙ্গে সংযোগ- 
' নৈপুণ্য” এবং “অনিশ্চব্তাবহন'কেও ধরে নিতে হয় । 

কৃষিকার্ষে জমির গুরুত্ব যতটা অন্ত উপাদানের ততটা নয় নিশ্চয়ই । 
কিন্ত খানিকটা জমি বা প্রকৃতিগত সম্পদ সব উতপাদনেই প্রয়োজন । 

কৃষিকার্ধে জমির উৎপার্দিকাশক্তির ক্রমিক হাস লক্ষ্য করে ওয়েস্ট এবং 
রিকার্ডে। উৎপাদনহাদের নিয়ম আবিফার করেছিলেন। আজকাল 
আমরা দেখি যে উৎপাদন-হাসবুদ্ধির সাধারণ নিয়মের মধ্যেই জমির 
বিশেষ নিয়মটিকে খাপ খাইয়ে নেওয়া যায়; সুতরাং জমির উর্বরাশক্তির 
হাসকে অধিকাংশ ক্ষেত্রে সত্য বলে মেনে নিয়ে উৎপাদনের সাধারণ নিয়ম 
আবিষ্কারের চেষ্টা আমর! যথাস্থানে করব। জমির আরে কয়েকটি বিশেষত্ব 
লক্ষ্য করা ঘেতে পারে । জমিকে স্থানান্তরে নেওয়। যায় না, এবং সেজন্যই 
কলকাতায় থে দামে জমি বিক্রি হয় তার একটা ছোট ভগ্নাংশ দিয়েই 
কলকাতার পাঁচ মাইল দূরে জমি কেনা যায়। ছুটি কলম, দুটি ছাতা বা 
ছটি মোটরকার ঠিক একরকম হওয়া কঠিন নয়, কিন্ত ছুটি জমি ঠিক 
একরকম কখনে! হয় না__ কোনো-ন।-কোনে। দিক দিয়ে তাদের পার্থক্য 
থাকবেই । সবৌপরি, জমির মোট পরিমাণ সীমাবদ্ধ__ যে দেশে ব্যবহার্য 
সব জমিই ব্যবহারে এসেছে সে দেশে জমির পরিমাণ বাড়ানো যায় না 
এবং কমিয়ে লাভ নেই। অবপ্ত প্রয়োজন হলে পাটের জমিতে ধান চাষ 
ক'রে ধানের জমির পরিমাণ বাড়ানো যায়, কিন্তু তারও একট! সীম। 
আছে, এবং মোট জমির দিক দিয়ে দেখলে পরিমাণের সীমাবদ্ধতা 
অস্বীকার করবার উপায় নেই। ৰ 

প্রকৃতিদত্ত সম্পদের উপরে মানুষের শ্রম প্রযুক্ত হয় মূলধনের সহায়তায়। 
শ্রমের কার্যকারিত| নির্ভর করে শ্রমিকের দক্ষতার উপরে । তাদের দৈহিক 
স্বাস্থ্য, জীবনযাত্র। দেশের জলবারু ইত্যাদি অনেক কিছু শ্রমিকের কম- 
পটুতাকে প্রভাবিত করে। কর্মকর্তার সংযোগনৈপুণ্যের গুণেও শ্রমিকদের 
পটুত্ব বাড়ানে। সম্ভব। শ্রমিকদের সংখ্যা ষদি অতিরিক্ত কিম্বা অযথেষ্ট 
হয় তবেত শ্রমের মোট কার্ধকারিত৷ কমে যায়। শ্রমিকদের সংখ্যা 
নির্ভর করে তিনটি জিনিসের উপরে-_ মোট জনসংখ্যা, স্ত্রী ও পুরুষের 

অন্পপাত এবং একদিকে বালক ও বৃদ্ধ, ও অপরদিকে কর্মক্ষম লোকের 
সংখ্যার মধ্যে অনুপাত । শেষের ছুটি যদি সহজে ন! বদলায় তবে শ্রমিক 
সংখা। প্রধানতঃ নির্ভর করবে মোট জনসংখ্যার উপরেই । 

প্রায় দেড়শ বছর আগে, ১৭৯৮ তে, ম্যালথস বলেছিলেন যে প্রত্যেক 
দেশেই জনসংখ্যা দ্রুতগতিতে বাড়তে থাকে এবং গাকবে, প্রতি 
পঁচিশ ব৷ ত্রিশ বছরে দ্বিগুণিত হতে হতে। অপরদিকে খাগ্ের পরিমাঁগ 
তত দ্রুতগতিতে বাড়ানো সম্ভব নয়। অতএব একদিন না একদিন 
প্রত্যেক দেশেই খাগ্ঠাভাব ঘটবে, এবং তখন প্রকুতির নির্মম হস্ত ভুন- 
সংখ্য। হাসের কাজে নেমে আসবে । রোগে, অনাহারে, শিশুহত্যায়, 
যুদ্ধে, মারামাঁরিতে জনসংখ্যা কমতে বাধ্য, যতক্ষণ ন! আবার প্রত্যেকের 
পক্ষে যথেষ্ট খাছ জোটে। কিন্তু সমশ্তার এতে সমাধান হবে না, কারণ 
আবার জনসংখ্যা প্রত্যেক পুরুষে দ্বিগুণিত হতে গাঁকবে এবং আবার 
আসবে অনাহার এবং মভামারী এবং প্রকৃতির অমোঘ বিধান আবার 
বহু লোকের মৃত্যু ঘটাবে । তাই ম্যালথস বলেছিলেন যে রোগ হবার 
পরে সারানোর চেয়ে হতে না দেওয়া ভাল। জনসংখ্যা বদি আগে 
থেকেই নিয়ন্ত্রিত করা যায় তবে অনাহার এবং মহামারী আসবেই না| 
সমাজের প্রত্যেকে যদি তার কর্তব্য সম্বন্ধে অবহিত হয় এবং এই 
প্রতিজ্ঞ করে যে সন্তানের পালন এবং শিক্ষার পক্ষে যথেষ্ট উপার্জন 
না থাকলে সে সন্তানের জন্ম দেবে না তবে চরম ছুরবস্থা কোন কালেই 
আসবে না। 

ম্যালথসের সিদ্ধান্তে অনেক ভূল বার কর। আজ সম্ভব। রুষিকার্ষে 
ও যাস্থিক উৎপাদনে আজকাল এত উন্নতি হয়েছে যে একটা জগদ্বাগী 
ছুচিক্ষের সম্ভাবনা এখন বহুদূরে । তাছাড়। সম্তানলাভ্রে ইচ্ছাটাকে 
যত বড় বলে ম্যালথম মনে করেছিলেন আসলে সেটা যে তত বড় নয় 

আজকালকার সমাজ সেটা প্রমাণ করেছে। জীবিকানির্বাহের উপায় 
এখন আগের চেয়ে কঠিনতর ; সন্তান পালন করতে এবং তাদের শিক্ষিত 
করতে পিতামাতার যে ব্যয় হয়, সন্তানের আয় থেকে ততটা! লাভ পিতা- 
মাতার হয় না; মেয়েদের মধ্যে অবিবাহিতের সংখ্য। বেড়েছে এবং 
বিবাহিত মেয়েদেরও সকলেই সন্তান কামনা করে না। ফলে, জনসংখ্যা 
বৃদ্ধির ভয় পাশ্চাত্য দেশৈ দূর হয়ে গেছে; যে ভয় এসেছে সেটা জন- 
সংখ্যা হাসের ভয়। কুৎসিনস্থি প্রমুখ কয়েকজন বর্তমান যুদ্ধের আগে 
দেখিয়েছিলেন যে ইউরোপে অনেক দেশেই ভাবী জননীদের সংখ্য। কমে 
আসছে এবং এর অবশ্তস্তাবী ফল হবে জনসংখ্যার হাস। 

জনসংখ্যার হাসের বাষ্ নৈতিক গুরুত্ব অনেকখানি । অর্থনীতির দিক 
দিয়ে একথা বলা যায় ধে অতিরিক্ত জনসংখ্যা যেমন হানিকর, অত্যন্ন 
জনসংখ্যাও তেমনি । ঠিক কত লোক থাকলে দেশের সব চেয়ে বেশি 
উপকার সেটা জানতে গেলে দেশের প্রাকৃতিক সম্পদ, মূলধন ও উৎপাদন 
বিধির দিকে তাকাতে হয়। খুব অন্ন লোক থাকলে দেশের সম্পদের সু 
এবং পরিপূর্ণ ব্যবহারই হয়তো সম্ভব হবে না; আবার খুব বেশি লোক 
থাকলে প্রত্যেকের ভাগে এত কম পড়ে যাবে যে গড়পড়তা উৎপাদন 
ও আয় কম হবে। জনসংখ্যা যত হলে দেশের লোকের গড়পড়তা 
উৎপাদন, আয় ও স্বাচ্ছন্দ্য বুলতম হবে সেটাকেই আমরা 'বাঞ্ছনীয়তম 
জনসংখ্যা বলতে পারি। যে দেশে প্রাকৃতিক সম্পদ ও জনসংখ্যার মধ্যে 
এই বাঞ্চনীয়তম সহযোগ এখনো আমেনি সে দেশে সংখ্যা বাড়লে মঙ্গল; 
নে দেশে এই বাঞ্ছনীয়তম সহযোগ অতিক্রান্ত হয়েছে সে দেশে জনসংখ্য। 
বৃদ্ধির সঙ্গে সঙ্গে দারিদ্র্যও ক্রমবদ্ধমান হতে বাধ্য । 

উৎপাদনের তৃতীয় উপাদান মূলধন । যাতে উৎপাদনের সহায়তা হয় 
যার ব্যবহারে উৎপাদন বাড়ে, শ্রম লাঘব হয়, শ্রম অধিকতর পরিমাণে 

কার্ধকরী হয় তারই নাম 'বাস্তব মূলধন+ 7 লাগল, করাত, তাঁত, ফ্যাক্টরির 
বিরাট যন্ত্র, সবই মানুষের শ্রমকে অধিকতর কার্যকরী করে। অব্য 
দাধারণত আমর! মুলধনকে অর্থের পরিমাপেই দেখি? কিন্তু একথা৷ বোঝা 
সহজ যে হাজার-টাকার কোনো উৎপাদন-ক্ষমত। নেই, হাজার টাক। 
"য়ে গেঞ্জি বোনার কল কিনলে টাকাটা খাটি মূলধনে পরিণত হতে 
পারে। “মাধিক মূলধন”কে “বাস্তব মূলধনে” পরিণত না করলে উৎপাদন 
অসম্ভব । 

আথিক মূলধন আসে প্রথমত সঞ্চয় থেকে । উৎপাদক নিজেই যে 
সব সময়ে সঞ্চয় করে তা নয়__ সুদ দিলেই অন্তের সঞ্চয় ধার করে আনা 
ঘেতে পারে, বিশেষত ব্যাঙ্কের মধ্যস্থতায় । বে দেশে লোকের সঞ্চয়প্রবৃত্তি 
প্রবল-_ অপত্যন্সেত, দূরদশিতা, লাভের আশা, প্রতিপত্তির লোভ বা! 
অথগৃ,তা, যে-কোনো কারণেই হোক না কেন__ যে দেশে সাধারণ 
লোকের আয় বেশি, এবং যে দেশে মখেষ্ট ব্যাঙ্ক আছে, বীমা-প্রতিষ্ঠান বা 
যৌথ ব্যবসায় আছে, সে দেশে সঞ্চয় বেশি হবার সম্ভাবন! এবং মূলধনও 
সে দেশে বেশি জুটবে । অবঞ্ আগিক মূলধন বা সঞ্চয়কে বাস্তব মূলধনে 
পরিণত না করলে উৎপাদন অব্যাহত থাকবে না। আমাদের আগিক 
জীবনের সব চেয়ে বড় সমস্তাগুলির উৎপন্তি খুঁজলে দেখা যাবে যে অনেক 
সময়ই দেশের সঞ্চয় অর্থাৎ আথিক মূলধনের সবটা বাস্তব মূলধনে পরিণত 
হয় না, খানিকট। সঞ্চয় অব্যবঙ্গত পড়ে থাকে, যেটা (ভাগ্যবস্তর ক্রয়ে 
নায় করা হয় না, আবার উৎপাদনেও ব্যবহৃত হয় না। 

মূলধন সংগ্রহের সমন্তা আধুনিককালে বৃহত্তর হয়ে এসেছে । আগে 
ঘন উৎপাদন হত ছোট ছোট প্রতিষ্ঠানে তখন একজনের পক্ষেই সবটা 
প্রয়োজনীয় মূলধন সরবরাহ করা সম্ভব হত। তখন প্রতিষ্ঠানের 


মালিকই মূলধনের ব্যবস্থা করত এবং ক্ষতি হলে একাই সেটা বহন 
ও 

করত, লাভ হলে সবটা লাভই হত তার নিজের। ক্রমে যখন আরো 
একটু বড় প্রতিষ্ঠানের প্রয়োজন হল তখন ছু-তিনজন অংশীদার মিলে 
মূলধন যোগানোর ভার নিল। আজকাল আর ছু-তিনজন অংশীদারের 
সহযোগে কাজ চলে না; বহু অর্থের প্রয়োজন হওয়াতে অংশীদারের 
সংখ্য। বৃদ্ধি পেয়েছে এবং ফলে যে ধরনের প্রতিষ্ঠান সাধারণ হয়ে এসেছে 
তার নাম “যৌথ প্রতিষ্ঠান । অসংখ্য অংশীদার ছোট ছোট অংশে 
মূলধন সরবরাহ করে এবং প্রতিস্তানের পরিচালনা করেন অংশীদারদেব 
প্রতিনিধি বা “ডিরেক্টর'রা। বছরে একবার প্রতিনিধি নির্বাচন ছাড় 
অংশীদারদের আর কোনো কাজই নেই। যদি প্রতিষ্ঠানের লাভ ভর 
অংশের পরিমাণ অনুসারে অংশীদারের মধ্যে লভ্যাংশ" বণ্টিত হবে। 
যদি ক্ষতি হয়, অংশীদারের মুলধনট। নষ্ট হতে পারে, কিন্কু দি সে একবার 
তার অংশের সবটা! টাক| দিয়ে ফেলে থাকে তবে আর তার কাছ থেকে 
কেউ কিছু আদায় করতে পারবে না। অত্ধীদারের সুবিধা নানাদিকে__ 
তার দায়িত্ব সীমাবদ্ধ এবং ইচ্ছা করলে সে তার নিজের অংশ বাজারে 
বিক্রী করে দিতে পারে । 

যৌথ প্রতিষ্ঠানই মজ্তকালকার উৎপাদন সম্ভব করেছে। বিরাট 
ফ্যাক্টরিতে উৎপাদন চালাতে হলে অনেক মূলধন প্রয়োজন এবং যৌথ 
প্রতিষ্ঠান ছাড়া অন্ত কোনো উপায়ে মূলধন সংগ্রহ সম্ভব হত না। 
অংশ বিক্রয় ছাড়াও. বাজার থেকে বা র্যাঞ্ক থেকে ধার নিয়ে যৌথ 
প্রতিষ্ঠান মূলধন সংগ্রহ করতে পারে; কিন্তু যার! টাকা ধার দেয় 
তাঁদের অধিকার মহাজনের 7; অংশীদারের অধিকার মালিকের । উৎপাদন 
প্রতিষ্ঠান ক্রমেই বুহত্তর হয়ে আসছে এবং যেখানে অনেকগুলি প্রতিষ্ঠান 
সংঘবদ্ধ” হয়ে ব্যয়হাসের সঙ্গে সাঙ্গে একচেটিয়া লাভের চেষ্টাও করে 
সেখানেও যৌথ প্রতিষ্ঠানের নীতিই অবলপ্ষিত হয়। 

জমি, শ্রম ও মূলধনের উপযুক্ত সহযোগ ভিন্ন উৎপাদনকার্ধ ভালোভাবে 
চলতে পারে না। এই সহযোগ নির্ভর করে কর্মকর্তার প্রয়োগ- বা 
সংযোগ-নৈপুণোর উপরে । উৎপাদন যতই জটিলতর হয়ে আসছে 
কর্মকর্তার প্রয়োগনৈপুণ্যের প্রয়োজনও ততই বেশি অনুভূত হ্চ্ছে। 
কিভাবে প্রতিষ্ঠানে শ্রমবিভাগ হবে, কোথায় যন্ত্র ব্যবহৃত হবে, কোন্‌ 
জিনিসটা কোন্‌ সময়ে কতটা উৎপন্ন করতে হবে, ভবিষ্ভতে চাহিদা 
কিঞ্াকম হবার সম্তভাবন1 সবই কর্মকর্তাকে জানতে হবে এবং সেই অনুসারে 
কর্মচারীদের নির্দেশ দিতে হবে। যেঝুকিকে বীমা! করে অপস্ত করা 
যায় তাকে দূর করতে হবে এবং যে অনিশ্চয়তা! সম্বন্ধে কিছুই আগে 
থেকে বোঝা যায় না তার দায়িত্বও কর্মকর্তাকেই গ্রহণ করতে হবে। 

আধুনিক যুগের প্রয়োগনৈপুণ্যের সব চেয়ে বড় উদাহরণ সুক্ষ 
শ্রমবিভাগে এবং যন্ত্রপাতির ব্যবহারে । শ্রমবিভাগের উপকারিতা বহুদিন 
আগে আ্যাডাম ম্মিথ বিশদভাবে দেখিয়েছিলেন, কিন্তু আজকালকার 
সুক্ম এবং বিস্তৃত শ্রমবিভাগ দেখবার সুযোগ তিনি পাননি । শ্রমিকদেব 
মধ্যে কাজ ভাগ করে দেবার ফলে তাদের প্রত্যেকের কাজ সহজ হয়েছে, 
কাজ শিখবার সময় কমে গেছে, শ্রমের কার্যকারিতা বেড়েছে, লোকের 
গুণ বা শক্তির পুর্ণ এবং যথার্থ ব্যবহার সম্ভব হয়েছে ; এবং সর্বোপরি 
সম্ভব হয়েছে যন্ত্রের ব্যবহার । যন্ত্রের সাহায্যে যথেষ্ট পরিমাণে, সম্তায়, 
দ্রুতগতিতে এবং নিভূলভাবে জিনিস উৎপন্ন কর! যায়, শ্রমিকের গায়ের 
জোরে যা সপ্তব নয় যন্ত্রের সাহায্যে অনায়াসে তা হতে পারে। 

শ্রমবিভগের সুবিধ! পূর্ণভাবে পেতে হলে চাই অনেক শ্রমিক; 
ষন্ধঈপাতির সুবিধা বেশি করে পেতে গেলে লাগে অনেক মূলধন । 
অনেক শ্রমিক ও অনেক মূলধনের সহযোগে উৎপাদন সম্ভব করতে 
গিয়ে গড়ে উঠেছে বৃহৎ শিল্প প্রতিষ্ঠান__ যারা বছু কীচামাল কেনে, 

অতএব সম্তায় কেনে, যে জিনিস ফেলে দেওয়ার কথা তা থেকে 'উপজাত? 
জিনিস তৈরি করে কিছুটা খরচ উঠিয়ে নেয়, যারা যন্ত্রপাতি ব্যবহার 
করে প্রচুর এবং নূতন উদ্ভাবনে সহায়তা করে, যাঁরা বিক্রী করে অনেক 
এবং বিজ্ঞাপনের জন্য টাকা খরচ করে নিজেদের বাজার বড় করে তোলে । 
যে ক্ষেত্রে বৃহৎ শিল্পপ্রতিষ্ঠান গড়ে উঠেছে সেখানে ছোট প্রতিষ্ঠানের 
দাড়িয়ে থাকা অনেক সময়ই সম্ভব হয় না। 

এর ফল ঘে সব সময়েই ভালে! হয় তা নয়। শ্রমবিভাগের ধঁলে 
শ্রমিকের জীবন যান্ত্রিক, আনন্দহীন হায়ে এসেছে; যন্ত্রপাতির অধিকতর 
ব্যবহারে বহু শ্রমিকের অন্তত সাময়িকভাবে বেকার হতে হয়, শিল্প- 
প্রতিষ্ঠানের আশেপাশে কদর্য, জনবনুল, অস্বাস্থ্যকর শ্রমিকপল্লী গড়ে 
ওঠে । এই কুফল নিরাকরণ আধুনিক সমাজের অন্যতম প্রধান কর্তব্য । 
বু শিল্পপ্রতিষ্ঠান সব বন্ধ করে দিয়ে আবার কুটিরশিল্পের দিকে 
পিছিয়ে বাওয়া যখন অসম্ভব, তখন কুফল দূরীকরণের চেষ্টাই করতে 
হবে। ঘেখানে কাঁচামাল, শ্রমিক, যানবাহন, জলবারু, বাজার ইত্যাদির 
সুবিধা আছে সেখানে সংকীর্ণ পরিসরের মধ্যে অনেক শিশল্নপ্রতিষ্ঠান গড়ে 
উঠবে। বহু শিল্পপ্রতিষ্ঠানের “একদেশতা' শ্রমবিভাগেরই দেশগত 
বপ। শক্তির তারতম্য অনুসারে যেমন শ্রমিকদের মধ্যে কাজের ভাগ 
হয়, স্বুবিধার তারতম্য অনুপারে, তেমন পাটের কল সব স্থাপিত হয় 
কলকাতার আশেপাশে গঙ্গার তীরে আর কাপড়ের কল অনেক খোল! 
হয় বোস্বাইয়ের উপকণ্ঠে। এই একদেশত! থেকে শ্রমবিভাগের সুবিধা 
পাওয়া যায়, কিন্তু যন্ত্রশিল্পের কুফলের অনেকটা আবার এই কারণেই 
আসে । বহুলতম সুবিধার সন্ধানে অনেক শিল্পপ্রতিষ্ঠান সংকীর্ণ 
ক্ষেত্রের মধ্যে গড়ে ওঠে এবং শ্রমিকপল্লীর কদর্যতা বহুগুণে বাড়িয়ে, 
তোলে। 


উৎপাদন ও সরবরাহ ৩৭ 


এবাবে আমরা উৎপাদনের হবাঁসবৃদ্ধির সাধারণ নিয়ম আবিষ্কারের চেষ্টা 
করতে পারি। আমরা আগেই দেখেছি, জমি, শ্রম ও মূলধন সহযোগে 
উৎপাদন সম্ভব হয়। উৎপাদন বৃদ্ধি করতে হলে এই তিনটি উপাদানের " 
সহযোগিতাকে উপযুক্ততম ক'রে তুলতে হবে। ঠিক কতখানি জমির 
পঙ্গে কতখানি শ্রম ও কতটুকু মূলধনের সংযোগ হলে উৎপাদন সবচেয়ে 
বেশি হবে সেটা অঙ্ক কষে বার করা যায় না; উৎপাদক নানা তুলত্রাস্তির 
ও পরীক্ষার ভিতর দিয়ে সেটা জেনে নেয়, কখনে! একটু মূলধন বাড়িয়ে 
এব দু-জন শ্রমিক কমিরে দিয়ে, কথনো নূতন একফালি জমি কিনে, 
কখনো! বা দশজন শ্রমিক নিযুক্ত করে। এ রকম পরীক্ষার ভিতর দিয়ে 
সে ক্রমে উপাদান-সংযোগের “বাঞ্চনীয়তম অনুপাত" বার করে নিতে পারে । 
যতক্ষণ ন। এই অনুপাতে পৌছনো যায়, ততক্ষণ ঘাটতি উপাদানের 
পরিমাণ বাঁড়ালে মোট উৎপাদন বর্ধমান হাঁরে বাড়তে থাকবে । আবার 
এই বাঞ্গনীয়তম অন্থপাত ছাড়িয়ে গেলে, অর্থাৎ যদি একট] উপাদানের 
তুলনায় অন্তগুলি অতাধিক কিন্বা অন্য উপাদানের তুলনায় যে কোনে। 
একটি অত্যধিক হয়ে পড়ে তবে মোট উৎপাদন কম হারে বাড়বে এবং 
গড়পড়তা উৎপাদন কমে আনতে থাকবে । অন্ত সব উপাদানের পরিমাণ 
যেখানে অপরিবত্তিত মাছে সেখামে একটি উপাদানের নিয়োগ বাড়ালে 
ষে বাড়তি উৎপাদনটুকু পাওয়া! যাবে তাকে আমরা নাম দিতে পারি 
প্রান্তিক উৎপাদন” ; বাড়তি উৎপাদনটুকু পেতে গিয়ে ষে বাড়তি 
ব্যয়টুকু হল তাকে বলতে পারি প্রান্তিক পুর । বাগ্চনীয়তম অনুপাতে 
পৌছানোর কিছুটা আগে পর্যন্ত প্রান্তিক উৎপাদন বাড়তে বাড়তে যাবে 
এবং প্রান্তিক বায় কমতে থাকবে; এবং এই অনুপাত ছাড়িয়ে গেলে 
শ্রান্তিক উৎপাদন কমতে কমতে যাবে এবং প্রান্তিক ব্যয় বাড়তে 
থাকবে । 


৩৮ ধনবিজ্ঞান 


ফ্যাক্টরিতে উৎপাদনে দেখা যায় যে অনেকদূর পর্যস্ত প্রান্তিক উৎপাদন 
বাড়ানো বা প্রান্তিক ব্যয় কমানো সম্ভব। জমির গুরুত্ব ফ্যাক্টরির কাজে 
সামান্যই ৷ ঘন্ত্রশিল্লের প্রধান প্রয়োজন কাঁচামাল, জালানি, শ্রমিক এবং 
য্ত্রপাতি। এগুলির সংযোগে বাঞ্চনীয়তম অনুপাতে পৌছানে৷ সহজ, 
কারণ এর যে-কোনোটারই পরিমাণ বাড়ানে। বা ক্মানে। যেতে পারে £ 
এবং একবার উপযুক্ত অনুপাত খুজে পেলে সেই অনুপাত বজায় রেখেই 
প্রত্যেক উপাদানের ব্যবহার একসঙ্গে বাড়ানো যেতে পারে । তাছাড়া 
নৃতন নৃতন আবিষ্কারে উপযুক্ততর অনুপাত খুজে পাবার সম্ভাবনাও আছে। 
কৃষিকার্ধে অনেক সময়ই দেখি এর বিপরীত। এখানে জমির গুরুত্ব 
সব চেয়ে বেশি, এবং শ্রম ও মুলধনের নিয়োগ বাড়ানো গেলেও জমির 
পরিমাণ বাড়ানে সম্ভব হয় না । বেশি ধান পেতে হলে অধিকাংশ ক্ষেত্রে 
একই জমিতে আগের চেয়ে বেশি শ্রম ও মূলধন নিয়োগ করতে হয়। 
যে দেশে অনেক জমি অব্যবহৃত পড়ে আছে সে দেশে “বিস্তৃত কৃষি' সম্ভব ; 
কিন্তু জনবহুল দেশে সেটা সম্ভব নয়। চাঁষের কাজে বাঞ্চনীয়তম অনুপাত 
দ্রুত এসে যায়, এবং তার পরে চাষ বাড়ানো মানেই হল একই পরিমাণ 
জমিতে বেশি বেশি অন্তান্ত উপাদান নিয়োগ করা, অর্থাৎ কাম্য অন্ুপাতকে 
বিপর্যস্ত করা। এই জন্যই জমি চাষে'অধিকাংশ ক্ষেত্রেই প্রান্তিক উৎপাদন 
কমতে থাকে ও প্রান্তিক ব্যয় বাড়তে থাকে। 

অবশ্ ছুই ক্ষেত্রেই ব্যতিক্রম সম্ভব । ফ্যাক্টরির প্রসার এতদূর হতে 
পারে যে সব উপাদানকে সঞ্ক্ি অনুপাতে কাজে লাগানো সম্ভব হবে না; 
আবার বিশেষ কোনে! একটি জমিতে নূতন চাষের পদ্ধতি ব্যবহারে বা 
অন্ত কোনে উপায়ে প্রান্তিক উৎপাদনের হ্বাসকে কিছুদিনের জন্য ঠেকিয়ে 
রাখা যেতে পারে । কিন্তু শেষ পর্যন্ত একই জমিতে বেশি ধান উৎপন্ন 
করতে গেলে অসুবিধা বাড়তে থাকবে ; এবং যন্ত্রশিল্পেও প্রান্তিক 


উৎপাদন ও সরবরাহ ৩৯ 


উৎপাদনের হাস আসে বলেই প্রতিষ্ঠানের প্রসার বেশি বাড়ানো সব 
সময়ে লাভজনক হয় না। 

প্রত্যেক প্রতিষ্ঠানকে উপাদান বিনিয়োগের অনুপাত সম্বন্ধে অবহিত 
থাকতে হয়। কর্মকর্তার উদ্দেন্ত জিনিস উৎপাদন করে এবং বিক্রী করে 
লাভবান হওয়া, এবং লাভের একটা বড় উপায় গড়পড়তা ব্যয়কে নিক্মতম 
করে আন । প্রান্তিক-র্ময়ের দিকেও কর্মকর্তার নজর রাখতে হয়, বিশেষ 
কবে বথন উৎপাদন বাড়ালে কিছুটা “প্রান্তিক আয়” হ্বার সম্ভাবনা থাকে । 
একটু বেশি জিনিস তৈরি করে যে বাড়তি আয়টুকু হয় তার নাম দেওয়া 
ঘেতে পারে প্রান্তিক আয়” । মোট ৫০২ খরচ করে একশটি জিনিস 
উৎপন্ন করে যদি সেগুলি আট টাকা দরে বিক্রী করা যায় তবে মোট 
আয় ৮০০২ এব লাভ ৩০০২ । একশ দশটি জিনিদ তৈরি করতে 
যদি মোট ব্যয় হয় ৫৪৫২, আর সে কয়টি জিনিস আট টাক৷ দরে 
বিক্রী করে যদি ৮৮০২ পাওয়া যায়, তবে প্রান্তিক ব্যয় ৪৫২ আর প্রান্তিক 
আয় ৮০২7 অর্থাৎ দশটি জিনিস বেশি তৈরি করাতে লাভ আছে কারণ 
প্রান্তিক আয় প্রান্তিক ব্যয়ের চেয়ে বেশি । প্রত্যেক প্রতিষ্ঠান এই সহজ 
নিয়মটি মেনে চলে যে যতক্ষণ প্রান্তিক আয় প্রান্তিক ব্যয় থেকে বেশি 
ততক্ষণ উৎপাদন বাড়।নো হবে এবং থামা হবে তখন যখন প্রান্তিক 
ব্যয় ও আয় ঠিক সম্মান হয়ে গেছে, অর্থাৎ খন আর উৎপাদন 
বাড়ালে প্রান্তিক ব্যয় প্রান্তিক আয়কে ছাড়িয়ে যাবে । প্রান্তিক আয় 
ও বায়ের সমতা যখন আসে তখনই প্রতিষ্ঠানের উৎপাদনে সাম্যস্থিতি 
আসন্তে পারে । ্‌ | 


চতুর্থ পরিচ্ছেদ 
বিনিময় ও মূলা 


পূর্ববর্তী ছুটি অধ্যায়ে আমরা আথিক জীবনের প্রধান ছুটি দিক 
দেখেছি-- কি করে অভাবের তৃণ্তিকামনাষ চাহিদার উৎপত্তি হয় এবং 
কি করে সেই চাহিদ। মেটানোর জন্য উৎপাঁদনের ফলে জিনিসের সরবরাহ 
বাজারে আসে । চাহিদা ও যোগানের সমন্বয়ের নাম “বিনিময়', এবঘ 
শ্রমবিভাগের সমাজে বিনিময় আছে বলেই সকলের সব অভাব মিটতে 
পারে। বিনিময়ের হারের নাম “মুল্য এবং মুল্য ঘখন অর্থের মাপকাঠিতে 
প্রকাশিত হয় তখন তাকে বলি “্দর' বা পাম'। “মূল্য আর “দাম' 
কথা ছুটি প্র/র় একার্থকরূপে ব্যবহার কর! গেলেও অনেকক্ষেত্রে দামের 
চেয়ে প্রশস্ততর একটি নাম প্রয়োজন । একটা! কলমের দাম হয়তো 
দশ টাকা, কিন্তু তার মূল্য টাকার হিসাবে দশ, পেনসিলের হিসাবে হয়তো 
একশ, শাঁটের হিসাবে হয়তো তিন। অবশ্য এক জিনিসের সঙ্গে 
আরেকটির সোজাস্থজি বিনিময় আজকাল আর হয় না, তাই কার্ষক্ষেত্ে 
মূল্য ও দাম প্রায় একই কথা। 

মূল্যনিরূপণের মুলতত্ব নিয়ে আলোচনা করতে গেলে প্রথমেই আমাদের 
একটা অস্তুবিধায় পড়তে হয়। প্রত্যেক জিনিসের সঙ্গে প্রত্যেক 
জিনিসের সম্পর্ক রয়েছে । একটা জিনিস হয়তো আর একটার “বৈকল্পিক 
কিন্বা “অনুপুরক' ; একট! জিনিস উৎপন্ন করতে গেলে আরেকট। হয়তো! 
তৈরি হয়ে ওঠে না, যদি টি জিনিসের উৎপাদনে একই কাঁচামাল 
ব্যবহৃত হয়; এবং সর্বোপরি, ক্রেতাদের আয় সীমাবদ্ধ বলে একটা 
জিনিসের চাহিদ। সর্বদাই অন্ত জিনিসের দমের উপরে নিহর করবে। 
এ-অবস্থায় বাজারে কোনো এক সময়ে কেন চালের দাম দশ টাকা, 

কাপড়ের গজ ছ টাকা, কয়লার মণ বারে! আনা, টুথপেস্টের দাম দেড় টাকা 
এবং উ্রাম ভাড়া ছ পয়সা তা বলতে গেলে দ্রব্মূলোর “সাধারণ বা 
'সাধিক+ সাম্যস্থিতির কারণ অন্ুসন্ধান করতে হয়। প্রত্যেক জিনিসের 
দাম নির্ভর করবে জিনিসটার কাম্যতা, প্রতিদ্বন্দ্বী জিনিসের সরবরাহ, 
ক্রেতার আয়, অন্ান্ত জিনিসের সরবরাহ, উতৎপাদন-পদ্ধতি ইত্যার্দ অনেক 
কিছুর উপরে । যদি সবগুলি অজ্ঞাত রাশি সম্বন্ধে আলাদা আলাদা 
সমীকরণ বার করে নেওয়া সম্ভব হর তবে ভদ্রব্যমূল্যের সাবিক সাম্যস্থিতির 
ভিতরের রূপটি সঞ্ন্ধে আভাসঞ্পাওয়! যেতে পারে ঃ কারণ বীজগণিতেব 
এট। একটা সাধারণ নিম্নম যে যতগুলি অজ্ঞাত রাশি ততগুলি বিভিন্ন 
সমীকরণ পেলে রাশিসুলি আর অজ্ঞাত থাঁকে না। 

যা বলা হল সেটা পথনির্দেশমাত্র, সমাধান নয়। কিকি পেলে, 
আমরা সাবিক সামাস্থিতির মূলে পৌছতে পারব তার একটা আভাস পাওয়া 
গেল, কার্ষক্ষেত্রে আমরা যেখানে ছিলাম সেখানেই রয়ে গেলাম । সাধারণ 
সাম্যস্থিতির কারণ অন্বেষণ ছেড়ে দিয়ে বদি আমবা কোনে! দ্রব্যবিশেষের 
মূল্যের সাম্যস্থিতির কারণ অন্বসন্ধান করি তবে কিন্ত আমরা সহজেই 
কয়েকটি সিদ্ধান্তে উপস্থিত হতে পারি, কেবল চাহিদা! ও যোগান সম্বন্ধে 
ইতিপূর্বে আমর! যেটুকু জানতে পেরেছি তার থেকেই । 

কয়েকটা সোজা জিনিস নিয়ে আরম্ভ করা যাঁক। চাহিদার সাধারণ 
নিয়ম এই যে, দাম কমার সঙ্গে সঙ্গে চাহিদা বাড়ে এবং দাম বাঁড়লেই 
চাহিদা কমে যায় ;. কতটা বাড়ে বা কমে সেট! নির্ভর করে চাহিদার 
পরিবর্তনশীলতার পরিমাপের উপরে । যোগানের সাধারণ নিম, এই যে, 
বাজারে জিনিসের দাম বাড়লে উৎপাদন এবং সরবরাহ বুদ্ধি পায় এবং 
দাম কমলে ছুটোই কমে যায়। চাহিদার পরিবর্তনশীলতার মত যোগানের 
পরিবত নশীলতারও পরিমাপ সম্ভব । 

কোনে সময়ে যদি জিনিসের সরবরাহের চেয়ে চাহিদা বেশি হয়, 
অর্থাৎ বিশেষ একটি দামে যদি বিক্রেতার! বেচতে চায় কম পরিমাণে 
কিন্তু ক্রেতার কিনতে চায় বেশি পরিমাণে তবে দাম উপরের দিকে 
উঠবে । আবার যদি চাহিদার চেয়ে যোগান বেশি হয় তাহলে দাম 
কমে যাবে। এ থেকেই সিদ্ধান্ত করা যায় ষে দাম বাড়বেও না কমবেও 
না ( অর্থাৎ সাম্যস্থিতি আসবে ) তখন, যখন চাহিদা! ও যোগান সমান 
সমান। পাঁচ টাক! দামে যদি চাহিদ| যোগানের চেয়ে বেশি হয় তবে 
দামটা ছ টাকার দিকে উঠবে ; কিন্তু দাম উঠলেই চাহিদা কমবে এবং 
সরবরাহ বাড়বে, অর্থাৎ চাহিদা ও সরবরাহের মধ্যে পার্থক্য কমতে 
থাকবে । শেষ পষস্ত পার্থক্য আর থাকবে না, চাহিদা ও যোগান 
পরস্পরের সমান হবে এবং দ্রব্যমূল্যের সাম্যস্থিতি আপবে। আবার 
সাত টাকা দামে যদি যোগান চাহিদার চেয়ে বেশি হয় তবে তার 
ফলে দাম কমবে এবং দাম কমার ফলে যোগান কমবে এবং চাহিদার 
কিছুট! বুদ্ধি হবে। শেৰ পর্যপ্ত পার্থক্যটা কিছুতেই থাকতে পারে না 
পরস্পরের ঘাতপ্রতিথাতে সাম্যস্থিতি আসতে বাধ্য। 

অবগত চাহিদা ও যোগানের পরিবর্তনের গুরুত্ব সব সময়ে ঠিক 
একরকমের নয়। চাহিদার পরিবর্তন হলে অল্পকালের মধ্যে যোগান 
বদলানে। সম্ভব নাও হতে পারে। সেজগ্ত অল্নকাল নিয়ে বিচার 
করলে দেখা যাবে মূল্যনিরূপণে চাহিদার গুরুত্ইই বেশি; যোগান যদি 
অপরিবতিতই থাকে তবে মূল্যের প্রত্যেক ওঠা-নামা চাহিদার পরিবর্তন 
এনে চাহিদাকে যোগানের সমান করে দেয়। চাহিদা ও যোগানের 
দীর্ঘকালীন ক্রিয়া অন্তরকম। দীর্ঘকাল ধরে দেখলে বোঝা যায় যে 
চাহিদ। সহজে বদলায় না। আমার কাপড়ের চাহিদা আজ বেশি, 
কাল কম হতে পারে, কিন্তু ১৯৪২ সালে আমি যে-কখানা কাপড় 

কিনেছি, ১৭৪৩ সালে আমি সে-কখানাই কিনি, যদি না! দাম বদলায় 
কিংবা আমার আয়ে বা স্বভাবে বা পরিবেশে কোনে পরিবর্তন হয়ে 
থাকে। সময় পেলেই সরবরাহ বাড়ানো কমানো যায় এবং মূল্য 
পরিবর্তনের ফলে সরবরাহ এসে অনায়াসে চাহিদার সমান হতে পারে । 
দীর্ঘকালীন চাহিদার পরিব্তন যে যে কারণে হতে পারে সে কারণগুলিই 
অনেকটা অপরিবর্তনশীল ; তাই দীর্ঘকাল নিয়ে আলোচনা করলে 
সরবরাহের পরিবর্তনের গুরুত্ব চোখে পড়ে। স্বন্নকালে চাহিদার 
পরিবর্তনে সাম্য আসে, দীর্ধকালে আমে যোগানের ভ্রাসবৃদ্ধিতে। 
কাচির উপরেব ফল! কথনো কখনো এসে নীচের ফলার গায়ে লাগে, 
কখনো নীচের ফলা উঠে উপরের ফলাকে “্পশ করে; ফল একই, 
কারণ ছুটি ফল! শেষ পর্যন্ত এক হবেই এবং তাহলেই কাচির সার্থকতা 
চাহিদা এবং যোগানের সাম্যশ্থিতিও আনবেই-_ চাহিদার পরিবর্তনেই 
হোক আর সরবরাহের পরিবর্তনেই হোক) এবং সে সাম্যস্থিতি 
স্থির ; কোনো কারণে বিপর্যয় ঘটলে মাপনা থেকেই আবার সেই 
আগেকার সাম্যস্থিতি স্থাপিত হবে । 

এখন কথা উঠবে, যে দামে চাহিদা এবং যোগান সমান হয় সেটা 
কি? ক্রেতার দিক থেকে দেখলে সহজেই বলা বায় যে দামট! 
প্রান্তিক কাম্যতার সমান; কারণ আমরা দেখেছি, প্রান্তিক কাম্যত। 
বাজারদরের চেয়ে বেশি হলে ক্রেতা জিনিসট। আরে! কিনতে থাকবে, 
যতক্ষণ না অধিকপরিমাণে ক্রয়ের ফলে প্রান্তিক কাম্যতা কমে গিয়ে 
দামের ঠিক সমান হয়ে দাড়ায় । 

বিক্রেতার দিক থেকে দামের সঙ্গে প্রান্তিক ব্যয়ের একটা সহজ 
সখন্ব আছে। আমরা আগের পরিচ্ছেদে দেখেছি, প্রত্যেক প্রতিষ্ঠান 
তার প্রান্তিক আয় ও প্রান্তিক ব্যয় যতক্ষণ না সমান হয় ততক্ষণ 

উৎপাদন বাড়াতে চেষ্টা করে। যদি বাজারে প্রতিত্বন্দ্িতা 'পূর্ণতম' 
হয়, অর্থাৎ যদ্দি বিক্রেতার সংখ্যা এত বেশি হয় যে কোনো একজন 
বিক্রেত। তার উৎপাদনের হ্বাসবৃদ্ধি করেও বাজারের মোট সরবরাহকে 
বিশেষ প্রভাবিত করতে ন! পারে, তাহলে বিক্রেতা বাজারদরটাকে 
স্থির বলেই ধরে নিতে পারে। বাজারে লক্ষ লক্ষ জিনিসের মধ্যে 
যদি একজন বিক্রেতা মোটে একশটি সরবরাহ করে এবং জিনিসটির 
দর যদি হয় পাচ টাকা করে, তবে এই বিক্রেতা ১০১টি জিনিস বিক্রি 
করলেও পাঁচ টাকা করেই দাম পাবে (অর্থাৎ আগের চেয়ে ৫২ 
বেশি পাবে), কারণ লক্ষ লক্ষ জিনিসের মধ্যে একটিমাত্র বেশি 
জিনিস বাজারে আপাঁতে দামের কোনো তারতম্য হবে না। সুতরাং 
এক্ষেত্রে একটা জিনিসের দামও যা বিক্রেতার প্রান্তিক আয়ও তাই। 
বিক্রেতা নিজের লাভের আশায় যদি প্রান্তিক আয় এবং প্রান্তিক 
ব্যয়কে সমান করে আনে তবে সঙ্গে সঙ্গে দাম এবং প্রান্তিক 
বায়ও সমান হয়ে যাঁবে। প্পুর্ণ-প্রতিদ্বন্িতার ক্ষেত্রে যে মূল্যে 
চাহিদা ও যোগানের সাম্যস্থিতি হবে সে মূল্য একদিকে প্রান্তিক 
কাম্যতার সমান 'এবং অন্তদিকে উৎপাঁদকের প্রান্তিক আয় ও প্রান্তিক 
ব্যয় দ্যয়েরই সমান । 

প্রতিদন্বিতা যেখানে অনেক বিক্রেতার মধ্যে না হয়ে অল্প কয়েকজনের 
মধ্যে হয় সেখানেও যে-কোনে' প্রতিষ্ঠানের প্রান্তিক ব্যয় আর প্রান্তিক 
আয় সমান হবে, কিন্তু দাম আর প্রান্তিক আয় সমান হবে না। “ম্ব্- 
বিক্রেতা প্রতিত্বন্দিতার ক্ষেত্রে প্রত্যেক বিক্রেতাই মোট সরবরাহের 
একট! বড় অংশের যোগান দেয় এবং যদি যে-কোনো একজন কিছু 
বেশি উৎপাদন করে তবে মোট সরবরাহের বেশ একটু বুদ্ধি হবে 
এবং জিনিসের দামও কমে যাবে। প্রান্তিক আয় সেক্ষেত্রে দামের 

সমান হবে না, কারণ সবট। জিনিসের দাম কমে গেলে, প্রান্তিক 
আয়ের সামান্টই বুদ্ধি হতে পারে। বদি বাজারে পাঁচ টাকা দামে মোট 
সরবরাহ হয় পঞ্চাশটি জিনিস এবং একজন বিক্রেতাই যদি তার 
মধ্যে ত্রিশটি সরবরাহ করে তবে সেই বিক্রেতার মোট আয় ১৫০২ ১ 
বদি সে এবারে চল্লিশটি জিনিস বাজারে আনে তবে মোট সরবরাহ 
৫০-এর জায়গায়, হবে .৬০ এবং তার ফলে হয়তো দাম কমে গিয়ে 
চারটাকায় দাড়াবে । এই বিক্রেতাটি মাগের বারে ত্রিশটি জিনিস 
বিক্রি ক'রে পেয়েছিল ১৫০২; এবারে চন্লিশটি জিনিস বিক্রী ক'রে 
পাবে ১৬০২ । দশটি বেশি জিনিস উৎপন্ন করে প্রান্তিক আর হল 
মাত্র ১০২, অর্গাৎ দশটি জিনিসের দামের চেয়ে অনেক কম। এই 
দশটি জিনিস উৎপন্ন করা তখনই লাভজনক তবে বখন অনধিক 
দশ টাঁকা ব্যয়ে এই কটিকে বাজারে আনা চলে। অন্ন কয়েকজন 
বিক্রেতার প্রতিদ্বান্তায় প্রান্তিক আয় "ও বায় বদি সমান হয়, দাম 
থাকবে ছুয়েরই উপরে । 

বিক্রেতার সংখ্য। বহু থেকে অল্প, তারপবে দুই, এবং শেষ পর্যন্ত একে 
গিষে দাড়াতে পারে; “বহু-বিক্রেতা প্রতিদ্বন্দ্িতা” থেকে আস্তে আস্তে 
“দ্বি-বিক্রেতা প্রতিদ্ন্দ্িতা, এবং তারও পরে “এক-বিক্রেতা” বা! “একচেটিয়া? 
ব্যবসায়ে আমরা নেমে আসতে পারি। যেখানে ব্যবসায় একটিমাত্র 
প্রতিষ্ঠানের হাতে একচেটিয়! হয়ে পড়েছে, অর্থাৎ যেখানে মাত্র একটি 
প্রতিষ্ঠানের উৎপাদন বা বিক্রয়ের উপরেই বাজারের মোট সরবরাহ 
নিভর করে, সেখানেও আমাদের সাধারণ নিয়মটি খাটবে; অর্থাৎ, 
প্রতিষ্ঠানটির লাভ প্রভৃততম হৃবে যখন প্রান্তিক আঁয় ও ব্যয় সমান, 
বছ্িও জিনিসের দাম ছুয়েরই অনেক উপরে থাকতে পারে । একচেটিয়া 
ব্যবসায়ের মালিকের পক্ষে লাভ যথাসম্ভব বাড়ানে৷ সহজ, কারণ বাজারের 

মোট সরবরাহের মবটাই তার হাতে, এবং এই সরবরাহ বাড়ানো ব! 
কমানো তাঁর একার ইচ্ছাধীন। 

তবে কোন্‌ সময় কি ভাবে চলা যুক্তিযুক্ত হবে সেট! নির্ভর করে 
ছুটি জিনিসের উপরে- প্রথমত জিনিসটির চাহিদা অতিপরিবর্তনশীল, না 
অনতিপরিবর্তনশীল, দ্বিতীয়ত জিনিসটি বেশি করে উৎপন্ন করতে গেলে 
প্রান্তিক ব্যয় বাড়ে, ন! কমে? আমাদের সাধারণ এন্টি ধারণা আছে 
যে একচেটিয়া ব্যবপায় হলেই জিনিসের দাম বাড়বে । কেউ যদি নুন, 
তেল ব| কেরোদিনের মোট সরবরাহ একচেটিয়া করে নিতে পারে তবে 
অবশ্ত সে ক্রেতাদের কাছ থেকে বেশি দাম আদাঁয় করতে পারবে, কারণ 
জিনিসগুলি প্রয়োজনীয় এবং প্রতিদবন্দ্বীহীন হওয়াতে এদের চাহিদা 
অনতিপরিবর্তনশীল। দাম বাড়ালেও লোকে এগুলি প্রায় আগের মত 
পরিমাণেই কিনবে । কিন্তু, বে জিনিসের চাহিদা অতিপরিবতনশীল, 
সামান্য মূল্য বাঁড়লেই যার চাহিদা অনেকটা কমে যাবে, সে জিনিসের দাম 
বাড়ালে বিক্রেতারই ক্ষতি; প্রত্যেকটা জিনিসের দাম হয়ত সে বেশি 
পাবে, কিন্তু বিক্রিটাই যদি খুব কমে যায় তবে লাভের অঙ্কে ঘাটতি 
পড়বে । বরং, এক্ষেত্রে একটু দাম কমিয়ে যদি বিক্রির পরিমাণ খুব 
বাড়ানে| যায় তবে বিক্রেতার লাভ। নুতরাৎ মোটামুটি বলা যায় যে 
একচেটিয়া! ব্যবসায়ী যদ্দি চাল ডাল তেল নুনের মত প্রয়োজনীয় জিনিস 
বিক্রী করে তবে সে দাম বাড়িয়ে দেবে; আর যদি সে সাবান, সিক্ক 
বিদ্যুতের কারেন্ট বা ্ররকম কোনো আরামের বা শখের জিনিস একচেটিয় 
করে নিতে পারে তবে বেশি দামে কম জিনিস বিক্রি ন! করে কম দায়ে 
বেশি জিনিস বিক্রি করাই তার পক্ষে লাভজনক । 

অবশ্য, ব্যয়ের দিকটাও দেখা দরকার । যেজিনিস বেশি করে তৈরি 
করতে গেলে প্রান্তিক ব্যয় বেড়ে যায় তা কম করে উৎপন্ন করাই লাভ 

স্থুতরাং তার দাম বাজারে বেশি হবার সম্ভাবনা । আর যে জিনিস 
বেশি করে উৎপন্ন করতে গেলে প্রাস্তিক ব্যয় কমতে থাকে তার উৎপাদন 
বাড়ানোই লাভের ; এবৎ উৎপাদন বাড়ানো মানেই কম দামে বিক্রি 
করা। ইলেক্টিংক কারেণ্টের সরবরাহ যদি একচেটিয়া প্রতিষ্ঠানের 
হাতে থাকে তরে কারেন্টের দাম খুব বেশি হবে না, কারণ বিদ্যুতের 
চাহিদা! অতিপরিবর্তনশীল এবং বিদ্যুৎ উৎপাদনের প্রাস্তিক ব্যয় উতৎপাঁদন- 
বুদ্ধির সঙ্গে দ্রুত কমতে থাকে । 

একচেটির়। ব্যবসায়ীকে আরো কয়েকটা দিক দেখে চলতে হয়। খুব 
বেশি দাম বাড়ালে হয়তে। প্রতিদ্বন্দিত। শুরু হয়ে যাবে, অতিরিক্ত লাভের 
লোভে ন্তান্থ ব্যবসায়ীর! বাধাবিন্ব মতিক্রম করবেই ; বিদেশ থেকেও 
প্রতিদ্বন্দ্িতা৷ আসতে পারে ; ক্রেতার! একচেটিয। ব্যবপায়ীর জিনিস না 
কিনে কাছাকাছি রকমের অন্য “বৈকল্পিক জিনিন কিনতে পারে, যেমন 
ট্রামের ভাড়া বাড়লে লোকে বাসে চড়তে আরম্ভ করবে; এবং একচেটিয়। 
ব্যবসায়ীর বিরুদ্ধে আন্দোলন স্ষ্টি করে গবর্মমেণ্টকে দিয়ে মুল্যনিয়ন্ত্রণের 
ব্যবস্থাও করাতে পারে। 

একচেটিয়৷ ব্যবসায় অবশ্ত অনেক সময়েই সমাজের অনিষ্ট করে। 
এট৷ ছুদিক দিয়ে সম্ভব হতে পারে । চিনির কলগুলি যদি সংঘবদ্ধ হয়ে 
একচেটিয়৷ প্রতিষ্ঠান গড়ে তোলে তবে একদিকে তারা যেমন হবে চিনিৰ 
একমাত্র বিক্রেতা, আর একদিকে তারাই হবে আখের এবং স্থানবিশেষে 
শ্রমের একমাত্র ক্রেতা । চিনির কলের “নংঘ' একমাত্র ক্রেতা হিসাবে 
আথচাষীকে কম দাম এবং শ্রমিককে কম মজুরি দিয়ে লাভ করতে পারে; 
একমাত্র বিক্রেত হিসাবে মারে। লাভ আসবে বাজারে চিনির দর বাড়িয়ে 
দ্রিল। কিন্তু এমন ক্ষেত্র আছে যেখানে একচেটিয়। ব্যবসারে 
সমাজেরই লাভ। একই শহরে ছুটি টেলিফোন কোম্পানি ব৷ তিনটি 

প্রতিদন্দ্বী ট্রাম কোম্পানি অযথ! ব্যয়বাহুল্য ; একটিমাত্র টেলিফোন 
কোম্পানি থাকলে ব্যয়ও কম, স্ত্ববিধাও বেশি । এসব ক্ষেত্রে একচেটিয়। 
উতপাদনই যুক্তিযুক্ত, যদি অবশ্ত সরকারী নিয়ন্ত্রণ খুব সজাগ হয় কিং 
ঘদি গবর্নমেন্ট নিজের হাতেই উৎপাদনের দায়িত্ব গ্রহণ করে । 

একচেটিয়। ব্যবসায়ের একটি প্রধান বিশেষত মুল্যের বিভেদীকরণে । 
বহু-বিক্রেতা প্রতিদ্বন্দিতায় বিশেষ একটি সময়ে একই ক্তিনিস॥বভিন্ন দামে 
বিক্রি হতে পারে না, ধনী ও নির্ধন একই দামে জিনিস কেনে। 
একচেটিয়া ব্যবপায়ে একই জিনিস বিভিন্ন দামে বিভিন্ন ক্রেতার কাছে 
বিক্রি হতে পারে, যে বিছ্যুৎ-কোম্পানি দ্ব-মআনা দামে কারেন্ট বিক্রি 
করে গৃহস্থের কাছে, তারাই আবার সেই কারেন্ট ফ্যাক্টুরির মালিকের 
কাছে এক আনা বা তারও কম দামে বিক্রি করে। কলকাতায় 
আগে বারা সকালে বিকালে কাজের তাড়ার ট্রামে বেরত তারা বেশি 
ভাড়া দিত আর বার! ছুপুরে ধীরে স্থস্থে ট্রামে চড়ত, তারা কম ভাড়া 
দিত। একই বইয়ের একটা সংস্করণ বিক্রি হয় পাচ টাকার, আরেকটা 
টাকায় এবং কিছুদিন পরেই হয়তো৷ সুলভ সংস্করণ বেবোয় আট 
আনায়। রেলকোম্পানি দেগুন কাঠ নিযে বায় যে-ভাড়ায়, নে-ভাড়ায় 
কেরোসিন নেবে না; মে ভাড়ায় লক্ষপতিকে দাঙ্জিলিং পৌছে 
দেয় আমাকে নিয়ে যায় তার চেয়ে অনেক কমে। সবত্র অবশ্য এট৷ 
সম্ভব নয়। একই জিনিল যদি এক দলের কাছে দামে বিক্রি হয় এবং 
আরেক দলের কাছে সম্তভায়, এবং দ্বিতীয় দল ঘদি জিনিসট। সস্তায় কিনে 
আবার বিক্রি করতে পারে, তবে প্রথম দল জিনিপট। কিনতে উতপাদকের 
কাছে না গিয়ে দ্বিতীয় দলের কাছেই যাবে । যে জিনিসটা ক্রেত৷ 
একবার কেনে আর একবার তখনই বিক্রি করে দিতে পারে সে 
জিনিসটার বেলা, এবং যেখানে একদল ক্রেতা ইচ্ছা করলে নিজেদের 

আরেকদলের মধ্যে ঢুকিয়ে দিতে পারে সেখানে মুল্যের পার্থক্য করা৷ 
অসম্ভব । 
একই জিনিস বিভিন্ন দামে বেচাটাকে ক্রেতারা ভালো চোখে দেখে 
না। তাই ব্যবসারীরা অনেক সময় ক্রেতার চোখে ধুলো দেবার চেষ্টা 
করে। ট্রেনের প্রথম শ্রেণী ও দ্বিতীয় শ্রেণীর মধ্যে আরামের তফাত 
বৃতটা ভাড়ার তফাত তার চেয়ে অনেক বেশি । একটু পার্থক্য করে দিয়ে" 
এবং ধনীর গরিমাবোধের সুবিধে নিয়ে রেলকোম্পানি মাত্রীদের বিভক্ত 
করে নেয়। একটু ভালো কাগজ দিয়ে বঈ ছাপলেই “রাজ-সংস্করণ' বিক্রী 
হয়ে ঘাঁয় খন সপ্তা দামের অন্ত একটা সংস্করণও বাজাবে আছে । 
একটু ভাল প্যাকিং, একটু সাজসজ্জা, চটক দিয়েই ক্রেতাকে ভোলানো 
সম্ভব । পিনেমাষ আঠারো আনার সীটে বসে ন আনার দর্শকদের 
মবজ্ঞ। করবার আনন্দ আমবা পাঁই ; না দেখলাম তা একই, কিন্ত হ্য়তো 
কটু ভালো আপন এবং নিজেকে অনেকের চেয়ে অভিজাত মনে করবার 
মানন্দেক লোভে ডবল দাম দিতে কুগষ্ঠিত আমরা তই না। ব্যবসায়ীরা 
এটা বোঝে ; বড় ব্যবসায়ী সর্বদাই বড় মনস্তাত্ত্বিক | 
ব্যবসায়ে ক্রেতার মনস্ত্্চচার আর একটা ফলের দিকে দৃষ্টি আকর্ষণ 
করা যেতে পারে । অনেকে লক্ষ্য করেছেন মে কোনো কোনে জিনিসের 
দাম পনেরো আনা, বা এক টাক পনেরো! আনা বা হয়তো পাচ টাক। 
পনেরো আনা । মনে প্রশ্ন উঠতে পারে, জিনিসটার দাম সোজাস্থাজি 
এক টাকা না করে পনেরো আনা করা কেন, পাঁচ টাকা পনেরো আনা 
নাম না নিয়ে ছ টাকা নিলেই তো বঞ্কাট কমে। কিন্তু লোকে সাধারণত 
পনেরো আনাকে এক টাকার চেয়ে অনেক কম মনে .করে এবং ফলে 
এব টাকা দামে যা বিক্রি হয় পনেরো আনা দামে হয় তার চেয়ে 
সনেকথানি বেশি । আস্ত টি টাকাকে অনেক টাকা মনে হয়, কিন্তু 

এক টাক। পনেরে। আনা শুনলে মনে হয় মাত্র একটা টাকা আর কিছু 
খুচরো আনা । যে চাহিদা সাধারণত 'অনতিপরিবর্তনশীল তাও দ্ধ টাক৷ 
থেকে এক আঁনা দাম কমালে অতিপরিবর্তনশীল হয়ে যেতে পারে। 
অঙ্ক কষে হিসাব সাধারণ ক্রেতা করে না, মনের হিসাবই তাদের কাছে সব 
চেয়ে বড়। 

এবারে দ্রব্যমূল্যের আর একদিকে তাকাতে পারি । আঁগে একবার 
আমরা দেখেছি, প্রায় প্রত্যেক জিনিসের দামেরই অন্ত জিনিসের দামের 
সঙ্গে সম্বন্ধ আছে-_ হয় চাহিদার দিক থেকে, নয় যেগানের দিক থেকে ' 
করেকটি উদাহরণ নেওয়া যেতে পারে । ধান ও খড় একত্র উৎপন্ন 
হয়; ধান পেতে গেলে খানিকটা খড় পাওয়া যাবেই । ধানের দাঁম যদি 
বাড়ে আর তার ফলে ধানের উৎপাদন বৃদ্ধি পায় তবে সঙ্গে সঙ্গে খড়েব 
যোগানও বাড়বে এবং খড়ের দাম কমে ঘাবে। এরকম “সভোতপন্' 
জিনিসের উদাহরণ 'মামর। মনেক পাই, ঘেমন গ্যাস ও কোক, আট 
আর ভূষি ইত্যাদি । 

অন্গপুরক জিনিসের কগা আামনা মাগেই বলেছি । কালি আন 
কলম ঘদি পরম্পবের অন্ুপুবক হয় তবে একটার চাহিদা] বাড়লে মাব 
একটারও বাড়বে; অর্থাৎ কলম সস্তা হলে কালির দাম বাঁডবাপ 
সম্ভাবনা । কলম সস্ত। হয়ে গেলে কলম বিক্রি তবে বেশি, কালিন 
ব্যবহার বাড়বে, এবং চাহিদা বুদ্ধির ফলে কালির দামও বাড়তে থাকনে 
যতদিন না আবার কালির উৎপাদন বুদ্ধি পাঁয়। মোটবরগাঁড়ি ও পেট্রল, 
রুটি ও মাখন প্রভৃতি “সহবাবহার্ধ জিনিসের উদাহরণ অনেক 
পাওয়া বাবে । 

যদি একট। জিনিস অন্ত একটার পরিবতে ব্যবহার করা যায়, নর্থাং 
যদি ছুটি “বৈকল্পিক, বা “সমকার্ধকরী” হয় তবে একটির দামের ্ারদ্ধিব। 

সঙ্গে অপরটির দামও কমতে বা বাড়তে বাধ্য । কফির দাম কমে 
গেলে চায়ের দামও কমবে, কারণ চায়ের চাহিদার কিছুটা কফির দিকে 
চলে যাবে। ব্রেডের দাম বেড়ে গেলে নিজে না কামিয়ে নাপিত 
ডাকলে দেখা যাবে সেও তার রেট বাড়িয়েছে । এরকম “সমকার্ধকরী” 
জিনিসের দাম পরম্পরের সমান হবার দিকে প্রবণত! আছে, এবং একটা 
জিনিস আর একটার যত কাছাকাছি হবে, তাদের দামের পার্থক্যও তত 
কম হবে। 

আর এক রকমের উদাহরণ নিতে পারি। কামান বন্দুকের দামের 
সঙ্গে সেফটিপিনের দামের নিকট সম্পর্ক আছে বললে হয় তো হাশ্ুকর 
শোনাবে : কিন্তু কথাটা সত্যি। যেমুল জিনিসটি দিয়ে অস্ত্রশস্ত্র তৈরি 
হয় সে জিনিসটি, অর্থাৎ ইম্পাঁত দিয়েই পিন তৈরি হয়। যুদ্ধের ফলে 
নদি অন্ত্রের চাতিদা বাড়ে তবে প্রায় সব ইম্পাত চলে যায় অন্ত্রনিমীণে ; 
হৃতরাৎ পিন-নির্মীতাকে চড়া দামে ইম্পাত কিনতে হয় এবং পিন 
দাঁম বাড়াতে হয । একই জিনিস দিয়ে তৈরি বলে বেয়নেট ও পিনকে 
আমরা “সমমুল” নাম দিতে পারি। এরকম সমমূল জিনিস অনেক 
আছে ঘেমন টেবিল "9 আলমারি, কাচের গ্রাস ও জানালার সাগি, 
সন্দেশ আর দই উত্যাদি। “সহোতপন্ন”, “সহব্যবভার্ষ” “সমকার্যকরী? 
এবং “সমম্ল' জিনিসগুলির প্রত্যেক ক্ষেত্রে একটির দাম অপর একটিব 
বা অপর কয়েকটির দামের সঙ্গে অন্তরঞ্গভাবে সম্পকিত। 

ফটকা৷ বাজারের উল্লেথ করে এ অধ্যায় শ্ষে করতে পারি। 
'মাধারণত প্রতিদ্ন্দিতার ক্ষেত্রে জিনিসের দাম নির্ভর করে প্রান্তিক 
কাম্যতা ও প্রান্তিক ব্যয়ের উপরে, কিন্ত দামের গঠা-নামা থেকেই যার 
লাভ করে নিতে চার তাঁরাও দামের উপরে প্রভাব আনে । সাধারণ 
ক্রেতা জিনিস কেনে ব্যবহার ক'রে তৃপ্তি পাবার আশায়; ফটকা' ক্রেতা 

কেনে লাভের আশায় । আজ যদি বাজারে পাটের দর কম থাকে 
এবং যদি এক মাস পরে দাম বাড়বে এ রকম মনে করবার কারণ থাকে 
তবে আজ জিনিসটা কিনে ধরে রাখতে পারলে পরে লাভ হবার 
সম্ভাবনা । অবন্ত ক্ষতির সম্ভাবনাও আছে, কারণ ভবিষ্যৎ সম্বন্ধে যে 
আন্দাজ করা হল টা নিভূল নাও হতে পারে। অনেক সময় 
জিনিস পরে সরবরাহ করা হবে এই সতে আগে থেকেই' বেচে রাখ 
বায়। ফটকা বিক্রেতা! জিনিস হাতে না নিয়েই বেচতে পারে__ এই 
আশায় যে যখন সরবরাহ কবতে ভবে তখন সস্া দামে কিনে দেবে। 
বদি সে সময়ে দাম কমে যায় তবে ফটক বিক্রেতার লাভ, বেড়ে গেলে 
ক্ষতি । সুতরাং ফটকা তু রকমের-_ বেশি দামে বিক্রী করবার আশায় 
সম্ভার কিনে রাখা আর পরে সম্তায় কিনে সরব্বাভ করা হবে এই 
মশার আগে থেকেই বেশি দামে বেচে রাখা । আশা সফল হলে দই 
ক্ষেত্রেই বিক্রেতার লাভ। ফটকা৷ বাজারে বৃদ্ধির লড়াই চলে__ ভবিষ্তং 
সম্বন্ধে আন্দাজ নার ঘত নিভু ল তার তত লাভের সম্ভাবনা । 

যার! বাঙ্খার সম্বন্ধে বিশেষভাবে অভিজ্ঞ তাদেব ফটক ক্রয়বিক্রয়ে 
লাভই হবে); এবং সঙ্গে সঙ্গে সমাজেরও লাভের সম্ভাবনা আছে। 
সম্ভার বাজারে, অর্থাৎ বাজারে বঘখন অনেক জিনিস আছে, ফটক। 
ক্রেতা জিনিস কিনতে আরম্ভ করে; ফলে তখনই জিনিসের দাম একটু 
উঠতে থাকে, কারণ বাজারের চাহিদার সঙ্গে ফটকা ক্রেতার চাহিদা 
বোগ হুল, বাজারের মোট সরবরাহের কিছুট। তার হাতে গিয়ে আটকে 
রইল । আবার যখন চড়! দামের বাজারে ফটকা ক্রেতা জিনিসটা 
ছাড়তে থাকে তখন দাম য। হতে পারত তার নীচে নামবে। 
অভিজ্ঞ ফটক। ক্রেত। সম্তার বাজারে কেনে এবং চড়াদামের বাজারে 
বিক্রী করে। তার ক্রয়বিক্রয়ের ফলে নীচু দাম উচু হয় এবং উঁচু দাম 

নীচের দিকে নামে; ফটকা ক্রয়বিক্রয় না হলে দরের যে হ্বাসবদ্ধি 
হত, ফটকার ফলে তার চেয়ে অনেক কম হয়। 

অবশ্য, এ কথা বলা যায় খন কেবল অভিজ্ঞ লোকেরাই ফটকা 
বাজারে ক্রয়বিক্রয় করে। ছুদিনে এবং অল্প ময়াসে বড়লোক হবার 
আশায় অনেক অনভিজ্ঞ লোক ফটকা খেলতে আসে, বোকামি করে, 
নিজেরা ঠকে এবং অন্তের অনিষ্ট ঘটায়। পাটের দর চার টাকা মণ 
[দখে অনভিজ্ঞ ক্রেতার! হয়তো কিনতে আরম্ভ করল, ত্রমাস পরে সাত 
টাকা দবে বিক্রি করবাৰ আশায়; তাদের কেনার ফলে দাম, ধরা যাক, 
পাচ টাকায় গিয়ে দাড়াল। মাস পরে পাটের দর সাত টাকায় না 
উঠে ঘদি নীচে নেমে তিন টাকায় দাড়ায় তবে হই করে সকলে বেচতে 
আরম্ভ করবে, কেউ ভয়ে, কেউ অন্ুতাপে, কেউ বা ফটক! খেলার 
জন্য ধার করা টাঁক। বেশিদিন আটকে রাখতে না পেরে ; ফলে হয়তো 
দাম নামল তটাকায়। ফটক! খেলোয়াড়দের নিজেদের ক্ষতি তো 
হলই, উপরন্ত, বাজারে এল বিপর্যয় । ফটকাবাজেরা এগিয়ে না 
এলে দাম নামত চার টাকা থেকে তিন টাকায়; ফটকার ফলে দাম 
হঠাৎ উঠল পাঁচ টাকায় এবং আবার ধপ করে নামল ছূটাকায়। 
তাছাড়া অনেক রকমের জুয়াচুরির সুযোগ ফটকা বাজারে মেলে; 
জনকয়েক সংগতিপন্ন ফটকাবাঁজ নিজেদের স্বার্থলাভের জন্য দ্রব্মূল্যের 
মোড় বে-কোনে। দিকে ঘুরিয়ে দিতে পারে, অন্তত সাময়িক ভাবে। 
আইন করে, বিধিনিষেধ দিয়ে, অনেকভাবে অনভিজ্ঞ এবং অসাধু 
ফটকাবাজের ক্রয়বিক্রয় বন্ধ করার চেষ্টা অনেক দেশে হয়েছে; কিন্ত 
সাফল্যলাভ সম্ভব হয়নি । অভিজ্ঞ লোকের হাঁতে যা সমাজের উপকার 
করতে পারে অনভিজ্ঞ এবং বিবেকহীন লোকের হাতে তাই হয়ে দ্রাড়ার 
মারাত্মক ; কিন্তু অভিজ্ঞ ব্যবসায়ীকে ক্রয়বিক্রয়ের সুবিধা দিতে গেলে 

যে ফাকটুকু রাখতে হয় তা দিয়ে অসংখ্য অনভিজ্ঞ লোক ঢুকে পড়ে। 
ঘোড়দৌড় বা জুয়াখেলার মত ফটকাবাজারে লাভ করে অল্প ছএকজন, 
ক্ষতি হয় অনেকের ; কিন্তু এই অল্প কয়েকজনের লাভই অসংখ্য লোককে 
টেনে আনে । 

পূ্নপ্রতিদ্বন্িতার বাজারে জিনিসেব দাম প্রান্তিক কাম্যতা ও প্রান্তিক 
ব্যয়ের সমান হয়ে অনায়াসে দীড়াতে পারে ; সেটা ভালো 'হয়, না! মন্দ 
ভয় তা বলা যায় না; কিগ্তু স্থিরতা” যে আসে সেটা ঠিক। এককালে 
ধনবৈজ্ঞানিকেরা! পূর্ণপ্রতিদবন্দিতাকেই স্বাভাবিক এবং বাস্তব ধরে নিয়ে 
মূল্যতন্ব আলোচনা করেছিলেন । আজকাল বাজারে পূর্ণপ্রতিদন্দিতা 
কোথাও নেই; তাই স্বন্নবিক্রেতা প্রতিদ্বন্দিতার এবং একচেটিয়। 
ব্যবসায়ের দিকেই আমাদের লক্ষ্য রাখতে হয়। সরকারী ব্যবস্থায় 
উৎপাদন এবং সরকারী মূল্যনিয়ন্ত্রণের প্রসার আজকাল যেভাবে বাড়ছে 
তাতে মনে হয় যে ভবিষ্যতের উৎপাদন এবং মুল্যতত্ব আলোচন৷ 
করতে যে পটভূমিকা আমরা পাব সেটা সমষ্টিগত উৎপাদনের এবং 
মূল্যনিয়ন্ত্রণের ৷ মুল্যতত্বের মূলঙ্ত্র কোনো অবস্থায়ই বদলাবে না, কিন্ত 
সমাজের পটভূমিকা বদলে গেলে দ্রব্যমূল্য নৃতন রূপ নেবে নিশ্চয়ই। 


পঞ্চম পরিচ্ছেদ 
ধনবিভাগ 


মানুষের অভাববোধ থেকে কমপ্রচেষ্টার উৎপত্তি, অভাবমোচনের 
ফলে কাম্যতার হ্রাস, উৎপাদন এবং বিনিময় সংক্রান্ত মুলস্ত্রগুলি আমরা 
আবিষ্কার করেছি । উৎপন্ন ধন কি ভাবে সমাজের নানা অংশের মধ্যে 
বণ্টিত হয় সেটা বুঝতে পারলেই আমাদের আলোচনা শেষ করতে পারি। 

যেভাবে সামাজিক আয় বণ্টিত হয় সেভাবেই যে বণ্টন হওয়া উচিত 
এ কথা কেউ বলবে না। আমর শুধু বর্তমান কালের বাস্তব জীবনে 
বণ্টন কিভাবে হচ্ছে সেটা বুঝে নিতে চাই ; কিভাবে হওয়া উচিত সেটা 
আলাদা প্রশ্ন ৷ 

উৎপাদন থেকেই আয় আসে-_ এবং সামাজিক আয় সমাজের নীট 
উৎপাদনেরই নামান্তর । জমিদারের দেওয় প্রাকৃতিক সম্পদ, শ্রমিকের 
দেওয়া শ্রম, ধনিকের দেওয়! মূলধন এবং কর্মকর্তার প্রয়োগনৈপুণ্য ও 
অনিশ্চয়তাবহন, প্রধানত এই চারটি উপাদানের সহযোগে সমাজের 
মোট আয়ের উৎপত্তি! ভবিষ্যতের উৎপাদন অব্যাহত রাখতে হলে 
আয়ের সবট। ভোগ করা চলে না; সমাজে মোট আয় থেকে ভবিষ্যৎ 
উৎপাদনের জঙন্ত প্রয়োজনীয় অংশটা বাদ দ্রিলে যা পাওয়া যায় 
ঠাই হল “বিভাজ্য আয় এবং সেটারই বণ্টন হয় সমাজের নান! 
অ+শেত্র মধ্যে । 

এই বণ্টনে অশাংদার হয় তারাই যারা আয়-স্থজনের উশাদান যোগায় । 
স্থতরাৎ সমাজের বিভাজ্য আয়ের একটা অংশ পায় জমিদার “খাঁজনা”রূপে, 
একটা অংশ যায় শমিকের “মজুরি'তে, একটা অংশ “সুদ” নামে ধনিকের 
'অংশ হয়ে বায় এবং আধ একট। অংশ হয় কর্মকর্তার “লাভ? । খাজনা, 
মজুরি, সুদ ও লাভ-_ এই হল আয়ের চারটি পথ । বে-কোনো৷ লোকের 
আয়ের দিকে তাকালেই বোঝা বাবে যে এই চার্টির একটি বা ততোধিক 
ভিন্ন উপার্জনের আর কোনে! পথ নেই । 

একটা সহজ অবস্থা কল্পনা করে নিলে বণ্টনের সাধারণ নিয়ম 
আবিষ্কার করে নেওয়া যায়। বদি তা উৎপাদক প্রত্যেকটি নিযুক্ত 
উপাদানের পরিমাণ প্রয়োজন হলেই বাড়াতে বা কমাতে পারে, তবে 
উপাদানটি ব্যবহার করে তার যে প্রান্তিক আয় হবে, কিংবা উপাদানের 

বেটা শ্রান্তিক উৎপাদন", সেটা নতক্ষণ উপাদানটির মূল্য থেকে বেশি 
ততক্ষণ তার পরিমাণ বাড়িয়ে যাওয়াই লাভজনক । শ্রমিক নিধুক্ত করে 
উৎপাদকের যেটুকু প্রান্তিক আয় হল দেটা বদি মজুরির চেরে বেশি 
হয় তবে সে আরো কয়েকজন শ্রমিক নিষুক্ত করবে নিশ্চয়ই। প্রান্তিক 
উৎপাদন হ্রাসের নিয়ম অন্সারে যদি বেশি শ্রমিক নিযুক্ত করলে তাদের 
প্রান্তিক উৎপাদন কমে যায় তবে শ্রমিক নিয়োগে কিছুটা অগ্রসর তলে 
প্রান্তিক উৎপাদন কমতে কমতে মজুবির সমান হয়ে দাড়াবে । তেমনি 
দেখানে। যর যে মলধনের প্রান্তিক উৎপাদন শেষ পর্যন্ত সুদের সমান 
বে। আবার, প্রান্তিক কাম্যতা-সমতার নিয়ম অনুসারে উৎপাদক 
এমনভাবে শ্রম, মূলধন ইত্যাদি নিগুক্ত করবে ধাতে প্রত্যেক উপাদানের 
প্রান্তিক কাম্যত! বা প্রান্তিক উৎপাদন সমান হয়। শ্রতরাৎ যদি আমর! 
ধরে নিতে পারি থে প্রত্যেক উপাদানের পরিমাণ ইচ্ছামত বাড়ানো- 
কমানো যায়, প্রত্যেক উপাদানের অধিকতর নিয়োগে প্রান্তিক উৎপাদন 
কমে বায় এবং উৎপাদক বে কোনো উপাদানের নিয়োগ কমিয়ে 
অন্ত যে কোনো উপাদান পরিবর্তে ব্যবহার করতে পারে তবে 
বণ্টনের ক্ষেত্রে একটা সহজ কার্যকারণচক্র আবিষ্কার অনায়াসেই করা 
যেতে পারে। 

বাস্তব জীবনে অবশ্ত বণ্টনের নিয়ম এত সহজ নয়, কারণ উপাদানের 
পরিমাণ ইচ্ছামত বাড়ানো বা কমানো ছুই-ই কঠিন এবং প্রান্তিক 
কাম্যতা কিছুদূর পর্যন্ত কমতে পারে এবং বাড়তেও পারে। সুতরাং 
অন্তদিক থেকে বণ্টনের সমন্তার দিকে তাকানো প্রয়োজন । সব 
রকমের আয়কে মোটামুটি দ-ভাগে ভাগ করে নেওয়া যায়। সাধারণত 
ধনিক টাকা জমায় সুদের আশায়; কতটা সুদ পেলে সে কত টাক! 
জমাবে সেটা তার মনে একরকম ঠিক আছে। ধার দিয়ে যদি সে 

শতকরা! চার টাকা সুদ পায় তবে বুঝতে হবে সে তার 'আকাচ্ষিত 
মূল্য”ই পাচ্ছে, কারণ আকাজ্ষিত মূল্য না পেলে সে টাকা ধার না দিয়ে 
খরচ করতে পারে বা অন্তত নিজের হাতে জমিয়ে রাখতে পারে। 
স্বদের ভার আকাজ্কিত মুল্যের উপরেও শেষ পর্ষস্ত থাকবে না, কারণ 
যদি সুদ খুব বেশি হয় তবে ধনিকেরা আগের চেরে বেশি টাকা জমাতে 
চেষ্টা করবে 'এবং তাতেই সুদের হার নীচে নেমে আসবে । মে শ্রমিক 
বলতে পাবে ঘে মাসে পনেরো টাকা না পেলে সে কাজ করবেনা 
সে যদি পনেরো! টাকাই পায় তবে এক্ষেত্রেও তার আয় আকাজ্কিত 
মূল্যেবই সমান। অপরদিকে জমির খাজনার সঙ্গে কোনো আকাজ্কিত 
মূল্যের অচ্ছেদ্য সম্বন্ধ বার করা সব ক্ষেত্রে সম্ভব নয়। দেশে জনসংখ্যা 
বেশি হলে জমিপ খাজন। জমিদারের আকাজ্কষিত আয় (কে অনেক 
বেশি হতে পারে: জমির পরিমাণ সীমাবদ্ধ, তাই খাজনা বেশি হলেও 
জমির সরবরাহ বুদ্ধি হবার সম্ভাবনা কম। তেমনি কর্মকর্তার লাভও 
ঘটনাঁচক্রের আবর্তনে বা বাজারের অবস্থাগুণে আকাক্কষিত পরিমাণ 
থেকে অনেক বেশি হতে পারে। আঘথিক মুলধনের সদ অনেকটা 
প্রতিদ্বন্দিতার বাজারে দ্রব্মূল্যের মত-- বিক্রেতার যেমন একটা 
আকাজ্ষিত মূলা থাকে যেটা না পেলে সে বেচবে না এবং যার চেয়ে 
বেশিও সে শেষ পর্যন্ত পায় না, ধশিকও তেমনি তার সঞ্চয়ের বাজার- 
দরই পায়। বিক্রেতার আকাঙ্কিত মূল্য তার উৎপাদন-ব্যয়ের উপরে নির্ভর 
করে; মহাজনের আকাজ্সিত মূল্য নির্ভর কবে সঞ্চয়-জনিত অন্ুবিধার 
উপরে । অন্যদিকে জমির খাজনা ও কমকতার লাভ আশার অতিরিক্ত 
হয় অনেক সময়েই এবং শেষ পর্যন্ত এই দু-রকমের আয়ে “উদ্ব স্তর, 
প্রকৃতি দেখতে পাওয়া যায় । ক্ষেত্রবিশেষে খাজন! ও লাভ আশার নীচেও 
যেতে পারে ; সেক্ষেত্রে উদ্ব,ত্টিকে খণাত্বক ধরে নিলেই চলবে। 

কোনো আর ঠিক প্রতিদ্বন্দিতার বাজারে মূল্যের মত, কোনো কোনো 
আয়ে মূল্য এবং উদ্বত্ত একত্রেই থাকে। শ্রমিকের মজুরি নিয়ে আমাদের 
আলোচনা আরম্ভ করা যেতে পারে । বদি সব শ্রমিক ঠিক একরকমের 
হত তবে সব কাজেই মজুরি একরকম হবার দিকে একটা প্রবৃত্তি দেখ 
যেত-_ শুধু হয়তো বিভিন্ন কাজের শ্রমের বা কষ্টের বিভিন্নতা অন্ুসারে 
একটু ইতরবিশেষ মাত্র হত। কিন্ত শ্রমিকের পক্ষে এক কাজ থেকে 
আর এক কাজে যাওয়া প্রার অসম্ভব। শ্রমবিভাগের ফলে নৃতন এক 
জাতিভেদের স্ষ্টি হয়েছে, যার ফলে প্রত্যেককে একটা বিশেষ কাজ 
অনেকদিন ধরে শিখে নিতে হয় এবং যার ফলে একবার একটা কাজ 
শিখলে সে কাজ ছেড়ে অন্ত কাজে যাওয়া অত্যন্ত কঠিন। যুদ্ধের বাজারে 
এঞ্জিনিয়ারেব আয বেড়ে গেছে দেখে উকিলের পক্ষে যেমন এঞ্জিনিয়ার 
হয়ে যাওয়! অসম্ভব তেমনি ছুতোরের আয় বাড়লেই তাতীরা অবিলম্বে 
তাত চালানে। ছেড়ে করাত ধরতে পারে না। জাতিভেদ এখন আর 
বংশগত ব! রক্তগত ততটা নয় যতটা শিক্ষা এবং শ্রমবিভাগজনিত । 

অতএব, প্রত্যেক শ্রমিককেই তার নিজের গণ্ডীর মধ্যে সাধারণত 
আবদ্ধ থাকতে হয় এবং এর ফলে তারা নান। অসুবিধায় পড়ে । মনিবের 
সঙ্গে দর-কষাকধিতে শ্রমিকের প্রধান অন্নুবিধা দ্রটি। প্রথমত, শ্রম সঞ্চয় 
করে রাখা যায় না, আজকের মত কাজ না পেলে কাল হুিনের কাজ 
একত্র পাবার সম্ভাবনা! নেই । দ্বিতীয়ত, চাহিদার পরিমাণ অনুসারে 
শমিকের যোগান বাড়ানে! বা কমানো বায় না, এবং যদি চাহিদা-হাসের 
ফলে মজুরি কমে যায় তাহলেও শ্রমিকদের পক্ষে মন্য কাজের খোজ 
নেওয়ার কথা অধিকাংশ ক্ষেত্রেই অবান্তুর । সুদের হার কমে গেলে 
ধনিক টাকাটা না ধার দিয়ে অন্ত কাজে লাগাতে পারে; মজুরির হার 
কমে গেলে সেরকম কোনো স্বাধীনতা শ্রমিকের নেই । বিক্রি না করতে 

পারার সামর্থ্য বিক্রেতার সব চেয়ে বড় জোর; সঞ্চয়-বিক্রেতা ধনিকের 
সে সামর্থ্য আছে, শ্রম-বিক্রেত৷ মজুরের নেই । 

যদি কোনে! ক্ষেত্রে শ্রমিকর! ইচ্ছা করলে এক শিল্পে কাজ ন! নিয়ে 
অন্ত এক শিল্পে চলে যেতে পারে সেক্ষেত্রে তার! মজুরি হিসেবে তাদের 
আকাজ্ষিত পরিমাঁণই পাবে । বিশেষ একটি শিল্পে তাদের আকাঙ্কিত 
মজুরি নির করবে তারা অন্ত শিল্পে কি পেতে পারে তার উপরে ; 
মজুর যদি পাটের কলের কাজ ছেড়ে কাপড়ের কলে চলে যেতে পারে 
তবে পাটের কলেব মালিক বাধ্য হয়ে মজুরদের অন্তত সেই মূল্য দেবে 
বা তারা কাপড়ের কলে পেতে পারত। কিন্কু এ স্বাধীনত। শ্রমিকদের 
অধিকাংশ ক্ষেত্রেই নেই। প্রায় সব শিঁই শ্রমিকের সংখ্য। অতিরিক্ত 
এবং তাদের পক্ষে অন্য কাজে যাওয়া অসম্ভব; তাই তাদের মজুরি হয় 
কম, অর্থাৎ আকাঙজ্কিত মূল্যের সঙ্গে একটা খণাত্মক উদ্বত্ত সংযুক্ত গাকে। 
বিশেষ বিশেষ ক্ষেত্রে মজুরিতে ধনাত্মক উদ্ব.ত্তও থাকতে পারে। আজকাল 
এঞ্জিনিয়াররা আগের চেয়ে বেশি আয় করে, যে আয়ের আশায় তারা 
এঞ্জিনিয়ার হয়েছিল তার চেয়ে বেশি উপাজন করে। তার কারণ খুঁজে 
পাওয়া যাবে এঞ্জিনিয়ারদের সাময়িক সংখ্যান্নতাঁয়। চট করে অন্ত লোক 
এঞ্জিনিয়ার হয়ে যেতে যদি পারত তবে এক্ষেত্রে মজুরিব হারও নীচে 
নেমে আসত । জমির পরিমাণ কম হওয়াতে গাজনাতে ষে রকম উদ্ব্ত 
থাকে, বিশেষ শ্রেণীর শ্রমিকের মজুরিতেও বিশেষ অবস্থায় সে রকম উদ সত 
থাকতে পারে । 

সাধারণ শ্রমিকের আয়ে খণাত্মক উদ্বত্ুই দেখতে পাওয়। ঘায় অর্থাৎ 
নে মায়ের আশায় তারা বিশেষ একটি কাজ শিখেছিল তার চেয়ে তারা 
কমই পায়। সাধারণ শ্রমিক সহজ কাজের দিকে যায় এবং সহজ 
কাজে অনেকেই যেতে পারে। ফলে এসব কাজে শ্রমিকের সংখ্যাধিক্য 

হর এবং শ্রমিকের মজুরি নীচের দিকে নামতে থাকে । অবস্ত আজকাল 
“মজুর-সংঘ” স্তাপন করে মঙ্জুরি বাড়াবার চেষ্টা অনেকাংশে সফল হয়েছে। 
বাস্তবে ঘেখানে শ্রমিকের সংখ্যাধিক্য, মজর-সংঘ সেখানে কৃত্রিম সংখ্যাল্পতা 
স্থজন করে এবং শ্রমিকদের মধ্যে প্রতিদ্বন্দিতার অবসান ঘটায়। যদি 
ফ্যাক্টরির মালিক সংঘবদ্ধ শ্রমিকদের বদলে ঘন্ত্র বা অন্ত শ্রমিক দিষ়ে 
কাজ চালাতে পাবে কিম্বা বদি মজুরি বৃদ্ধি ফলে উৎপাদনব্যয় এত 
বুদ্ধি পায় ঘে চাহিদা কমে গিয়ে উৎপাদন কমাতে বাধ্য করে তবে 
শ্রমিকের! সংঘবদ্ধ হয়েও বিশেষ লাভ করতে পারে না। কিন্ত অধিকাংশ 
ক্ষেত্রে অবস্থা অন্গরকম 'এবং সংঘবদ্ধ শ্রমিকেরা অনেক শিল্পেই তাদের 
মজুরি বাড়াতে সফলকাম হয়েছে । 

মজুরির মত সুদের হারও নির্ভর করে মূলত মূলধনের জন্য চাঁভিদ] 'ও 
সঞ্চয়ের যোগানের উপরে । মুলধন ব্যবহারে শ্রমের উৎপাদিকাশক্তি 
বাড়ে এবং উৎপাদ্কের কাছে সেজন্ত মূলধন কাম্য । বেশি বেশি মূলধন 
ব্যবহারে প্রান্তিক উৎপাদিকাশক্তি কমে যাবার সম্ভাবনা; তাই মুল- 
ধনের সরবরাহ অতিরিক্ত হলে খাতক বা! উৎপাদক কম সদ দিতে চাইবে । 
স্থদের হার বেশি হলে মূলধন কাজে লাগানো হবে কেবল সেখানে 
যেখানে উৎপাদিক| শক্তি বেশি; স্থদের হার কম হলে বেক্ষেত্রে মূলধনের 
প্রান্তিক উৎপাদন কম সেক্ষেত্রেও উৎপাদনের প্রসার হবে। সঞ্চয়ের 
যোগান নির্ভর করে ব্যয় করে আনন্দ পাওয়া এবং সঞ্চষ থেকে আয় 
পাওয়! এই ছুইয়ের মধ্যে প্রতিষোগিতার উপরে । সঞ্চয় মানে বতমানে 
ভোগ করবার স্থৃবিধা "ত্যাগ, ভবিষ্যতের জন্ত প্রতীক্ষা । সাধারণত 
লোকে ভবিষ্যৎ লাভের চেয়ে বর্তমানের আনন্দকেই বড় করে দেখে এবং 
সেজন্ট সঞ্চয়প্রবৃত্তি থেকে ভোগপ্রবৃত্তি অনেক বলবান। কিন্তু সঞ্চয় 
বদি লাভজনক হয়ে ওঠে তবে ভোগপ্ররুত্তিকে কিছুটা চাঁপা দেওয়া 

বায়, এবং কে কতটা তা করতে রাজি আছে তার উপরে তার সঞ্চয়ের 
পরিমাণ নির্ভর করে। জিনিসের যোগানে যেমন বিক্রয়-দর দিয়ে 
উৎপাদনের ব্যয়কে পুষিয়ে নেওয়া হয়, মূলধনের যোগানেও তেমনি সুদের 
আয় দিয়ে সঞ্চয়ের, বা ভোগ থেকে বঞ্চিত হবার, নিরানন্দকে দূর করা 
হয়। একদিকে মূলধনের চাহিদা নির্ভর করে তার প্রান্তিক উৎপাদনের 
উপরে, অন্যদিকে ফোগান নির্ভর করে সঞ্চয় বা প্রতীক্ষার নিরানন্দ কে 
কতটা বহন করতে রাজি তার উপরে । বেশি সঞ্চয় মানেই বেশি 
নিরানন্দ বা অনস্ুবিধা; অর্থাৎ সঞ্চয়ের প্রান্তিক অনিচ্ছা” বাড়তে 
বাড়তেই ৮লে ; বেশি সুদ না পেলে বগেষ্ট পরিমাণে সঞ্চয় আসবে না। 

জিনিসটাকে আর একটু তলিয়ে দেখা যেতে পারে । বততমান ভোগের 
কাঁম্যতা বেশি বলেই সঞ্চযে অনিচ্ছা আসে এবং সুদ দিয়ে সেই অনিচ্ছাকে 
ইচ্ছা রূপান্তরিত কবা হঝ। কিন্ত সঞ্চয়ের অনিচ্ছা দূর হলেই বে পধনিক 
টাকা ধাব দেবে তার মানে নেই । (য টাকাট। সঞ্চিত হল সেটা সে 
হাতে ধরে বেখে দিতে পারে । টাঁকা হাতে ধরে রাখারও অনেক সুবিধা 
আছে; বখন খুশি সেটাকে খরচ করা যায়, হঠাৎ প্রয়োজন হলে কাজে 
লাগানো যায়, কিম্বা হঠাৎ কোনো লাভের সম্তাবনা দেখলে নিয়োগ করাও 
বার। টাকা ধার দিলে শুধু ভোগের আনন্দ থেকেই বঞ্চিত হতে 
হষ না, নগদ টাকা হাতে ধরে রাখবার সুবিধাও ত্যাগ করতে হয়। 
ভোগের ইচ্ছার পরেও আছে নগদ টাকা হাতে রাখার কাম্যতা ; সঞ্চয়ের 
অনিচ্ছার চেয়েও বলবান ধার দেবার শনিচ্ছা। অধমর্ণকে বাধ্য হয়ে 
এমন সুদ দিতে হয় বা৷ সঞ্চয়ের অনিচ্ছাকেই শুধু পরাভূত করে না, 
ধার দেবার অনিচ্ছাকেও দাবিয়ে দেয়। 

এতক্ষণ আথিক মূলধনের সুদের আলোচনাই করেছি ; আর্থিক মূলধন 
বাস্তব মূলধনে রূপান্তরিত হলে তা থেকে বে আর হয় তার স্বরূপ কিছুট! 

অন্তরকমের। কলকাতার কাছে রানাঘাঁটে পাঁচ হাজার টাক! খরচ 
করে যে বাড়ি তৈরি করেছে সে হয়তো আশ! করেছে বাড়িটা ভাড়া 
দিয়ে মাসে পনেরো টাকা পাবে । হঠাৎ যদি কোনো কারণে কলকাতার 
লোক রানাঘাটে পালাতে থাকে তবে সে বাড়ির ভাড়া চল্লিশ-পঞ্চাশে 
উঠতে পারে । হঠাৎ রানাঘাটে বাড়ির চাহিদা বৃদ্ধি পেলে অল্প সময়ের 
মধ্যে নুদ্তন বাড়ি তৈরি হওয়া অসম্থব, এবং কতদিন এই বর্ধিত চাহিদা 
থাঁকবে সেটা না জেনে নৃতন বাড়ি কেউ করবে না। অতএব যার বাঁড়ি 
আগে থেকেই আছে সে তার নিযুক্ত টাকার নুদ যা হতে পারত তা 
তো পাবেই এবং তার উপরে রানাঘাটে বাড়ির সংখ্যান্নতার জন্য উদ্ব.ত্তও 
পাবে অনেকটা । যা তাব আকাজ্ষা ছিল, প্রাপ্তি হল তাঁর চেয়ে 
বেশি । এক্ষেত্রে বাস্তব মূলধন থেকে আয়কে আমর! “উদ্ব-ভষুক্ত আয়” 
বলতে পালি । 

এই উদ্বনু অবশ্ঠ সাময়িক । ঘদি কলকাতার লোক রানাঘাঁটে গিযে 
দেখে জায়গাটার শ্ুবিপা অনেক তবে তাদের কেউ কেউ স্তার়ীভাবে 
সেখানে বসবাস কববার ব্যবস্তা করবে । রাঁনাঘাঁটেব জনসংখ্যা স্তায়ী- 
ভাবে বুদ্ধি পেলে ক্রমে নৃতন বাড়ি তৈরি হবে, বাড়ির ভাড়া কমবে এবং 
আস্তে আস্তে বাড়ির ভাড়া নির্মাণব্যয়ের সুদের সমান গিয়ে দাঁড়াবে । 
আকাজ্জ৷ ও প্রাপ্তির মধ্যে শেষ পর্যন্ত পার্থক্য গাকবে ন1। 

সাময়িকভাবে এ রকম ক্ষেত্রে খণান্মক উদ্ব.ত্বও দেখা ঘেতে পারে। 
কলকাতা থেকে লোঁক পালাতে আরম্ভ করলে কলকাতার বাড়িওয়ালার 
আর এত কমে যেতে পারে যে বাড়ির জন্নে খরচ করা টাকাটার স্তুদও 
পাওয়া যাবে না। আকাক্ষার চেয়ে প্রাপ্তি হবে কম। কিন্তু যদি 
কলকাতার লোক স্থায়ীভাবেই কমে যায় তবে নৃতন বাড়ি তৈরি তবে 
না, পুরানে! বাড়ির সংস্কার হবে না, পুরানে! বাড়ি ভেঙে পড়লে তার 

জায়গায় অন্য বাড়ি উঠবে না। ফলে বাড়ির যোগান কমে গিয়ে 
বাড়িভাড়া আবার নির্মাণব্যয়ের স্থুদের সমান হয়ে দাড়াবে । যদি স্থায়ী- 
ভাবেই বাড়িভাড়া নির্মাণব্যয়ের স্তদের চেয়ে কম থাকবার প্রবৃত্তি 
দেখা যায় তবে বাড়ি ইত্যাদি তৈরি না করে ব্যাঙ্কে টাকা ফেলে 
রাখাই লাভজনক এবং কেউই নিজের বাড়িতে থাকতে চাইবে না, সকলেই 
ভাড়াটে বাড়ি পুঁজবে। 

বাড়ির উদাহরণ নিয়ে বাস্তব মূলধন সম্বন্ধে যা বলা হল তা আরো 
ভালোভাবে খাটে জমির বেলা। বাড়ির সংখ্য! স্বানবিশেষে সাময়িক 
ভাবে সীমাবদ্ধ, জমির পরিমাণ সবস্থানে চিরকালের জন্য সীমাবদ্ধ । 
কোনো এক শহরে জনসংখ্যা বাড়লে বাড়িওয়ালার আয়ে উদ্ব তত দেখা 
দেবে; দেশে জনসংখ্যা বাড়লে জমিদারের আয়েও উদ্দ তের পরিমাণ 
বাড়তে থাকবে । 

রিকার্ডে। প্রচ্খ উনবিংশ শতান্দীর পণ্ডিতদের ধারণা ছিল যে জমি- 
দারের আমের সবটাই উদ্ধ,ভ্ত। রিকার্ডোর মতে জমিদার খাঁজনা পার 
তিন কারণে__ জমির সংখাল্ল তা, বিভিন্ন জমির উৎপাদিকাশক্তির পার্থকা 
এবং প্রত্যেক জমির উৎপাদিকাশক্তির ক্রমিক হাঁস। তৃতীয় কারণটির জন্য 
একটিমাত্র ভ্মির উপবে সমাজ নিওর করতে পারে না; সমাজের অভাব 
মেটাতে গেলে অনেক জমি চাব করতে হয়। কিন্তু সব জমি সমান 
উর্বর! নয়, কোনোটায় উৎপাদন ব্যয় বেশি, কোনোটায় কম। সমাজের 
অভাব মেটাতে গেলে এবং ডরব্যমূল্যের সাম্যস্কিতি আনতে গেলে যে-কটি 
জমি চাব করা আঁবশ্তক তাঁর মধ্যে যেটি অধম সেটিরই উৎপাদন ব্যয় 
জিনিসের দাম নিরূপিত করবে । কারণ যদ্দি দাম তার চেয়ে কম হয় 
তবে এই অধম বা “প্রান্তিক জমিটি চাঁষ হবে না এবং এটি চাষ ন| হলে 
সমাজের অভাব মিটবে না। কার্যকরী চাহিদা পুরণ করতে গিয়ে যদি 

এই জমিটি চাষ করতেই হয় তবে জিনিসটির দাম দিয়ে এই জমির 
উৎপাদন-ব্যয় পুষিয়ে নিতে হবে। 

প্রান্তিক জমির উৎপাদন-ব্যয় যদি ফপলের দাম নির্ণয় করে তবে 
থে জমি প্রান্তিক জমির চেয়ে ভালো সেটা চাষ করলে উৎপাদন-ব্যয় কম 
তবে এবং উৎপাদকের উদ্বত্ত থাকবে । উদ্বভ্তটা প্রথমত চাষীর হাতে 
আসবে, কিন্ত জমির জন্ত প্রতিদ্বন্দিতা প্রবল হলে চাষী বাধ্য হয়ে খাজনা- 
রূপে সেই উদ্বত্তটুকক জমিদারকে দিয়ে দেবে । রব্িকার্ডোর মতে জমি- 
ধারের আয়ের সবটাহ “উতৎপাদকের উদ্ব-্ত' এবং এই উদ্ব তের পরিমাণ 
মির শ্রেষ্ত্বের পরিমাপ | 

একটা জিনিস ব্িকাডে। লক্ষ্য করেননি । একই জমি বদি নান। 
কাজে ব্যবহৃত হতে পারে তবে সেই জমির আয়ের সবটাই আকাজ্জার 
উপরে উদ্বত্ত নয়।) বে জমিতে ধানও চাষ করা যাব, পাটও চান 
কর যায়, সে জমিতে প্রত্যেক ব্যবহারে একটা আকাজ্ষিত আয় আছে__ 
পান চাব করে যা পাওয়া বাবে অন্তত সেটা না পেলে জাঁমটা পাটচাষে 
নিধুক্ত তবে না) যদি তার চেয়ে বেশি কিছু পাওয়। খায় তবে সেই 
বেশিটুকুকে খাঁটি উদ্বত্ত বলা থেতে পারে । মোট জর্মর পরিমাণ বতট! 
সামাবদ্ধ, ধানের জমির পরিমাণ ততট। সীমাবদ্ধ নয়; মোট জমির 
সরবরাহ বাড়ানে। বার না, কিন্ত ধানের জমির পরিমাণ বাড়ানো যায় যদি 
অন্ত কিছুর চাষ কমানো সম্ভব হয়। আমর! আগে দেখেছি যে উপাদানের 
বোগান বাড়ানো-কমানে। সম্ভব হলে আয়ের মধ্যে উদ্ব ত্তের পৰিমাণ শেষ 
পর্যন্ত কমে যায়; জমির বেলাও সেটা সম্ভব ঘদি একই জমি বিভিন্ন 
কাজে লাগান যার এবং একরকম ব্যবহার থেকে অগ্ঠরকম ব্যবহারে 
নিয়ে যাওয়া যার। জমির আয়কে পুরোপুরি উদ্বত্ত না বলে উদ্বুত্ত- 
যুক্ত আয় বলাই সংগত। অবশ্ত উদ্ব.ত্তের পরিমাণ জমির বেল! বেশি 

হবে এবং উদ্ধ ত্ত দীর্ঘকাল স্থায়ী বা কোনো কোনে ক্ষেত্রে চিরস্থায়ীও 
হতে পারে। 

উদ্ব ত্বযুক্ত আয়ের আর একটি উদাহরণ কর্মকর্তার লাভ । এক্ষেত্রেও 
অনেকে মনে করেন যে ব্যবসায়ের লাভ ও জমির খাজনা ঠিক একই 
প্রকৃতির; খারাপ জমি চাষ হয় বলেই ভালো জমির চাষে উদ্ব.ত্ত পাওয়! 
মায় এবং প্রতিদ্ন্দিতার বাজারে অপেক্ষাকৃত অপটু উৎপাদকের মালও 
চলে বলে স্ুপটু উৎপাদকের উদ্ব,ত্ত মায় হয়। কিন্তু এখানে ছুটি কথা 
মনে রাখা দরকার । প্রথমত প্রত্যেক কর্মকর্তা এক ব্যবসায়ে না এসে 
অন্য ব্যবসারে যেতে পারত; একবার বিশেষ একটি পথ বেছে নিলে 
অবশ্য পরে পরিবতন শক্ত, কিন্য পণ বেছে নেবার আগে সে প্রত্যেকটির 
সম্ভাবনা ভালে! করে বিচার করে দেখে । সুতরাং যে বিশেষ ব্যবসায়ে 
সে শেন পর্যন্ত নামল সেটাতে তাব একটা আকাজ্ষিত আয় আছে, 
অন্য ব্যবসায়ে সেযা পেতে পারত অন্তত সেটুকু আয় সে আশা করতে 
পাবে। দ্বিতীবত, কর্মকা উচ্চা করলে নিজেকে শ্রমিকে রূপান্তরিত 
কনতে পাবে ; স্বাধীন ব্যবনাগ না করে বদি অন্ঠের ব্যবসায়ে বেতনভোগী 
ভাবে কাজ করা লাভজনক হঘ তবে অধিকাংশ ক্ষেত্রে সেতাই করবে । 
অন্ঠেব প্রতিষ্ঠানে শ্রমিক হয়ে কাঁজ কবলে যে মজুরি সে পেতে পারবে 
অন্থন্ত সেটুকু আয়কে তার মাকাজ্জিত আয় বলে ধরে নেওয়া উচিত । 
তাব চেয়ে বেশি বদি কিছু সে পায় তবে সেটা হল খাঁটি উদ্ত্ত। 
মালিকের আযকেও তাই উদ্বত্ত না বলে উদ্ধ ভ্তঘক্ত আর বলাই সংগত। 

এই উদ্বত্তের অংশ ক্ষেত্রবিশেষে স্বপ্পকালস্থায়ী, কিন্তু অধিকাংশ 
ক্ষেত্রেই দীর্ঘকালস্থায়ী হবার সম্ভাবনা । উদ্ব ত্ত হতে পারে নানা কারণে 
_- সাময়িক ঘটনার সংস্তানে হঠাৎ অতিরিক্ত লাভ হয়ে যেতে পারে, 
কিতবা অগ্ঠের চেয়ে কম ব্যয়ে জিনিস উৎপন্ন করলে আকাঙ্কিত মূল্যের 

চেয়ে বেশি পাওয়া! যেতে পারে । সব জমি যেমন সমান নয় সব কর্মকর্তা ও 
সমান নয় । উপাদান-সংযোগের ফলেই হয় উৎপাদন এবং এই উপাদান 
সংযোগের নৈপুণ্য যার যত বেশি তার উৎপাঁদনব্যয় তত কম হবে। 
শ্রমিকের মজুরি, সুদের হার যে কর্মকর্তা কম দিয়ে পারে তার ব্যয় 
হাস সহজ। ব্যবসায়ের ঝুকিগুলিকে আগে থেকে বুঝতে চেষ্টা করে 
যে বীম ইত্যাদি উপায়ে ক্ষতির সম্ভাবনা দূর করতে পারে শেষ পর্যন্ত 
তার ব্যয়ও কমই পড়বে । উৎপাদনব্যয় কমানোর প্রতিদ্বন্দিতায় যারা 
জিততে পারল, তারা তাদের শ্রমের মূল্য তো পাবেই, অধিকন্তু নিজেদের 
প্রয়োগনৈপুণ্যের শ্রেষ্ঠতা অনুসারে উদ্ব,ত্তও ভোগ করবে । 

এই উদ্বত্ত নিয়ে অনেক সমস্তা ওঠে বলেই আকাজ্ফিত ও মূল্য এবং 
উদ্ধ ত্তকে আলাদা করে নেওয়া ভালো। কোনো আয় যদি আকাজ্মিত 
মূল্যের সমান হয় তবেই সেটা স্তারসংগত হল তা বলা বায় না। কিন্ত 
প্রতিদ্ন্দিতামলক সমাজে বা বে সমাজে স্বার্থবুদ্ধিই কর্মের প্রেরণ। 
যোগায় সে সমাজে আকাজ্ক্ষিত মূল্য না পেলে কেউ উপাদান সরবরাহ 
করতে চাইবে না। যে মজুর এক কাজ ছেড়ে আর এক কাজে বেতে 
পারে তার স্বল্পতম আকাজ্কাও অন্তত বদি পূর্ণ না তয় তবে সেকাজ 
করবে না। টাকা ধার করতে গেলে মহাজনের আকাজ্জিত মূল্য দিতেই 
হবে, কারণ তা৷ ন! দিলে টাকাটা অন্থদিকে চলে যেতে পারে । কর্মকর্তার 
কাজ পেতে গেলে শ্রমিক রূপে সে যা পেতে পারত বা অন্ত ব্যবসায়ে 
সে যা উপার্জন করতে পারত অন্তত সেটুকু তাকে দিতে হবে। 
ব্যক্তিস্বার্থ-অনুপ্রেরিত সমাজে আকাঙ্িত মূল্যে ঘাটতি পড়লে উপাদানেব 
সরবরাহ কমবে এবং তার ফলে উৎপাদনও কমবে । 

ঘে আয়ে উদ্ধ ত্ত আছে সেখানে উদ্ব ত্টুকু বাড়তি পাওনা ধনতান্ত্রিক 
সমাজে থেকেও একথ। বল! যায়। উদ্বত্ত না পেলেও উপাদানের 

সরবরাহ কমবে না। এই উদ্ব.ত্ত অনেক সময়েই সামাজিক পরিবেশের 
বা ঘটনা-সংস্থানের জন্য হয় বলে এটার ভোগে সমাজের অধিকারের 
একটা যুক্তিসংগত দাবি উপস্থিত করা যায়। দেশে সংখ্যাবদ্ধির ফলে 
ঘদি জমিদারের উদ্বত্ত আয় বাড়ে তবে সে আয় তার “অনর্জিত'_- সে 
উদ্বত্ত ভোগের অধিকার জমিদারের, না জনসাধারণের ? সাম্যবাদী 
সমাজে ব্যক্তির আয়ে উদ্বত্ব থাকতেই পারে না; ধনিকতন্ত্র থাকতে 
থাকতেই উদ্বত্তের ন্ায়সংগততা নিয়ে প্রশ্ন উঠেছে । 


ষষ্ঠ পরিচ্ছেদ 
বিবর্তন 

এতিহাসিক বিবর্তনের ফলে সমাজব্যবস্থার যে বিশেষ রূপটি বর্তমানে 
এসে দাড়িয়েছে তাকে ধনিকপ্রধান বলে বর্ণনা করা বায়, এবং ধন- 
বিজ্ঞানের মুলনুত্রগুলি আধুনিক কালে এই ধনিকতন্ত্রের পরিবেশের 
মধ্যেই কাজ করে বাঁয়। পঞ্চাশ বছর আগেও ইংরেজ অর্থনীতিবিদ্রা 
ধনিকতন্ত্র বা ক্যাপিটালিজমের গুণগান নিঃসঘকোচে করেছেন ; উনবিংশ 
শতাব্দীর অনেক পণ্ডিতের হাতে ধনবিজ্ঞানের মুখ্য উদ্দেশ্ত হয়ে দাঁড়িয়েছিল 
একথা প্রমাণ করা যে অনিয়ন্ত্রিত প্রতিদবন্দিতার ফলেই সমাজের 
এবং ব্যক্তির শ্রীবৃদ্ধি চরমতম হয়ে উঠবে। গত পঞ্চাশ বছরের 
'ভিজ্ঞতায় এবং বোধশক্তির পূর্ণতর বিকাশে সে মনোভাব কেটে গেছে। 
কিন্তু অষ্টাদশ শতাবীর শেষভাগে গ্রেট ব্রিটেনে যে বিরাট পরিবর্তন 
এসেছিল তার জের এখনো চলেছে-__ক্যাপিটালিজম বাঁ ধনিকতন্ত্রের 

ইতিহাসই গত পৌনে দু শ বছরের ইতিহাঁস। 

প্রত্যেক দেশের অর্থনৈতিক ইতিহাস খুজলে একটা সাধারণ ধার! 
দেখতে পাওয়া যাঁবে। যাযাবর-বৃত্তি ছেড়ে মানুষ খন বিশেষ বিশেষ 
দেশে স্থায়ী বাসস্থান গড়ে তুলল তখন তাদের পেশ! ও জীবনযাত্রার 
পরিবতনও অবশ্থস্তাবী হয়ে উঠল। যাযাবরের পেশা শিকার ও 
জন্তুপালন; গৃহস্থের পেশা কৃষিকর্ম ও কুটিরশিল্প । ইতিহাসের দ্বিতীয় 
যুগে তাই দেখি মানুষের প্রধান বৃত্তি জমি-চাষ এবং প্রধান এশ্বর্য জমি। 
সুতরাং এই দ্বিতীয় যুগে জমির মালিকেরাই সমাজে প্রাধান্ত লাভ করেছিল। 
বহু শতাব্দী ধরে কৃষিকর্ম ও কুটিরশিল্প ব্যক্কির জীবিকার পথ নির্দেশ 
করেছে এবং সমাজে জমিদারের প্রাধান্ঠ অবিসংবাদে স্বীকৃত হয়েছে। 
প্রাচ্য থেকে পাশ্চান্ত্য মে-কোনে। দেশের ইতিহাসেই একট! দীর্ঘকাল- 
স্কারী ফিউড্যাল বা জমিদার-প্রধান বুগ খুঁজে পাওয়া! যাবে । ফিউড্যাল যুগের 
শেবভাগে বণিক-সভ্যতার স্ত্রপাত। বান্ত্িক উৎপাদন আরন্ত হবার 
সাগেই বণিকদের স্ান ক্রমশ উপরে উঠে আসছিল) কিন্ত ফিউড্যাল 
সমাজের আসল ভাঙন শুরু ভল তখনই যখন ক্যাক্টররির উৎপাদনে 
বাজার ছেরে যেতে আরম্ত করল। 

এই তৃতীয় ধুগের সুচনা হল প্রথমে গ্রেট ব্রিটেনে অষ্টাদশ শতকের 
দ্বিতীয়ার্ধে । যান্ত্রিক উৎপাদনের জন্ঠ বে-সব উপাদান প্রয়োজন, ব্রিটেনে 
তার সবই ছিল। ঈস্ট ইণ্ডিয়া কোম্পানি ইত্যাদির বাণিজ্যের ফলে 
ঢই শতাব্দী ধরে প্রচুর মূলধন দেশে সঞ্চিত হচ্ছিল এবং ধনিকের৷ সে 
মূলধন খাটাবার সুযোগ-সন্ধানে ব্যাপূত ছিল। দেশে লোহা ছিল, কয়লা 
ছিল, ভাঁলো৷ বন্দর ছিল, নৃতন রাস্তাঘাট তৈরি হয়ে চলাচল সহজতর 
হরে আসছিল এবং তা ছাড়া ছিল ইংরেজদের অপাধারণ উদ্যম ও 
উতৎসা5। অল্প করেক বছরের মধ্যে ব্রিটেনে এক বিরাট পরিবন এল; 
হারগ্রীভ.স, ক্রমটন, আর্করাইট প্রন্ততির আবিষ্কৃত বন্ত্রাবলী এবং জেম্দ 

ওয়টেব স্গীম এঞ্জিন যন্ত্রশিল্পনকে কায়েম করে দ্রিল। ১৭৫৯ সালে ব্রিটেনে 
ঢাষবাস ও কুটিরশিল্পই প্রধান বৃত্তি ছিল__ এবং সঙ্গে সঙ্গে বেশ কিছুটা 
বহির্বাণিজা ; ১৮০০ অব্ব পূর্ণ হবাব আগেই ল্যাঙ্কাশায়ারে বন্ত্রশিল্পের 
বনিয়াদ পাকা হয়ে গেল। তাঁরপবে ১৮*৬এ প্রথম স্টীমার চলল, 
১৮২৫ এ রেলগাড়ী। হান্থিক উৎপাদনের সঙ্গে বন্ত্রবাহিত চলাচলের 
সংযোগে বে বিরাট পরিবতন এল তার নাম দেওয় হল “শিল্প-বিপ্রব” 
বা ইগাস্টরিয়্যাল রেভলুশ্যন । এই পরিবর্তনেই ধনিকপ্রধান সমাজেন 
স্তাপনা হল । 

শিল্প-বিপ্লব ব্রিটেনে সবাগ্রে হয়েছিল বলে ক্যাপিটালিজমের ইতিহাসে 
ইংরেজদেবই স্তাঁন প্রধান | কিন্ত একথা মনে রাখা উচিত যে এই শিল্প- 
বিবর্তন ইতিহাসের একটা প্রা অবশ্ম্থাবী অধ্যায় এবং সবদেশেই এট! 
আসতে বাধ্য। “নবিবন্তন ব্রিটেনে তল ১৭৬০ থেকে ১৮৩০ মালের 
মধ্যে, জর্মীনী 'ও আমেরিকায় সেট। হল গত শতাব্দীর তৃতীয় পাদে, 
জাপানে বর্তমান শতকে এবং ভারতবর্ষে এই বিবর্তন এখনে। চলেছে । 
স্থতরাৎ সমস্ত পৃথিবীতে এই এক ধরনের সভ্যতা এবৎ আঁথিক জীবন- 
যাত্রা 'এসেছে কিংবা আসছে । মামরা আগেই বলেছি ইতিহাসের শেষ 
পাতায় পৌছুতে আমাদের অনেক দেরি, ক্যাপিটালিজম একটা মধ্যবর্তী 
পরিচ্ছেদ মাত্র। কিন্তু তবু এই পরিচ্ছেদটি বর্তমান সমাজের আলেখ্য 
এবং যতই অবাঞ্চনীয় হোঁক না! কেন এই ধনিকতন্ত্ের মূলতত্ব ভাল কবে 
বুঝে নেওয়! প্রয়োজন । 

ধনিকপ্রধান সমাজের প্রধান বিশেষত্ব, উৎপাদনকার্ষে মূলধনের 
মালিকের প্রাধান্ত। কোনো কিছু উৎপন্ন করতে গেলে চাই জমি, 
কাচামাল ও প্রক্কাতিগত অন্ঠান্য সম্পদ, মানুষের দেওয়! শ্রম এবং ধনিকের 
জমানো মূলধন । এই সব উপাদানের বিভিন্ন প্রকারের সহযোগে বিভিন্ন 

জিনিস তৈরি হয় এবং এই তিনের মধ্যে কোন্টার গুরুত্ব বেশি সেটা 
তর্কনীতি বা সহজবুদ্ধি দিয়ে বলা যায় না। কিন্তু ধনিকপ্রধান সমাজের 
বাস্তবক্ষেত্রে প্রাধান্তট৷ চলে গেছে মূলধনের মালিকের হাতে। যার হাতে 
মূলধন আছে সে প্রাকৃতিক সম্পদ সহজেই আহরণ করতে পারে। তাই 
উৎপাদনের ক্ষেত্রে বারা মূলধন সরবরাহ করে তারা হ্রুল মালিক 
আর বার! শ্রম দেয় তার! বেতনভোগী মজুর । 

ধনিকতন্ত্রের গুণগান ধারা করেছেন তাঁরা খলেন যে মান্ুষের সবচেয়ে 
বড় প্রেরণা আসে স্বার্থবুদ্ধি থেকে । প্রত্যেক ব্যক্তিকে যদি তার নিজের 
স্বার্থ অন্বেষণের পরিপূর্ণ স্যোগ দেওয়া বায় তবে সকলের কর্মপ্রচেষ্টাই 
পূর্ণতম হবে এবং সমাজের মঙ্গলও তাতেই । আরও বিশেষ করে তার! 
বলেছেন যে জীবজগতের সাধারণ নিয়ম-অন্ুসারেও অনিয়ঙ্থিত প্রতিদবন্দিতায় 
মানুষের চরম বিকাশ এবং সমাজের শ্রীবৃদ্ধি হতে বাধ্য । অতএব 
এই প্রতিযোগিতাকে যাতে নিরস্কূশ করে তোল। মায় তাই হওয়া উচিত 
সমাজের এবং সরকারের উদ্দেশ্ত । গবর্মমেন্ট যদি কেবল শাস্তি, শৃঙ্খলা ও 
হ্তায়বিচার রক্ষা ছাড়া আর কোনো কিছু না করতে যায় এবং প্রতিদ্বন্দিতাব 
ক্ষেত্রে যত বাধা আছে সব নিমূর্ল করে দেয় তবেই সমাজের সবচেয়ে 
বেশি উপকার। 

ধনিকপ্রধান সমাজের আর একটি বিশেষত্ব আথিক অসাম্য। এই 
অসাম্য আসে নান! কারণে । প্রতিবোগিতার ক্ষেত্রে সকলের সামর্থ্য 
সমান নয় এবং পূর্ণপ্রতিদ্বন্দিতার পূর্ণতম সুবিধা নেওয়াও সকলের পক্ষে 
সম্ভব নয়; তাই কারও আয় বেশি, কারও কম। অসাম্যের আর একটি 
বড় কারণ উত্তরাধিকার । সঞ্চিত অর্থ বতমান সমাজে উত্তরাধিকার 
স্থত্রে নেমে আমে এবং কয়েক পুরুষেই সেটার আয়তন বহুগুণে বেড়ে 
ষেতে পারে । ধনিকতন্ত্র সম্পত্তিকে সম্পূর্ণ ব্যক্তিগত করে তুলবার চেষ্টা 

করেছে । আমর! একথা মনে করতে অভ্যন্ত হয়ে গিয়েছি ষে, আমি 
না সঞ্চয় করি, আমি যা উপায় করি এবং আমি উত্তরাধিকারস্ত্রে যা 
পাই তাঁর নির্ব্য স্বত্ব সম্পূর্ণ আমার ; এমন কি আমার নিজের কোনো 
শ্রম ব্যতীতও ঘি আমার কোনো লাভ হর তবে তাও নিঃসন্দেহে 
আমার । 

বর্তমান সমাজ শুধু যে এই অদাম্যকে বজায় রাখে তা৷ নয় অসাম্যকে 
সমাজের মঙ্গলের কারণ বলেও নির্দেশ করে। জোর দিয়ে একথা বলা 
হয দে অপাম্যই কর্মের প্রেরণা যোগায় । আমরা কাজ করি তখনই 
বখন আমাদের আশ! থাকে ঘে অন্তের চেয়ে উচুতে উঠব। ধনিক- 
তন্ত্রের সমর্থক বলবেন, রাম চায় শ্তামের চেয়ে বড়লোক হতে, শ্টাম চায় 
বাঁমকে ছাড়িয়ে যেতে; ফলে দুজনেই বড়লোক হয়। এই উদ্দেশ্ঠ- 
সিদ্ধির ক্ষেত্র বজায় রাখতে গেলে অগাম্যের প্রয়োজন ; অপাম্য সম্ভব 
না হলে রাম ও শ্ঠাম দুজনেরই উগ্ভম এবং উৎসাহ নষ্ট হয়ে যাবে। 
উনবিংশ শতকের ইংরেজ অর্থনীতিবিশারদ এরকম যুক্তি দিয়েই ধনতন্তর 
উত্তরাধিকার, ব্যক্তিগত সম্পত্তি এবং অসাম্যের সমর্থন করেছিলেন । 

ক্যাপিটালিজম এখনো! আছে কিন্কু তার ন্বপক্ষের যুক্তিগুলির 
অসারতা আজকাল লোকে বুঝতে শিখেছে। অনিয়ন্ত্রিত প্রতিঘ্বন্ছিতায় 
সমাজের সর্বাঙ্গীণ মঙ্গল এ বিশ্বাস আজ কারও নেই, কারণ লোকে 
দেখেছে প্রতিযোগিত। বুদ্ধির সঙ্গে সঙ্গে দারিদ্র্য, কমহীনতা, সংঘর্ষ, যুদ্ধ 
ইত্যাদির উপশম তো ঘটেইনি; বরৎ সমস্তা আগের চেয়ে অনেক বেশি 
বিস্তৃত এবং গভীর হয়ে এসেছে। তাছাড়া এটাও দেখ! গেছে যে 
প্রতিদন্দিতা যদি অনিয়ন্ত্রিত থাকে তবে তার অবসান ঘটে সংঘবদ্ধ 
ব্যবসায়ের আবির্ভাবে। সংঘবদ্ধ ব্যবসায় একদিকে শ্রমিক এবং কাঁচা- 
মালের উৎপাদকের অনিষ্ট করে তাদের কম দামে শ্রম এবং জিনিস 

বেচতে বাধ্য করে এবং অন্দিকে ক্রেতাদের অনিষ্ট করে চড়া দামে 
জিনিস বেচে এবং সে উদ্দেশ্টে ইচ্ছা করে উৎপাদন কমির়ে। যে 
আপাত মনোহর যুক্তি দিয়ে 'প্রতিদ্বদ্দিতামূলক ধনতন্্কে সমর্থন করা 
হয়েছিল সে যুক্তি “সংঘমূলক ধনতন্ত্রের নমর্থনে মচল। অদামা এবং 
উত্তরাধিকারের স্বপক্ষে যে ুক্তিধারাব বর্ষণ গত শতাঁধীতে হয়ে গেছে 
আজকাল তাদের প্রভাব ক্ষীণ। পনিকপ্রধান সমাজের পরিবতনের 
প্রয়োজন আজকাল প্রায় সকলেই উপলব্ধি করেছে । পৰিবর্তনটা ঠিক 
কি রকম এবং কি ভাবে হওয়া উচিত £ম বিষয়ে মতভেদ আছে । কিন্তু 
মূলকথা এই যে, লোকে দেড়শ বছরের পুবানো এবং দৃঢ়ভাবে সংস্তাপিত 
একট। সমাজব্যবস্থাকে প্রশ্নের চোখে দেখতে আরম্ভ করেছে। অনিয়ন্ত্রিত 
প্রতিযোগিতার আদর্শ অস্বীকার করে নিয়ন্বিত সহযোগিতার আদশের 
পক্ষে মতবাদ গড়ে উঠেছে । 

দুষ্টিভঙ্গীর এই পরিবতনের সঙ্গে সঙ্গে ধনবিজ্ঞানের আলোচনার 
পদ্ধতিরও বিবর্তন ঘটেছে। প্রত্যেক ঘুগেই দেখা গেছে, সমাজের 
বিশেষ অবস্থার সঙ্গে তৎকালীন বৈজ্ঞানিক সিদ্ধান্তের একটা অন্তরঙ্গ 
যোগ আছে । সপ্তদশ শতাব্দী পর্যন্ত ব্রিটেনে এবং ফ্রান্সে “মার্কেণ্টাইলিস্ট' 
নামধারী একদল পণ্ডিতের প্রাধান্ত ছিল। তার বলতেন দেশের আধিক 
শ্রীবৃদ্ধি প্রধানত নির্ভর করে বহির্বাণিজ্যের উপরে; বাইরে থেকে 
কাচামাল এনে দেটাকে নূতন রূপ দিয়ে আবার বিদেশে পাঠালে ধনাগম 
হবে এবং প্রত্যেকেরই কর্তব্য এমন কিছু করা যাঁতে উৎপাদন এবং 
বহির্বাণিজ্য বৃদ্ধি পায় এবং বিদেশ থেকে প্রচুর পরিমাণে সোনা এবং 
রুপা নিজের দেশে আপে । বিদেশে উপনিবেশ স্তাপনের অর্থনৈতিক 
গুরুত্ব এই মার্কেণ্টাইলিস্টরাই প্রথমে দেখিয়ে দেয়; উপনিবেশ থেকে 
কাঁচামাল আসবে এবং সেই উপনিবেশই আবার রপ্তানী মাল কিনবে । 

ব্রিটেনের খ্যাতনা'ম। মার্কেপ্টাইলিস্ট টমাস ম্যান তার বই লেখেন সপ্তুদশ 
শতাব্দীর প্রথমভাগে । তার আগেই আমেরিকা আবিষ্কার হয়েছে, 
ভারতবর্ষের পথ খুঁজে পাওয়া গেছে, ঈস্ট ইত্ডিয়া 'কোম্পানিও স্থাপিত 
হয়েছে। 

অষ্টাদশ শতান্দীর মধ্যভাগে ফ্রান্সে ফিজিযোক্র্যাট” নামে একদল 
সমাজতাকিকেব আবির্ভাব হয় । কদর প্রধান উদ্দেশ্ত ছিল দেশের মধ্যে 
ধনবণ্টনের মূলনীতির সন্ধান। নানারকম আলোচনার ভিতর দিয়ে 
তারা 'এই সিদ্ধান্তে উপনীত হয়েছিলেন ঘে, ধন উৎপাদন করতে পারে 
একমাত্র চাবীর।; সমাজের অন্ত সকলে সেই ধন নিজেদের মধো বণ্টন 
করে নেয় কিন্তু শেষ পর্যন্ত চাষীর পন চাষীর কাছেই ফিরে আসে । 
কর্মনীতির দিক দিয়ে এরা জমির উপরে কর বসাবার পক্ষপাতী ছিলেন 
এবং এ দের ধারণ ছিল যে এই একটিমাত্র করের আয় দিয়েই সরকারের 
সবপ্রকার ব্যয়নিবাহ সম্ভব হবে। এদের মতবাদেই আমরা প্রথম 
দেখতে পাই মলল্ষ্য প্রারৃতিক নিরমে বিশ্বাম। বন্ুদিন পর্যন্ত অর্থনীতি- 
বিশারদরা এ বিশ্বাস ছাড়তে পারেননি ; সমাজবিজ্ঞানের নিয়মাবলীর 
মধ্যে প্রকৃতির গুপু অথচ কল্যাণময় হস্তের ক্রিয়া এখনো অনেকে 
দেখতে পান । 

ফিজিয়ো ক্র্যাটদের রচনাগুলি ১৭৫৮ থেকে ১৭৬৬র মধ্যে প্রকাশিত 
হয়। এর অল্প পরে, ১৭৭৬ সালে আ্যাডাম ম্মিথ তার বিখ্যাত “ওয়েল্থ্‌ অব 
নেশন্ন্‌, রচনা শেষ করেন । বিটেনে বৈজ্ঞানিক পদ্ধতিতে ধনবিজ্ঞানের 
বিশদ আলোচনার স্ষত্রপাত আ্যাডাম স্মিথে। যে বছর তার বই প্রকাশিত 
হল সে বছরেই আমেরিকা! স্বাধীনতা ঘোষণা করে এবং ফ্রান্সে নৃতন 
রাষ্ীয় চিন্তাধারার প্রসার তখনই হতে আরম্ভ করেছে । শিল্পবিবর্তন তো! 
আগেই আরম্ভ হয়ে গেছে এবং আডাম ম্মিথ আগতপ্রায় নতন সমাজের 


৭৪ ধনবিজ্ঞান 


সম্পূর্ণ রূপ প্রত্যক্ষ না করতে পারলেও উপলব্ধি করতে পেরেছিলেন : 
তাই তার আলোচনার প্রথম বিষয় শ্রমবিভাগ এবং পরে মূলধনের প্রকৃতি, 
সঞ্চয় এবং বাবভার, নাগরিক অর্থনীতি, বহিধাণিজ্য ইত্যাদি । শ্িথের 
আলোচিত বিষয়স্চী দেখলেই বোঝা যায় ঘে তার দৃষ্টিকোণ ব্তমান 
ঘুগের কত কাছাঁকাছি। শ্রমের সঙ্গে দ্রব্যমূলোর সম্বন্ধ নির্ধারণ, ব্যবহার্য 
জিনিসের 'ব্যবহার-মূল্য* এবং “বিনিমর-মূল্যের মধ্ো পার্থক্য সন্ধান, 
প্রতিদ্ন্দিতার 'গুণবর্ণন, প্রকৃতিগত শঙ্খল!র স্বরূপ, শ্রমিকের মজুরি এবং 
ধনিকের লাভের মধ্যে বিপরীত গতিসম্বদ্ধ, রাজস্ব-সংগ্রাতের মূলনীতি 
ইত্যাদি অনেক বিষয়ে ওযেলথ অন নেশন্স্‌ অন্ঠসন্দিংস্থ পাঠকের অবশ্ঠ- 
পাঠ্য । 

ধনবিজ্ঞান আলোচনার যে পথ ম্মিথ খুলে দিলেন তাকে আজকাল 
বলা হয় “ক্লাসিক্যাল” পথ-_ ম্যালথস, বিকার্ডো এবং জেমস মিলের হাতে 
এই পথ প্রশস্ততর হল এবং ক্লাসিক্যাল মতবাদের পূর্ণ-পরিণতি দেখা 
গেল উনিশ শতকের মধ্যভাগে জন স্টয়ার্ট মিলের রচনায়। ১৭৯৮ সালে 
ম্যালথস দেখালেন যে জনসংখ্যাব্ুদ্ধির হার খাগ্যসন্তারবদ্ধির হারের 
চেয়ে দ্রুততর এবং যদি লোকে স্বেচ্ছায় সন্তান-জন্মের হার কমানোর চেষ্টা 
না করে তবে একদিন খাগ্তাভাব আসবেই ; তখন অনাহার, অপুষ্টি 
রোগ, শিশুমৃত্যু ও শিশুহত্যা এবং যুদ্ধ অনিবার্য । মানুষের শুভবুদ্ধির 
উপরে ম্যালথসের বিশ্বাম ছিল না, তাই তাঁর লেখাতে নৈরাশ্ঠের স্থুরই 
প্রধান। ১৮২০ সালে প্রকাশিত তার “পলিটিক্যাল ইকনমি”তে তিনি 
যে মতবাদ প্রচার করেন তাতে ক্যাপিটালিজমের সমালোচনা 
পাওয়! ঘায় কিন্তু কোনে। আশার কথা খুঁজে পাওয়। ঘায় ন]। 

রিকার্ডো উনবিংশ শতাব্দীর প্রথম দশকে স্বর্ণ এবং মুদ্রানীতি সম্বন্ধে 
প্রবন্ধ লিখে খ্যাতিলাভ করেন । তার প্রধান বই ১৮১৭ সালে লেখা; সে 

বইয়ে আলোচিত দ্রব্যমূল্য এবং ধনবণ্টনের তত্ব বহুদিন অর্থনীতির 
ছাত্রের বেদরূপে গণ্য হত। শ্থিগের মতই শ্রমের সঙ্গে দ্রব্যমূল্যের সম্বন্ধ 
স্তাপনের চেষ্টা রিকার্ডোও করেন, কিন্তু তিনি এ আলোচনাকে গভীরতর 
পর্যায়ে নিয়ে যান। রিকার্ডোর মূল্যতত্ব-অন্ুশীলন থেকেই একদিকে 
রলাসিক্যাল পণ্ডিত জন স্টয়াট মিল তাঁর রক্ষণশীল ব্যাখ্যার উপাদান 
পেয়েছিলেন এবং আর একদিকে কার্ল মার্কস্‌ তার সাম্যবাদী মতের 
সমর্থন পেয়েছিলেন । জমির খাঁজনা সম্বন্ধে রিকার্ডো যে আলোচন। 
করেছিলেন সেট। এখনো মল্যবান এবং তার মুদ্রানীতি ও বহির্বাণিজ্য 
সম্বগ্ধীয় মতবাদে যে আধুনিকতা আছে তাতে বিশ্মিত হতে হয়। 

উনবিংশ শতাব্দীর মাঝামাঝি জর্মানিতে ইংরেজ অর্থনীতিবিদের 
সিদ্ধান্তগাল সমালোচনা করেন ছুদলের লেখক-__ এক দল জাতীয়শিল্প 
সংবক্ষণের জন সরকারী নিয়ন্ত্রণ অনুমোদন করেন এবং অন্ক দল 
ধনবিজ্ঞানের আলোচনাকে এঁতিহাসিক আলোচনার রূপ দিতে চেষ্ট। 
কবেন। ব্রিটেনে বখন বন্্রশিল্প পাকাপাকিভাবে গড়ে উঠেছে তখন 
নৃতন করে যন্ত্রশিন্ন স্থাপন করতে গেলে জর্মানির অসুবিধা হওয়ারই 
কথা। ইংবেজ অর্থনীতিবিদরা' অবাধ বাণিজ্যের অনুমোদন করেছিলেন, 
জর্মীন লেখক ফ্রেডারিক লিস্ট সংরক্ষণ-নীতির সমর্থনে কোমর বেঁধে 
দাড়ালেন । হামাদের দেশে সরকারী কর্মনীতির আলোচনায় এবং 
সমালোচনায় আজ একশ বছর পরেও লিস্টের প্রভাব অনেকখানি দেখতে 
পাওয়। যায়। 

ক্লাসিক্যাল পাগুতদের নানা মতবাদ অনেকের লেখায় চারদিকে 
ছড়িয়ে পড়েছিল : এগুলি একত্রে গেঁথে, এদের মধ্যে অসংগতিগুলি বর্জন 
করে, বথাসম্ভব সংহতি রক্ষা করে একটা সম্পূর্ণ ধনবিজ্ঞান পাঠকের সম্মুখে 
ধরে দেবার কৃতিত্ব জন স্ট.য়ার্ট মিলের । ১৮৪৮ সালে প্রকাশিত তার বিশদ 


৭.৬ ধনবিজ্ঞান 


গ্রন্থে উনবিংশ শতাব্দীর ধনবিজ্ঞানের সম্পূর্ণ প্রতিমূত্ি দেখতে পাও 
যাবে। অথচ এই ১৮৪৮ সালেই কার্ল মার্ক সের “কম্যুনিস্ট ম্যানিফেস্টো” 
প্রকাশিত হর। একই সময়ে দেখি, একদিকে মিল রক্ষণশীল ধার! 
অব্যাহত রাখবার চেষ্টায় আছেন, অন্যদিকে মার্ক স্‌ ধনিকপ্রধান সমাজের 
অনুজ্জল দিকটা উদঘাটনের চেষ্টায় ব্যাপত। এর পর থেকে ছুটি ধারা 
অনেকটা আলাদা আলাদা ভাবে চলেছে । ক্লাসিক্যাল ধারা অস্টিয়ান 
এক পণঙ্ডিতব্যহ এবং ইংরেজ আলফ্রেড মার্শালের হাতে একটা প্রায় 
গাণিতিক রূপ নিরে বিংশ শতাব্দীতে চলে এসেছে ; সমাজতন্ত্ী ধার! 
মার্কসের “ক্যাপিটাল” গ্রন্থে এবং তার অনুগামীদের রচনায় পূর্ণ তররূপে 
প্রকাশিত হয়েছে । গত মহাযৃদ্ধের পর থেকে আমরা আবার দেখছি এই 
দুই ধারাকে সম্মিলিত করবার প্রয়াস । বতমান যুগের উৎপাদন, মূল্য ও 
বণ্টনতত্ব আলোচনা এবং আধুনিক স্থাচ্ছন্দ্যবিজ্ঞান, সবই সমাজতন্ব' 
ভাবে অনেক পরিবতিত কূপ নিয়েছে । 

উনবিংশ শতাব্দীর শেষার্ধে ক্লাসিক্যাল ধারায় সবচেয়ে উল্লেখযোগ্য 
পরিবর্তন দ্রব্যমূল্য-নিধারণে ক্রেতার দিকে মনোযোগ আকর্ষণ। স্মিথ 
থেকে রিকা়ে! সকলেই দ্রব্যমূল্যকে প্রধানত উৎপাদক বা বিক্রেতার 
দিক থেকেই দেখেছেন, যদিও উতৎপাদন-ব্যয় কিভাবে মাপা হবে 
সেটা বিতর্কের বিষয় হয়েই ছিল। ১৮৫৪ সালে গসেন কোনে! জিনিস 
ব্যবহারের ফলে তার কাম্যতার হাঁস হয় এই নিরমটি আবিষ্কার করেন 
এবং এই সিদ্ধান্তে আসেন যে অনেক জিনিস যদি হাতের কাছে থাঁকে 
তবে সেগুলির প্রত্যেকটিরই কিছু না কিছু ব্যবহার না করলে 
পরিতৃপ্তিকে বহুলতম করা অসম্তব। গসেনের পরে অস্টিয়াতে মেঙ্গার 
প্রমুখ কয়েকজন ক্রেতার মনোভাব এবং ক্রেতার আচরণকে দ্রব্যমূল্যের 
সাম্যস্থিতি আনয়নের প্রধান কারণ বলে নির্দেশে করেন এবং 

ত্রিটেনে জেভন্স্‌ প্রান্তিক কাম্যত! ত্বাসের নিয়মকে কলন-গণিতের 
ভাষায় রূপ দেন। 

জেভন্সের পরে দুইটি ধারা আমাদের চোথে পড়ে। ইউরোপে 
লসানে একট! পণ্ডিতগোষ্ঠী গড়ে উঠছিল ওয়ালরাসের নেতৃত্বে । ১৮৭৪ 
সালে ওয়ালরাম্‌ দ্রব্যের প্রান্তিক তৃপ্রিদান-ক্ষমতা সম্বন্ধে বিশদ আলোচন। 
করেন এবং পরে এ. আলোচনা আরো গভীরভাবে করেন তার শিষ্য 
প্যারেটো ১৮৯৬ থেকে ১৯০৬ সালের মধ্যে । জিনিসের তৃপ্তিদান-ক্ষমতাকে 
ভালো করে বুঝতে গেলে অনেক গোলমালে পড়তে হয় বিশেষত যখন 
তৃপ্তির তুলনা অসম্ভব। তাই তৃপ্ডিদান-ক্ষমতার দিকে তাকানে। ছেড়ে 
দিয়ে প্যারেটো জিনিসের “কাম্যতা”র দিকে নজর দিলেন। একটা 
জিনিস তৃপ্তি দেয় কি না, অন্য জিনিসের চেয়ে বেশি দেয় না কম দেয় 
সে খোজে না গিয়ে জিনিসটা লোকে চায় কিনা এবং সেটা পেতে গেলে 
অন্ত জিনিস কতঢ। ছাড়তে রাজি আছে সে তথ্যই আমাদের সন্ধান করা 
উচিত। তার পুরববতী ইংরেজ লেখক এজওয়র্থের প্রবতিত জ্যামিতিক 
পদ্ধতি অনুসরণ করে প্যারেটো৷ দেখান যে ক্রেতাদের পছন্দের তুলন। 
কবন্তে পারলেই দ্রব্যমূল্যের “সাধিক সাম্যস্থিতি'র মূল কারণে পৌছানো 
নানে। ১৯৩৪ সালে ইণরেজ লেখক হিকৃদ্‌ আবার এজওয়র্ঘ এবং প্যারেটোর 
পদ্ধতিকে ধনবিজ্ঞানের মূল্যতন্বে সংস্থাপিত করবার চেষ্ট। করে সাফল্য 
লাহ করেছেন। | 

দ্বিতীয় ধারাটির উৎপত্তি কেম্ত্রিজের আলফ্রেড মাশালের রচনায় । 
তীর প্রথম বই বেরয় ১৮৭৯ সালে; কিন্তু তাঁর প্রধান রচনা পপ্রিন্সিপ ল্স 
অব ইকনমিক্ন্‌” প্রকাশিত হয় আরো! এগারে। বছর পরে । মিলের মত 
মার্শালও তার পূর্ববর্তীদের মতবাদ হৃদয়ংগম করে সেগুলির মধ্যে সংগতি 
মানবার চেষ্টা করেছিলেন। তীর প্রধান কৃতিত্ব দ্রব্যমূল্য-নির্ধারণে 

উৎপাদন-শ্রম ও ক্রেতার তৃপ্তি এই ছইয়ের স্থানের মধ্যে সামঞ্জস্ত বিধান 
করা । অনেক জিনিস অবশ্ত তাকে ধরে নিতে হয়েছিল এবং সব কিছুকে 
“অচল” কল্পনা করে বিশেষ একটি জিনিসের চাহিদা এবং সরবরাহ 
পরিবর্তন হলে কি হয় তাতেই তাঁর আলোচনা অনেকটা আবদ্ধ রাখতে 
হয়েছিল। কিন্ত ধরে নেওয়া সব কিছু স্বীকার করে নিলে তার সিদ্ধান্তের 
গাণিতিক পরিচ্ছন্নতায় চমতকৃত হতে হয়। | 

আরো অনেক নূতন জিনিস মার্শালের রচনায় পাওয়। গেল । রিকার্ডে৷ 
দেখিয়েছিলেন প্রান্তিক জমির উৎপাঁদন-ব্যয় থেকে ভালে জমির উৎপাদন- 
ব্যয় কম বলে উৎপাদকের একটা উদ্বত্ত থাকে । মার্শাল বললেন, 
উৎপাদকের উদ্বত্তের মত জিনিসের ভোগ বা ব্যবহার যে করে তারও 
উদ্ধত্ত থাকে, কারণ ক্রেত৷ যে দামটা পর্যন্ত উঠতে রাজি আছে সে দাম 
তাকে প্রায়ই দিতে হয় না। ধনিকসমাজের অর্থনীতিবিদ উৎপাদকের 
উদ্বত্বের দোষ কাটাতে ক্রেতার উদ্ব,ত্ত তৃপ্তির সন্ধান দিলেন। ধনবিজ্ঞান 
আলোচনায় কালবিভাগের গুরুত্বও আমরা মার্শালের কাছেই শিখেছি । 
স্ল্লকালীন কার্কারণ-সম্বন্ধ দীর্ঘতর কালে গিয়ে রূপ বদলাতে পারে 
এটা মার্শাল দেখিয়েছিলেন নানাস্থানে__ দ্রব্যমূল্যের কারণ-নির্ণয়ে এবং 
বিশেষ করে স্থায়ী জিনিসের আয়ের প্রকৃতি নির্ধারণে । 

ধনবিজ্ঞানের আলোচনায় এমন ক্ষেত্র নেই যেখানে মার্শালের কিছু 
না কিছু দান না আছে। মুল্যের হ্বাসবৃদ্ধির সঙ্গে সঙ্গে চাহিদার 
পরিবতনশীলতাকে মাঁশাল গাণিতিক নিয়মে ছুই শ্রেণীতে ভাগ করেন এবং 
আথিক জীবনের নানা ক্ষেত্রে “অতিপরিবতনশীল” ও “অনতি- 
পরিবর্তনশীল" চাহিদার প্রভাবের তারতম্য প্রদর্শন করেন। ব্যয়ের কোম্‌ 
অংশ উৎপাদনের সামান্য হ্বাসবৃদ্ধির সঙ্গে কমে বা বাড়ে না এবং কোন্‌ 
অংশ উৎপাদনের সঙ্গে সঙ্গেই কমে বাড়ে অর্থাৎ কোন্টা “গৌণ ব্যয়” 

আর কোন্টা “মুখ্য ব্যয় তাও মাশালই দেখিয়েছিলেন। ব্যয়-হাসের 
কারণ খুঁজতে গেলে দেখা যাঁবে যে কতকগুলি কারণ “আভ্যন্তরীণ” অর্থাৎ 
বিশেষ একটি প্রতিষ্ঠানের কর্মকর্তার নৈপুণ্যের নিদর্শন এবং অন্ত 
,অনেক কারণ “বাহিক', অর্থাৎ প্রতিষ্ঠানটির কর্মকর্তার বিশেষ তৎপরতা 
ন। থাকলেও সেগুলির সুবিধা পাওয়! যাবে। টাটা কোম্পানির ম্যানেজার 
যদি একটু সু্ু শ্রমবিভাগের ফলে সম্তায় ইম্পাত তৈরি করতে পারেন 
তবে ব্যয় হাম হল “আভ্যন্তরীণ” কারণে ; ক্য়ল! চলাচল সন্ত হয়ে 
বাওয়াতে বদি ইম্পাতের উৎপাদন-ব্যয় কমে যায় তবে সে ব্যয় হাস হয় 
“বাহক? কারণে। উৎপাদনের উপায়, গড়ন এবং পরিমাণ যখন অনবরত 
বদলাচ্ছে তখন একটী প্রতীক প্রতিষ্ঠানের কল্পনা! করে নেওয়ার নির্দেশও 
মাশালই দিয়েছিলেন । 

মাশালের লেখায় আজকাল অনেক খুত ধরা পড়ে, বিশেষত তার 
প্রবতিত দ্রব্যমূল্যর আলোচনায় । একটি একটি করে জিনিস আলাদা 
করে নিয়ে তার চাহিদা ও যোগানের হাসপদ্ধির দিকে দুষ্টিক্ষেপ করলে 
সমস্তা সহজ হয় : কিন্তু বাস্তবের সঙ্গে তার যোগ থাকে না। দ্রব্যমূল্য 
বিশেষের সাম্যস্থিতির কারণ নির্ধারণের চেয়ে অনেক বেশি প্রয়োজন কি 
কারণে দ্রব্যমূল্যের “সাবিক সাম্যস্থিতি' আসতে পারে তার অনুসন্ধান । 
বর্তমান শতাব্দীর প্রারস্তে সুইডেনে হ্বিক্সেল সাধিক সামাস্থিতির আলোচনা 
করতে গিয়ে বাস্তব কারণের সঙ্গে আর্থিক কারণের যোগস্ত্র খুঁজে পান 
এবং আধুনিক অর্থতত্ব আলোচনার দরজা খুলে দেন। এই স্থুইডেনেরই 
গুস্তাফ ক্যাসেল দ্রব্যস্বল্নতা থেকে আরম্ভ করে কয়েকটি জ্ঞাত “স্থির, 
কারণ এবং সবগুলি অজ্ঞাত দ্রব্যমূল্যের মধ্যে সমীকরণ আবিষ্কারের 
চেষ্টা করেছেন৷ মাশালের প্রবতিত ধারার বিরোধী আর একটা মতবাদ 
গড়ে উঠেছে আমেরিকায় । অনেকে মার্শালকেও ক্লাসিক্যালদের পর্যায়ে 

ফেলতে চান কারণ রিকার্ডোর চিন্তাধারা তার প্রত্যেক পাতার খুজে 
পাঁওয়। যার। আমেরিকার ক্লাক প্রমুখ লেখকদের রচনাতে রিকার্ডোর 
সঙ্গে সংগতি রক্ষার চেষ্টা অনেকাংশে বজিত হয়েছে। 

বিংশ শতাব্দীর ধনবিজ্ঞান আলোচনায় মার্শালের প্রভাব খুব বেশি 
পিগুর রচনায় । পিগুর “ইকনমিক্স্‌ অব. ওয়েলফেয়ার” এর পাতায় পাতায় 
অবশ্য মারশীল-বিরোধী মন্তব্য দেখতে পাওয়া যাবে। কিন্ত'মনে রাখ 
উচিত যে মার্শাল লিখেছিলেন ১৮৯০ সালে, প্রতিদন্দিতামূলক ধনতন্ত 
খন সগৌরবে বিরাজ করছে, মান্তষের যখন বিশ্বাস আছে যে স্বার্থবুদ্ধি 
এবৎ শুভবুদ্ধি প্রায় একই জিনিস। পিগু লিখেছেন গত মহাযুদ্ধের ছু বছর 
পরে, যখন ধনিকতন্ত্র সংঘবদ্ধ একচেটিয়! ব্যবসায়ের রূপ নিয়েছে এবং 
অনিয়ন্ত্রিত স্বার্থ-সংঘর্ষের বিষমর ফল সন্বন্ধে যখন আর সন্দেহ নেই। 
তাই পিগুর সিদ্ধান্থের সঙ্গে মাশালের সিদ্ধান্ত অনেক ক্ষেত্রে মেলে না; 
কিন্ত পিগুর বিচার-পদ্ধতি, আলোচনার প্রকৃতি এবং দষ্টিভঙ্গী সম্পূর্ণভাবে 
মাশালীর । যদি মাশাল ১৮৯ সালে না৷ লিখে ১৯২০ সালে লিখতেন তবে 
তার হাত দিয়ে ইকনমিকৃস অব গষেলকেয়ারই বেবত । 

পিগুর আগেও হবসন ইত্যাদি কযেকজন স্বাচ্ছন্দাতত্বের দিক দিয়ে 
ধনবিজ্ঞান আলোচনায় প্রবৃন্ত হয়েছিলেন; কিন্তু পিগুর মতো! বৈজ্ঞানিক 
এবং সুঙ্ষ দৃষ্টিভঙ্গী তাদের কারও রচনায় পাওরা বায়না । পিগু স্চনাতেই 
বলেছেন যে জ্ঞান দ্ররকমের__ যে জ্ঞান আলো আর যে জ্ঞান ফল দেয়, 
এবং সমাজবিজ্ঞানের প্রত্যেকটার মধ্যেই দ্টো দ্িকই মাছে। ধন- 
বিজ্ঞানের “মালোক-সন্ধানী” দিকটার মূল্য সব চেরে বেশি হবে তখনই 
ঘখন সমাজের কাজে তাকে “ফলপ্রস্চ” করে তোলা বাবে। সমাজের 
সব চেয়ে বড় আদর্শ স্বাচ্ছন্দ্যের বুদ্ধি এবং এই স্বাচ্ছন্দ্য বাড়ানোর নান। 
উপায় সন্ধানই পিগুর উদ্দেগ্ত। সামাজিক স্বাচ্ছন্দ্যের সবটাকে অবশ্য 

পরিমাপ করা যায় না; স্ুতরাঁৎ যেটুকুকে অর্থের মাপকাঠি দিয়ে বিচার 
কৰা যায় আমরা শুধু সেটুকু বাড়ানোর পন্থা নির্দেশ করতে পারি। এই 
'পরিমেয় স্বাচ্ছন্দ্য” নির্ভর করে প্রধানত তিনটি জিনিসের উপরে-_ 
কতটা ধন উৎপন্ন হয়, কি ভাবে ধন বন্টিত হয় এবং কি রকম করে 
উৎপন্ন জিনিসগুলিকে ভোগ বা ব্যবহার কর! হয়। বণ্টন এবং ব্যবহার 
পদ্ধতি অপবিবত্তিত আছে ধরে নিলে বলা যায় যে উৎপাদন ঘত বেশি হবে 
সামাজিক স্বাচ্ছন্দ্যও ততই বাড়বে । যদি প্রতিদ্বশ্দিতায় কোনো বাধা না 
গাকে এবং শ্রত্যেক দিকে বাঞ্জনীর অন্গপাঁতে উপাদান প্রয়োগ সম্ভব 
হব তবে অবশ্য উৎপাদন যথাসম্ভব বেশি না হওয়ার কোনো কার্ণ 
নেই । কিন্তু এটা সম্ভব হয় না নান। কারণে_- অজ্ঞতা, এক ব্যবহার 
থেকে অন্য ব্যবহারে উপাদান সরিয়ে আনার ব্যয় এবং অন্ুবিধা, 
উপাদানগুলিকে বাঞ্চনীয় ভাবে বিভক্ত করতে না পারা ইত্যাদি। 
নদি এই অন্ুবিধা এবং অন্তরায় গুলিকে দূর করা যায় তবে উৎপাদন বৃদ্ধি 
সহজেই করা যাবে। 

কিন্তু তাতেও সমশ্তাস সমাধান হবে না, কারণ ব্যক্তির লাভ এবং 
সমাজের লাভ অনেক সময়েই এক নর । যতদিন পর্যন্ত উৎপাদন-কার্য 
ব্যক্তিন তাতে ততদিন ব্যক্তিগত লাভের আশা! যেদিকে বেশি সেদিকেই 
শ্রম এবং মূলধন নিযুক্ত করা হবে, সমষ্টির তাতে লাভ হোক আর নাই 
ভোক। ব্যক্তিস্বার্থের সঙ্গে সমষ্টির স্বাচ্ছন্দ্যের বিরোধ নানাস্থানে । 
জমিদারের কাছ থেকে জশি নিয়ে যদি সে জমিতে আমি স্থায়ী কোনে! 
উন্নতি করি তবে তাতে আমার ন্যক্তিগত লাভের চেয়ে সমাজের লাভ 
নেশি (মবশা সমাজের মধ্যে আমাকেও ধরে নিয়ে ), শহরের ঘিঞজি 
গলিতে বাড়ি তৈরি করে সম্মুখে ঘদি আমি একটু খোল! জমি রাখি তবে 


ভাতে যেমন শামি আলো-হাওয়! পাব, তেমনি আমার প্রতিবেশীরাও 

পাবে; সে ক্ষেত্রেও আমার ব্যক্তিগত লাভের চেয়ে সমাজের লাভ বেশি। 
আবার আমার বাড়িতে আমি যদি ফ্যাক্টরি খুলি তবে তাতে আমার 
লাভ, কিন্তু প্রতিবেশীর হবে স্বাস্থ্যহানি ; তাড়ির দোকান 'খুলে আমি 
হয়তো অনেক টাক! করে নিতে পারি, কিন্ত সমাজের তাতে অমঙ্গল এবং 
মাতালের হল্লা কমাতে গিয়ে সরকাবের পুলিশের খরচ বৃদ্ধি । একচেটিয়া 
ব্যবসায়ে বা যে ব্যবসায়ে অন্টের উপরে অন্ুবিধা বা এমন কি খরচের 
বোঝাও্ চাপানো যায় সেব্যবপায়ে 'এবংৎ মারো এমন অনেক ক্ষেত্রে 
ব্যক্তির লাভ ও সমাজের লাভের মধ্যে পার্থকা দেখতে পাওয়। যায় । 

পিগুর বক্তব্য এই যে, যদি পর্যাপূতম স্বাচ্ছন্দ্য লাভই সমাজের আদশ 
হয় তবে যেখানে ব্যক্তির লাভের চেয়ে সমাজের লাভের সম্ভাবনা বেশি 
সেখানে আথিক সাহায্য বা মন্ত বে কোনো উপায়ে উৎপাদন বাড়াতে 
হবে। ব্যক্তির লাভের হারকে বাড়িয়ে দিতে পারলেই সহজে উদ্দেশ্য 
সিদ্ধ হবে। আর যেখানে ব্যক্তির লাভ বেশি, সমাজের লাভ কম, ?সখানে 
ট্যাকৃস বসাও, অন্টপ্রকার বাধ! স্থজন কর, বাতে ব্যক্তির লাভ কমে যায় 
এবং উৎপাদনও সঙ্গে সঙ্গে কমে। যে রেল লাইন খুলবে, রাস্তা তৈরি 
করবে, এমন জিনিস উৎপাদন করবে বা সন্তা এবং প্রয়োজনীয় তাঁকে 
সাহায্য কর, আর বে নিজের লাভের আশায় অন্যের স্বান্তযহানি এবং 
অনস্ুবিধা ঘটাবে তাকে সবপ্রকারে বাধা দাও । অর্থাৎ ধনিকতত্ব বজায় 
রেখে যতটা সমাজতন্ত্রী ভওয়া ধায় পিগৃতে তারই পথ একে দেওয়া 
আছে। তার লেখা নৃতনতর বই “ক্যাপিটালিজম্‌ ভার্সাস্‌ সোশ্যালিজম'এ 
তার অনুসন্ধানী দৃষ্টি আরো তীক্ষতর হয়ে এসেছে, কিন্তু বর্তমান সমাজ- 
গঠনের মূলরূপটির কার্যকারিতার উপরে তাঁর এখনো আস্তা আছে। 
তাঁর মতে এই সমাজ দিয়েই কাজ চলবে যদি প্রত্যেক পদে সমাজের 
কল্যাণের উদ্দেশ্ঠে সরকারী নিয়ন্ত্রণের ব্যবস্থা করা হয়। 

আর একধাপ অগ্রসর হলেই পুরোপুরি সমাজতন্ত্রী হওয়া যাঁয়। 
পিগু শেষ ধাপের ঠিক আগে থেমে গেছেন, কারণ মানুষ ব্যক্তি 
হিসাবে স্বার্থান্বেষী ছাড়া আর কিছু নয় এ ধারণা তাঁর অচঞ্চল। সমাজতন্ত্র 
্বার্থানেবণকে একেবারে দূরে ফেলে সমষ্টির কল্যাণকে একমাত্র প্রেরণ 
এবং লক্ষ্য বলে গ্রহণ করেন এবং তার এ বিশ্বাস আছে যে সমঞ্থির 
কল্যাণ্সন্ধানী সমাজে ব্যক্তির মনোভাবের পরিবর্তনও ক্রমে হবে । 

মান্তধের স্বতঃপ্রণোদিত শুভবুদ্ধি এবং প্ররূতির কল্যাণহস্তের উপরে 
বিশ্বাস আজ আর কারও নেই বললেই চলে। মার্শাল এব পিগুর 
শিষ্য লর্ড কেইন্স তার প্রামাণিক বই “জেনারেল থিওরি”তে দেখিয়েছেন 
যে আধুনিক উৎপাদন 'ও মূলধন বিনিয়োগ প্রথা যে রকম তাতে উন্নতির 
সঙ্গে সঙ্গে অনেকের পক্ষে “অনৈচ্ছিক কর্মহীনতা' আসতে বাধ্য, এবং 
বদি না! চেষ্টা করে আজকে লোককে কাজ দেওয়ার ব্যবস্থা করা যায় 
তবে তারই ফলে কালকের সমশ্যা গুরুতর হয়ে দাড়াবে । গত মহাধুদ্ধের 
পৰ থেকে ধনবিজ্ঞান্রে আলোবসন্ধানী দিকের প্রভূত অগ্রগতি হয়েছে; 
অন্যদিকে ব্যবহারিক ধনবিজ্ঞানের আলোটন। এব বিশেষত “মন্দা” 
সময়ের অর্থনীতি আলোচনা সন্দেহ জাগিয়েছে, প্রশ্ন তুলেছে, বাধা 
খুজে বার করেছে এব কোনো কোনে! ক্ষেত্রে বাধা অতিক্রম করার 
পথও দেখিয়েছে । উন্নতির পথে বাধা কোথায় সেটা না জানতে 
পারলে অমতিক্রমেব উপায়ও পাওয়া বায় না। আথিক উন্নতির 
জন্য পঞ্চনাধষিক পরিবল্ননা বা দশবাধিক পরিকল্পনা কিংবা সমাজতন্ত্র সব 
কিছুই প্ররুতির কল্যাণহস্তের উপরে অবিশ্বাস এবং আধুনিক মানুষের 
বুদ্ধিজাত নিয়ন্থণের উপরে আস্থা থেকে জন্মগ্রহণ করেছে। 

কেনে 
পুভাবে 
ও মুল। 

মূলা 
মান (৯101)। 


লোক শিক্ষা গ্রন্থমাল। 
বিশ্বভারতী কর্তৃক প্রকাশিত ও প্রকাশিতব্য লোকশিক্ষা 
গ্রন্থমাল1 বিশ্ববিষ্তাসংগ্রহের পরিপূরক বলিয়া বিবেচা। 
লোক শিক্ষা গ্রন্থমালায় প্রকাশিত পুস্তকে বিষয়বস্তর আলোচনা 
বিশ্ববিষ্যাসংগ্রহ হইতে বিস্তৃততর হইবে । 


“শিক্ষণীয় বিষয়মাত্রই বাংলাদেশের সর্বসাধারণের মধ্যে 
ব্যাপ্ত করে দেওয়া এই অধ্যবসায়ের উদ্দেশ্য ! তদনুসারে 
ভাষা! সরল এবং যথাপস্তভব পরিভাষাবর্জত হবে এর প্রতি 
লক্ষ্য কর! হয়েছে, অথচ রচনার মধ্যে বিষয়বস্তর দৈন্য থাকৰে 
না, সেও আমাদের চিন্তার বিষয় । দুর্গম পথে ছুব্ধহ পদ্ধতির 
অনুসরণ করে বন্ধ বায়সাধ্য ও সময়সাধা শিক্ষার স্থযোগ 
অধিকাংশ লোকের ভাগ্যে ঘটে না, তাই বিদ্যার আলোক 
পড়ে দেশের অতি সংকীর্ণ অংশেই । এমন বিরাট মুডতার 
ভার বহন করে দেশ কখনোই মুক্তির পথে অগ্রসর হতে 
পারে না। 


*বুদ্ধিকে মোহমুক্ত ও সতর্ক করবার জন্য প্রধান প্রয়োজন 
বিজ্ঞানচর্চার । আমাদের গ্রন্থ প্রকাশকাধে তার প্রতি বিশেষ 
দৃষ্টি রাখা হয়েছে ।” -_লোকশিক্ষা গ্রন্থমালার ভূমিকা, রবীন্্নাথ 

